Ukraine mathindhaa boat ah hamalaa dhevunee America ge cruise missile eh kamah heekoh: Iran - vNews.mv\nއިސްލާމިކް ރިވޮލިއުޝަން ގަރޑްސް ކޯޕްސްގެ އެއިރޯސްޕޭސް ކޮމާންޑަރ އާމިރުއަލީ ހާޖީޒާދިހް:\nޔޫކްރެއިން ބޯޓަށް ހަމަލާދެވުނީ އެމެރިކާގެ ކްރޫޒް މިސައިލެއްކަމަށް ހީކޮށް: އީރާން\nސައިފް އަޒްހަރު 12 January 2020, 22:51\nތެހެރާނުން ފުރައިގެން ދިޔަ ޔޫކްރޭންގެ ފަސިންޖަރު މަތިންދާ ބޯޓަށް ހަމަލާދެވުނީ، އެއީ އެމެރިކާއިން ފޮނުވާލި ކްރޫޒް މިސައިލެއް ކަމަށް ހީކޮށް އޮޅިގެން ކަމަށް، އީރާނުގެ ނުފޫޒުގަދަ އިސްލާމިކް ރިވޮލިއުޝަން ގަރޑްސް ކޯޕްސްގެ އެއިރޯސްޕޭސް ކޮމާންޑަރ އާމިރުއަލީ ހާޖީޒާދިހް ވިދާޅުވެއްޖެއެވެ.\nކޮމާންޑަރ އާމިރުއަލީ ވިދާޅުވީ، އެދުވަހަކީ، އީރާނު ސިފައިން އިރާގުގައި ހުރި އެމެރިކާގެ އަސްކަރީ ދެ ބޭހަކަށް މިސައިލް ހަމަލާތައް ދިން ރޭގެ އަނެއްދުވަސްކަމުން، އެމެރިކާއިން އަތުވެދާނެ ރައްދު ހަމަލާއަކަށް ސިފައިން ތިބީ ވަރަށްބޮޑު ނުތަނަވަސްކަމެއްގައި ކަމަށެވެ.\nޔޫކްރެއިންގެ މަތިންދާ ބޯޓަށް ހަމަލާދިން ސައިޓްގައި ތިބި މީހުންވެސް ތިބީ، އެމެރިކާގެ ކްރޫޒް މިސައިލެއް އަތުވެދާނެކަމުގެ ފިކުރުގައި ކަމަށާއި، އެކަމަށް ވަރަށް ބޮޑަށް ތައްޔާރުގައި ކަމަށެވެ.\n"އެމީހުންނަށް ހީވީ ޔޫކްރެއިންގެ މަތިންދާ ބޯޓަކީ އެމެރިކާގެ ކްރޫޒް މިސައިލެއް ކަމަށް. މިސައިލް ފޮނުވާލި ސައިޓް އޮޕަރޭޓަރަށް ކޮމިއުނިކޭޝަން މައްސަލަތަކެއްވެސް ކުރިމަތިވީ. ނުބައި ނިންމުމެއް ނިންމައި މިސައިލް ފޮނުވާލީ، އެ މިސައިލް ބޯޓަށް އަމާޒުވީ"\nއާމިރުއަލީ ވިދާޅުވީ، ޔޫކްރެއިން މަތިންދާ ބޯޓަށް ދެވުނު ހަމަލާގެ ފުރިހަމަ ޒިންމާ، އިސްލާމިކް ރިވޮލިއުޝަން ގަރޑްސް ކޯޕްސްއިން އުފުލާ ކަމަށެވެ. އަދި މިމައްސަލާގައި ކަމާބެހޭ ފަރާތްތަކުން އަޅާ ކޮންމެ ފިޔަވަޅަކަށް ކިޔަމަންވެ އެކަން ތަންފީޒުކުރާނޭ ކަމަށްވެސް ވިދާޅުވިއެވެ.\nއީރާނުގެ އޭވިއޭޝަން އޮގަނައިޒޭޝަނުންނާއި، ކަމާބެހޭ އެހެން ފަރާތްތަކުން ޔޫކްރެއިން މަތިންދާ ބޯޓް ވެއްޓުނު ހާދިސާގެ ހަގީގަތް އޮޅުވާލަން މަސައްކަތް ކުރި ކަމަށް ބުނެ ފެތުރިފައިވާ ވާހަކަތައް އާމިރުއަލީ ދޮގުކުރެއްވިއެވެ.\nއޭނާ ވިދާޅުވީ، އޭވިއޭޝަން އޮގަނައިޒޭޝަނުންނާއި، ކަމާބެހޭ އެހެން ފަރާތްތަކުން ފުރަތަމަ ވާހަކަދެއްކީ، އެވަގުތަށް ލިބިހުރި މައުލޫމާތުގެ މައްޗަށް ބިނާކޮށް ކަމަށެވެ.\nއީރާނު ސިފައިންނާއި، އިސްލާމިކް ރިވޮލިއުޝަން ގަރޑްސް ކޯޕްސްއިން އެއްވެސް ކަމެއް ސިއްރުކުރަން ބޭނުން ނުވާކަމަށްވެސް އާމިރުއަލީ ވިދާޅުވިއެވެ.\nޔޫކްރެއިން އިންޓަރނޭޝަނަލް އެއަރލައިންގެ މަތިންދާ ބޯޓް، އީރާނު ސިފައިން ހަމަލާދީ ވައްޓާލާފައިވަނީ، ޔޫކްރެއިންގެ ކިޔޭވަށް ދިއުމަށްޓަކައި ތެހެރާން އިންޓަރނޭޝަނަލް އެއަރޕޯޓުން ފުރިތާ މާ ގިނައިރެއް ނުވަނީހެވެ. އެއީ މިދިޔަ ބުދަދުވަހެވެ. މިހާދިސާގައި ބޯޓުން ދަތުރުކުރި 176 މީހުންވަނީ މަރުވެފައެވެ. އެއީ، 167 ފަސިންޖަރުންނާއި،9ކްރޫ މެމްބަރުންނެވެ.\nމިހާދިސާގައި މަރުވި މީހުންގެ ތެރޭގައި އީރާނުގެ 82 މީހުންނާއި، ކެނެޑާގެ 57 މީހުންނާއި، އިންޑިއާގެ އެތައްބަޔަކާއި، ޔޫކްރެއިންގެ 11 މީހުން ހިމެނެއެވެ.\nބޯޓް ވައްޓާލި ހާދިސާއާ ގުޅިގެން މުޅި ދުނިޔޭގެ ކުށްވެރިކުރުންތަކާއި، ނުރުހުން އީރާނަށް ވަރަށް ބޮޑަށް އަމާޒުވެ، ބޮޑެތި ފިއްތުންތައްވެސް ކުރިމަތިވެފައި ވެއެވެ.\nއަނެއްކޮޅުން، މިހާދިސާއާ ގުޅިގެން ތެހެރާނުގެ މަގުތަކަށް އެތައްހާސްބަޔަކު ނުކުމު ސަރުކާރަށް ނުރުހުން ފާޅުކުރަމުން އެބަގެންދެއެވެ. މަގުތަކަށް ނުކުމެފައިވާ އާންމުން ގެންދަނީ ސަރުކާރުގެ ވެރިން އިސްތިއުފާ ދެއްވުމަށް ގޮވާލަމުންނެވެ.\nމުޒާހަރާއަށް ނުކުމެފައިވާ އީރާނުގެ އިދިކޮޅު ލީޑަރަކުވަނީ، އީރާނު ސަލާމަތީ ބާރުތަކުގެ ކޮމާންޑަރ އިން ޗީފަކީ ރޫހީ ލީޑަރު އާޔަތުﷲ އަލީ ޚާމަނާއީކަމުން، ބޯޓް ވައްޓާލި ހާދިސާގެ ފުރިހަމަ އަދި ސީދާ ޒިންމާ އޭނާ އުފުއްލަވަންޖެހޭ ކަމަށެވެ. އެހެންކަމުން، ޚާމަނާއީ ވަގުތުން އިސްތިއުފާ ދެއްވުމަށް އިދިކޮޅު ލީޑަރު ގޮވާލެއްވިއެވެ.


Eh Candidate Aai Gulhey Nasheed Ge Visnun: Furathama Alhugandah Furusath Dhee - Vaguthu\nއެއް ކެންޑިޑޭޓާއި ގުޅޭ ނަޝީދު ލަފާ: ފުރަތަމަ އަޅުގަނޑަށް ފުރުސަތުދީ\nކުރީގެ ރައީސް މުހައްމަދު ނަޝީދު - ފޮޓޯ : ރައީސް އޮފީސް\nމިއަހަރު އޮންނަ ރިޔާސީ އިންތިޚާބުގައި އިދިކޮޅު ފަރާތްތަކުން ނެރޭނެ އެއް ކެންޑިޑޭޓެއް ކަނޑައެޅުމުގެ މަޝްވަރާތަކުން ކުރީގެ ރައީސް މުހައްމަދު ނަޝީދު ނެރެން ބޭނުންފުޅުވާ ނަތީޖާ ހާމަކުރައްވާ އެމްޑީޕީގެ ގައުމީ މަޖިލީހަށް ލަފައެއް ދެއްވައިފިއެވެ.\nރައީސް ނަޝީދު މިލަފާ ދެއްވީ އިއްޔެ ޓެލެގްރާމް މެދުވެރިކުރައްވާ އެމްޑީޕީގެ ގައުމީ މަޖިލީހުގެ ހުރިހާ މެންބަރުންނަށް ފޮނުވި ލިޔުމެއްގައެވެ. ރައީސް ނަޝީދު ގައުމީ މަޖިލީހަށް ދެއްވި ލަފާގެ ކޮޕީއެއް "ވަގުތަށް" ވެސް ވަނީ ލިބިފައެވެ. އެލަފާގައި އަދާލަތު ޕާޓީ އާއި ރައީސް މައުމޫންގެ ސަޕޯޓަރުންގެ ވާހަކަ އެއްވެސް ވަރަކަށް ހިމަނާފައެއް ނުވެއެވެ.\nރައީސް ނަޝީދު ގައުމީ މަޖިލީހަށް ފޮނުއްވި ލަފާގައި އެދިވަޑައިގެންފައި ވަނީ އިދިކޮޅު ފަރާތްތަކުން ނެރޭ އެއް ކެންޑިޑޭޓެއްގެ ގޮތުގައި ފުރަތަމަ އެމަނިކުފާނަށް ފުރުސަތު ދެއްވުމަށެވެ.\nމީގެ އިތުރުން މައިގަނޑު ހަތަރު ނުކުތާއެއް ރައީސް ނަޝީދުގެ ލަފާގައި ވަނީ ހިމަނުއްވާފައެވެ. އެއީ ގާސިމް އިބްރާހިމަށް ވާދަކުރެވޭނަމަ ރައީސް ނަޝީދު ކެންޑިޑޭޓަކަށް އަދި ގާސިމް ރަނިން މޭޓަކަށް ހަމަޖެއްސުން، ރައީސް ނަޝީދަށް ކުރިމަތިލެވިފައި ގާސިމަށް ކުރިމަތިނުލެވޭނަމަ ރައީސް ނަޝީދު ކެންޑިޑޭޓަކަށް އަދި ޖޭޕީގެ ރަނިންމޭޓެއް ވާދަކުރުމެވެ.\nމީގެ އިތުރުން ރައީސް ނަޝީދަށް ކުރިމަތިނުލެވިފައި ގާސިމަށް ކުރިމަތިލެވޭ ނަމަ ގާސިމަށް ކެންޑިޑޭޓްކަން ދެއްވާ އެމްޑީޕީގެ ރަނިންމޭޓެއް އަދި ގާސިމާއި ރައީސް ނަޝީދަށް ވެސް ކުރިމަތިނުލެވޭނަމަ އެމްޑީޕީގެ ކެންޑިޑޭޓަކާއި ޖޭޕީގެ ރަނިންމޭޓެއް ވާދަކުރުމަށް ނިންމަން ރައީސް ނަޝީދު ވަނީ ލަފާދެއްވާފައެވެ.\nމިގޮތައް ލަފާދެއްވުމުގެ ކުރިން ރައީސް ނަޝީދު ތަކުރާރުކޮށް ވިދާޅުވަމުން ގެންދެވީ އިދިކޮޅު ހުރިހާ ޕާޓީއެއްގެ ބޭފުޅުންނަށް ވާދަކުރެވޭ ޕްރައިމަރީއަކުން ރިޔާސީ ކެންޑިޑޭޓަކު ހޮވަން ޖެހޭ ކަމަށެވެ.\nރައީސް ނަޝީދު އިއްޔެ އެމްޑީޕީގެ ގައުމީ މަޖިލީހަށް ދެއްވި ލަފައާއި އެކު ރިޔާސީ އިންތިޚާބުގައި އިދިކޮޅު ކެންޑިޑޭޓެއްގެ ގޮތުގައި ވެސް ރަނިންމޭޓެއްގެ ގޮތުގައި ވެސް އަދާލަތު ޕާޓީ އަށް ނިސްބަތްވާ ބޭފުޅަކު ނުވަތަ ރައީސް މައުމޫންގެ ސަޕޯޓަރަކު ވާދަކުރުމުގެ ފުރުސަތު މިވަނީ ކުޑަވެފައެވެ. އެއީ ރައީސް ނަޝީދުގެ ޚިޔާލުފުޅާއި ދެކޮޅު ނިންމުމަކަށް އެމްޑީޕީގެ ގައުމީ މަޖިލީހުގެ ތާއިދު ނުލިބޭނެތީއެވެ.\nޖެނުއަރީ 10, 2018 - 10:15\nކިހިނެއްވާނީ އިދިކޮޅު ކޯލިޝަނުން މިނިވަން ކެންޑިޑޭޓަކު ނެރުނިއްޔާ.. މިސާލަކަށް އުމަރު ނަސީރު.. އުމަރަކީ މިނިވަނެއް.. އޭނާއަކީ އެއްވެސް ބަޔަކަށް ވިކޭނެމީހެއް ކަމަކަށް ނުބެލެވޭ.. އުމަރަކީ ގާތްގަނޑަކަށް ހަމަ ހުދުވަލެއް.. ނަސީދަކީ5އަހަރުގެ ދައުރެއް ކެތްނުކުރެވިގެން3އަހަރަށް ކުރުކޮށްލާފަ ހުރި ސޮރެއް.. އެހެންވީމާ އިތުރު ފުރުސަތެއް ނަސީދަށް ދޭކަށް ނުފެނޭ.. ދިނަސް ހުރިހާ މޮޅެއް ލިބޭނީ ޕާޓީ ކުދިންނަށް އެކަނި.. ޕާޓީކުދިންނަށް ދީފައި ބާކީވާ އެއްޗެއް އެހެން ރައްޔިތަކަށް ލިބޭނީ.. ނަސީދުގެ ސަރުކާރެއްގައި އެހެން ރައްޔިތަކަށް ދޭނެ އެއްޗެއް ބާކީ ވާނެކަމަކަށް ނުބެލެވޭ..\nޖެނުއަރީ 9, 2018 - 21:20\nހާސްނުވޭ. ވެރިކަން ހޯދަދޭނަން.\nޖެނުއަރީ 9, 2018 - 19:08\nމިފަަރުވެސް ކަންތައްތައް ވެގެން ދާނީ ކުރިންވެސްދިޔަގޮތައް ދެ ބުޅަލުގެ ކޯޅުންގަންޑު ދިޔަގޮތައް އެއްމެ ފަހުން މަކުނައް ހުރިހާ މޮޅެއް ލިބޭނި\nޖެނުއަރީ 9, 2018 - 18:47\nތިޔަކަލަ އޮއްޓަރެއް ޚިޔާލީފޮލާ ޢަކުން ލިބޭނެ\nއަރަގެއްނެތެވެ ރަނިންމޭޓކަށްވެސް ނަޝީދަށް\nޖެނުއަރީ 9, 2018 - 18:30\nއެއޮއް ފަކީރުގަނޑެއްދޯ ވެރިކަމާހެދިބޫތަކެޔަސް ބޮޑުވަރު މަހީހީ ހަލާކު\nޖެނުއަރީ 9, 2018 - 18:05\nބޫހޫހޫ.. މަށައް ވެރީކަންދީ.. ބޫހޫހޫ.. މަށައް ވެރީކަންދީ.. ވެރީކަންދީ..\nޖެނުއަރީ 9, 2018 - 17:35\nތިހެންވީމަ އަހަރުމެން މުބުނަނީ ތީ ގުނބޯ ހައްދާ ޖަލްސައޭ\nދެންތިބޭ ގުބޯ ހެދިފަ.\nޖެނުއަރީ 9, 2018 - 16:37\nކާކު ކަލެއަ ތާއީދުކުރާނީ.\nޖެނުއަރީ 9, 2018 - 15:12\nތި ދެން ބޮޑުވަރު ވެރިކަމާ ބުހޫތު ކެޔަސް.ފުރުސަތު ދިނެއް ނުން.ތިޔައީ 2008 ކޯލިޟަނަކުން ވެރިކަމެއް އައި މީހާ އެއް ނުން.ދެން އަމިއްލަ އަށް ބޯކިބާ އެއްކޮށްކާލަން އުޅެފަ އަދި ދައުލަތުގެ ދީން އިސްލާމްދީނަށް ނިކަމެތިކަން ދޭން އުޅުމުން ވެރިކަން ގެއްލުނީ.އެއް ފުޅަށް މަތިން ފުންމާލި ބަކަރި އަނެއް ފުޅަށްމަތިންވެސް ފުންމާނެ.އިސްލާހު ނުވޭ،އަދިވެސް ދީނަށް ފުރަސްދާރަ ކުރާ މީހުންނަށް ހިތްވަރުދެނީ އިސްލާމްދީން ނޫން އެހެން ދީން މި ގައުމަށް ގެންނަން.ނޯވޭ ދޭނެ ކަމެއް ނެތް.ސޮރީ ނޯ ޗާންސް\nޖެނުއަރީ 9, 2018 - 14:58\nމިކަލޭގެ ދިވެހިރާއްޖޭގެ ވެރިކަމާހުރެ ދަންނުޖެހުނިއްޔާ ވެދާނެ! ފަހުގެ އަނދިރިއަނދިރިން!\nޖެނުއަރީ 9, 2018 - 14:35\nމުޅިން އާމޫނެއް ނޫނީ ދެން ތިބީ މުޅިން ބާމޫނުތަކާއި މައުމޫނުތައް.\nއާމޫނެއް ނޫނީ ވައްސަލާމް.\nޖެނުއަރީ 9, 2018 - 13:53\nކެނެރީގޭ މުހައްމަދު ނަސީދަށް\nކެނެރީގޭ މުހައްމަދު ނަސީދު ދީފައިވާ ލަފަޔާ ގުޅޭ ބުނެލަން އޮތީ ނަސީދަކީ 13 އަހަރުގެ ޖަލު ހުކުމެއްގައި ހުރި މީހެއް، އަދި ގާސިމް އަކީ 03 އަހަރު ޖަލު ހުކުމުގައި ހުރި މީހެއް! ދިވެހި ރާއްޖޭގެ ގާނޫނު އަސާސީގައި ވަނީ ގައިދީންނަށް ރާއްޖޭގެ ރިޔާސީ އިންތިހާބްގައި ވާދަ ނުކުރެވޭނެކަމަށް ވަރަށް ސާފްކޮށް ހުދާ ކަލުން ލިޔެފައި، މިހެންވީމާ ނަސީދު ބުއްދި ނެތް ކަމުގެ ހެކި ތިޔާ ދިން ލަފާއިން ދޭހަވޭ! ދެން ކިހިނެއްތޯ ވެރިކަން ކުރަނީ ބުުއްދި ހަމަ ނުޖެހޭ ވާހަކަ ދައްކަ މީހަކު،\nއަދާލަތުގެ ހަލާކު ޝިދާތާ\nޖެނުއަރީ 9, 2018 - 13:48\nސޮރީ. ޔޫ ހޭވް ޑަން އިނަފް ޑެމޭޖް. ނޯ މޯ ޗާންސް ފޮރ ޔޫ.\nޖެނުއަރީ 9, 2018 - 13:16\nއެއްބަފާ ކޮއްކޮ ވެރިކަމުގައި ހުރުމުން އެކަމާހެދި ގޭގައި ނޯވުނު މުސްކުޅި މައުމޫނަށް އަނެއްކާވެސް ފިލާވަޅެއް މިލިބެނީ. އިތުރަށް ދައްކާނެ ވާހަކައެއް ނެތް. ގާސިމެއް މައުމޫނެއް ހަމަ ޔަގީނުން ވެސް ނަޝީދު ވެރިކަމަށް ގެންނާކަށް މަސައްކަތެއް ނުކުރާނެ. ހަމަ އެފަދައިން ނަޝީދު އުމުރު ދުވަހު މައުމޫނުގެ ވެރިކަމާއި މަސައްކަތް ކުރި މީހާ އަލުން މައުމޫނު ވެރިކަމަށް ގެންނަން މަސައްކަތެއް ނުކުރާނެ. 2018 ގައި މާތްﷲ ގެ އިރާދަފުޅުން ދިވެހިންނަށް ނިންމާނީ ރަގަނޅު ނިންމުމެއް\nޖެނުއަރީ 9, 2018 - 13:14\nމަށަށް ރޭވެސް ނުނިދޭ އަންނި ހޮވިގެން އުޅޭތަން ފެނިފަ... ނަޖިސް ކާފަރުން\nޖެނުއަރީ 9, 2018 - 13:07\nމަށަށް ފުރުސަތު ދޭށޭ ބުނެވުނީ ހޭ ދެބައިވެފަ ހުރީމަ އޮޅިގެން... ރައްޔިތުން މާފުކުރޭ.. މަމިހާރުވެސް ރެހެބަށް ދަން އެކަމް ފުޅިތައް ފެނުނީމަ ހިތު ވިންދު އަވަސްވެފަ މާރީ މާމަ ހަނދާންވަނީ...\nޖެނުއަރީ 9, 2018 - 13:04\nމީ ދެން ކިހާ ދެރަކަމެއް’ ނަޝީދޫ އަހަރެމެން ކަލޭ ބޭނުމެއްނެތޭ\nހަކުރުބޯން ކަލޭ ދޭބަލަ... ހާދަފޫހިވާ ރަންޑި އެކޭތީ\nޖެނުއަރީ 9, 2018 - 13:02\nސޫދާ ސިރާޖު ބޯ ކަލެއަށް ފުރަތަމަ ފުރުސަތު ދީފިން... ފުޅީގެ ބުޑާއެކު ދަމާ ފުޅި ހުސްވީމަ ބޭރުގަ ދޫވެސް ލާން ކަލެއަށް ފުރުސަތު ދީފިން...\nޖެނުއަރީ 9, 2018 - 12:27\nނަސީދަކީ ވެރިކަމައް އެއްމެ ދަހިވެތި މީހާ ނަސީދު އަކައް އެހެން މީހަކު ވެރިކަން ކުރާކައް އެއްބަހެއް ނުވެވޭނެ މިހާރުދެން މައުމޫނައް ހުންނާނީ ރާކަނިމަސް ކެވިފަ މައުމޫން ހީކުރީ ވަރައް މޮޅު ތަކެއް ވާނެކަމައް ނަސީދުއާ ގުޅިއްޖޭއްޔާ. އަހަރެން ހަމަ ހިނި އަންނަނީ\nއަމިއްލަ އެދުން ބޮޑު މީހުންވެސް ތަންތާ އުޅޭ..! އެކަމަކު ވެރިކަމަށް މިވަރަށް ބޫތު ކައިފަ ހުރި މީހަކު އުޑުހިޔާ ދަށުގަވެސް ހުންނާނެ ހެނެއް ހީއެއްނުވޭ..!\nޖެނުއަރީ 9, 2018 - 14:03\nއެހެރީނު އަފިހުންބަހާ ޔާނުވެސް\nޖެނުއަރީ 9, 2018 - 12:25\nއައްޗީ... ސޮނި ބެއްޔާ އަށް މަވޯޓް ހަރާމް\nޖެނުއަރީ 9, 2018 - 12:22\nއެހެންވީމަ މައުމޫން ދެއިރު ކިއްލާއަށް ގޮސް މިހުރިހާދުވަހު މިކުރީ ބޭކާރު މަސައްކަތެއްތާ! ކުރުކޮށް ބުންޏާ ޓެކްސީ ދަތުރު ހަރަދު ވެސްނުލިބުނު.\nޖެނުއަރީ 9, 2018 - 12:21\nނަޝީދުގެ އެންމެ ފަހުންހުށައެޅި ހުަށައެލުން ނޫނިއްޔާ ނެތް ރަނގަޅު ހުށައެޅުމެއް އެކަމަކު ޖޭޕީން ހިއެއްނުވޭ ތިހުށައެޅުން ގަބޫލުކުރާނެ ހެންނެއް\nޖެނުއަރީ 9, 2018 - 12:19\nހަތަރެސްކަން ހަމަވަނީ މިއޮއްގެން. މިއީ ދިވެހިންނަށް އާ ބައެއްނޫން. ނަޝީދާއި މައުމޫނާއި ގާސިމަކީ ވެރިކަމާއި ހެދި ބުއްދި ތައައްޔަރު ވެފައިވާ ބައެއްކަމަށް އެމީހުންނާއި އެންމެ އެކުލަވައިގެން އުޅޭ މީހުން ވެސް ބުނޭ. ރައީސް ޔާމީނާއި ފާޅުގައި ދެކޮޅުވެ މިމީހުންގެ ފަހަތުން ދުވެގެން ވިޔަފާރި އާއި އެހެން ވެސް އިންވެސްމެންޓްތައް ހަލާކު ކުރަން ހެޔޮވާނީ ކިހިނެތް.\nޖެނުއަރީ 9, 2018 - 12:16\nރައީސް ނަޝީދު އަކީ މިޤައުމަށް މިހާރު ބޭނުންވާމީހެއްނޫން. އެހެންކަމުން އެމް.ޑީޕީ އިންވެސް ރަގަޅު ބޭފުޅަކު ނެރުއްވުން މުހިންމު، ކުރީ ސަފުގައި ރަގަޅު ޢިލްމީ ބޭފުޅުން އެމް،ޑީ.ޕީ ގައި ވަރަށް ގިނައިން އެބަތިއްބެވި، އިންތިޚާބު ކާމިޔާބު ކުރަންވެސް ފަސޭހަވާނެ، އަދި އަދާލަތާއި، ރައީސް މައުމޫނުގެ ސަޕޯޓަރުންގެ ތާޢީދު ހޯދަންވެސް ފަސޭހަވާނެ، އިންތިޚާބު ކާމިޔާބު ކުރެވުމުން، ރައީސް ނަޝީދާއި އެހެނިހެން ސިޔާސީ ކުށްވެރިން މިނިވަންކޮށް އަލުން އިންތިޚާބަކަށް މިސްރާބު ޖެހިދާނެ، ހުރިހާކަމެއްވެސް ސުމޫތުކޮށް ހައްލުުރެވިގެންދާނެ، މިކަމާ ވިސްނާކަށް ނުވޭތޯ؟\nޖެނުއަރީ 9, 2018 - 12:14\nހާދަ ވެރިކަން ބޭނުންވާ މީހެކޭ ދޯ؟\nޖެނުއަރީ 9, 2018 - 12:13\nވަގުތަށް އަދި ވާނުވާ ނޭނގެނީ... (މާދަމާ ހަބަރުގަ ލިޔާތި ފިތުނަ ފަސާދަ އުފެއްދުމާ ބެހޭގޮތުން..)\nޖެނުއަރީ 9, 2018 - 12:09\nއަހަރެން ތިޔަ ނަޝީދުއަކަށް ހިތް ހަލާލެއް ނުދެން\nތިއީކީ ތާކުން ތާކު ޖެހޭ އެއްޗެށް ނޫން


މަރުވުމަށް ފަހުގައި ވެސް އައިޝްވާރިޔާގެ ލޮލަށް ފެންނަށް އޭނާ ބޭނުންވޭ – Dhen.mv\nމަރުވުމަށް ފަހުގައި ވެސް އައިޝްވާރިޔާގެ ލޮލަށް ފެންނަށް އޭނާ ބޭނުންވޭ\nJune 10, 2020 - 9:13 pm\n1994 ގައި ދުނިޔޭގެ ރީތީގެ ރާނީގެ މަޤާމު ހޯދި އައިޝްވާރިޔާގެ ރީތި ފެހި ކުލައިގެ ދެ ލޮލަކީ އެތައް ބައެއްގެ ހިތް ކަތިލާފަދަ ދެލޮލެވެ. އޭނާގެ ރީތި ކަމާއި ހުނަރުވެރިކަމުގެ ސަބަބުން ބޮލީވުޑްގެ އެންމެ ޑިމާންޑް ބޮޑު އެއް އެކްޓްރެސް އަކީ ވެސް އޭނާ އެވެ.\nލެޖެންޑްރީ އެކްޓަރ އަމީތާބު ބަޗަންގެ ދަރިފުޅު އަބީޝެކް ބަޗަންގެ އަނބިމީހާ އައިޝްވާރިޔާ މީގެ 10 އަހަރު ކުރިން ވަނީ ވަރަށް ބޮޑު ނިންމުމެއް ނިންމާފައެވެ. އެއީ އޭނާ މަރުވިޔަސް އޭނާގެ ދެލޮލުން ، މީހަކަށް ފެނުން ހޯދައި ދިނުމެވެ. މިކަމަށްޓަކައި އޭނާ ވަނީ އޭނާގެ ލޯ ހަދިޔާ ކުރުމަށް ނިންމާ އެކަމުގެ ވަސިއްޔަތް ކޮށްފައެވެ. އޭނާގެ ލޯ ހަދިޔާ ކުރަން ނިންމާފައިވަނީ ''އައި ބޭންކް އެސޯސިއޭޝަން އޮފް އިންޑިއާ'' އަށެވެ. އައިޝްވާރިޔާ މަރުވުމުން އޭނާގެ ލޯ ނަގާ އެ އެސޯސިއޭޝަނުން ބޭނުން ޖެހިފައިވާ މީހަކަށް އައިޝްވާރިޔާގެ ލޯ ހަދިޔާ ކުރާނެއެވެ.\nމި ނިންމުމާއި ގުޅިގެން މީގެ ކުރިން އައިޝްވާރިޔާ ބުނެފައިވަނީ އޭނާގެ ލޯ ހަދިޔާ ކުރުމުގެ ސަބަބުން އާންމުން އޭނާގެ މަތިން ހަނދާން ކުރަން އޭނާ ބޭނުންވާ ކަމަށެވެ.\nތަމަޅަ ފިލްމް ''އިރުވަރު'' އިން ފިލްމީ ހަޔާތް ފެށި އައިޝްވާރިޔާ މަޝްހޫރު ވެގެން ދިޔައީ އޭނާގެ ކުރީގެ ލޯބިވެރިޔާ ސަލްމާން ޚާން އާއި އެކު ކުޅުނު ފިލްމް ހަމްދިލްދޭ ޗުކޭ ސަނަމް އިންނެވެ. އޭނާ އަކީ ފިލްމް ފެއަރއެވޯޑާއެކު އެތައް އެވޯޑެއް ހާސިލް ކޮށްފައިވާ ފަންނާނެކެވެ. މީގެ ތެރޭގައި އިންޑިއާ ސަރުކާރުން ، ހަތަރުވަނައަށް އަރުވާ އެންމެ މަތީ ލަޤަބު ޕަދުމާ ޝްރީ އެވޯޑް ވެސް ހިމެނެއެވެ.\nވަގުތީ ނަތީޖާ އިއުލާނުކުރުން ނިމި، ދެވަނަ ބުރު ބާއްވަންޖެހޭ ދާއިރާތައް ނިންމަނީ\nސޫރަތުލް އިޚްލާޞް 40 ފަހަރު ކިޔުމުން ޚަތިމް ކުރުމުގެ ޘަވާބު ލިބޭނެތޯ؟


Ras Online - ކައިވެނި ހަފްލާއެއްގެ މަންޒަރެއް ކުޅެލުމަށް 10 ކިލޯގެ ހެދުމެއް\nކައިވެނި ހަފްލާއެއްގެ މަންޒަރެއް ކުޅެލުމަށް 10 ކިލޯގެ ހެދުމެއް\nމާޝާ މިދުހަތު7ޖޫން 2021 - 9:46\nއިންޑިއާގެ ޓީވީ ސީރީޒް، "އަނޫޕަމާ"ގައި ކާވިޔާގެ ރޯލު އަދާ ކުރާ މަދަލްސާ, 10 ކިލޯގެ ކައިވެނި ހެދުމުގައި.\nއިންޑިއާގެ ޓީވީ ސީރީޒް، "އަނޫޕަމާ" ގައި ކައިވެނީގެ މަންޒަރެއް ދައްކާލުމަށް، އެސީރީޒްގައި ކާވިޔާގެ ރޯލު އަދާކުރާ މަދަލްސާ ޝަރްމާ، 10 ކިލޯގެ ހެދުމެއްގައި ފެނިލައިފިއެވެ.\nމަދަލްސާ 10 ކިލޯގެ ބަރުދަންހުރި ކައިވެނި ހެދުމެއްގައި ފެނިގެން ގޮސްފައިވަނީ، އަނޫޕަމާ ސީރީޒްގައި އޭނާގެ ކެރެކްޓަރ، ކާވިޔާގެ ކައިވެންޏަށެވެ. ސީރީޒްގައި އޭނާ ކައިވެނިކޮށްފައިވަނީ މިސީރީޒުގެ ލީޑް ރޯލުން ފެނިގެންދިޔަ އަނޫޕަމާގެ ކެރެކްޓާގެ ފިރިމީހާ، ވަންރާޖް ޝާޙް އާއެވެ.\nމަންޒަރު އިތުރަށް ފުރިހަމަކޮށްލުމަށް، މަޑު ފިޔާތޮށި ކުލައިގެ ކައިވެނި ހެދުމާއިއެކު، ހެދުމާ ގުޅޭ، އަގުބޮޑެތި ބަރު ގަހަނާތަކެއްވެސް މަދަލްސާ ބޭނުންކޮށްފައިވެއެވެ. ނަމަވެސް ހެދުން ބަރު ކަމުން ބޮޑެތި ގޮންޖެހުންތަކެއް ކުރިމަތިވިކަމަށް އޭނާ ބުނެފައިވެއެވެ.\n"ހެދުން ވަރަށް ބަރު. ގާތްގަނޑަކަށް 10 ކިލޯ ހުންނާނެ. ވަރަށް އުނދަގޫވެސްވި. އެކަމު ފުރިހަމަ އެކްޓިންގއެއް ދެވޭތޯ މަސައްކަތްކުރިން." ކާވިޔާގެ ރޯލު އަދާކުރާ މަދަލްސާ ޝަރްމާ ބުނެފައިވެއެވެ.\nސްޓަރޕްލަސް އިން ގެނެސް ދެމުންދާ އަނޫޕަމާ ސީރީޒް އަކީ ފިރިމީހާއަށް ޅަކުއްޖަކު ދެކެ ލޯބިވެވުމުން، އަންހެނެއްގެ މުޅި ދިރިއުޅުން ބަދަލުވެގެންދާ ހިތްދަތި މަންޒަރުތަކެއް ދައްކުވައިދޭ ސީރީޒްއެކެވެ. މިސީރީޒް ގެ މައި ލީޑް ރޯލު ކަމަށްވާ އަނޫޕަމާގެ ރޯލުން ފެނިގެން ދަނީ ރުޕާލީ ގަންގުލީއެވެ.


Vaguthu Dhee, Natheejaa Annaane: Gaumee Coach – adduLIVE\nވަގުތު ދީ، ނަތީޖާ އަންނާނެ: ގައުމީ ކޯޗު\nNov 13, 2021, 20:17 ހަސަން ރަޝީދު\nސްރީލަންކާގައި މިހާރު ކުރިއަށްދާ މަހިންދަ ރާޖަޕަކްސާ ޓްރޮފީ ފޯ ނޭޝަންސް ކަޕުގައި ކުޅުނު ދެ މެޗުން ރާއްޖެ އަށް އެންމެ ޕޮއިންޓެއް ލިބުމަކީ ހައްގު މިންވަރެއް ނޫން ކަމަށް ކޯޗު ފްރެންޗެސްކޯ މޮރިއޭރޯ ބުނެފިއެވެ.\nމި މުބާރާތުގައި ރާއްޖެ މިއަދު ވަނީ ބަންގްލަދޭޝް އަތުން 2-1 އިން ބަލިވެފައެވެ. މިއީ 18 އަހަރަށްފަހު ބަންގްލަދޭޝް އަތުން ރާއްޖެ ބަލިވި ފުރަތަމަ ފަހަރެވެ. މުބާރާތުގެ ފުރަތަމަ މެޗުގައި ރާއްޖެ ވަނީ ސްރީލަންކާއާ ބައްދަލުކޮށް 4-4 އިން އެއްވަރުވެފައެވެ. މިއަދުގެ މެޗާއެކު ރާއްޖެ އަށް ފައިނަލަށް ދިޔުމުގެ އަމިއްލަ ބާރު މިހާރު ވަނީ ވަރަށް ބޮޑަށް ހަނިވެފައެވެ.\nމިއަދުގެ މެޗަށްފަހު ނޫސްވެރިންނާ ވާހަކަދައްކަމުން ގައުމީ ކޯޗު މޮރިއޭރޯ ބުނީ ޓީމާއެކު މާ ގިނަ ވަގުތެއް އަދި ހޭދަނުކުރެވޭ ކަމަށާއި އޭނާގެ އެދުމަކީ ވަގުތު ދިނުން ކަމަށެވެ. އެގޮތުން ވަގުތު ދީފިނަމަ ތަފާތު ދެއްކޭނެ ކަމަށާއި ރަނގަޅު ނަތީޖާތަކެއް ނެރުމަށް ބުރަކޮށް ކުޅުންތެރިންނާއެކު މަސައްކަތް ކުރަމުންދާ ކަމަށްވެސް ކޯޗު ބުންޏެވެ.\nކޯޗު ބުނީ ކުޅުނު ދެ މެޗުގައި ކުޅުންތެރިން ދެއްކި ކުޅުމަށް ބަލާއިރު އެއް ޕޮއިންޓު ލިބުމަކީ ރާއްޖެ އަށް ހައްގުވާ ވަރަށް ވުރެ ކުޑަ އަދަދެއް ކަމަށެވެ. އަދި ނަތީޖާތައް މި ވަގުތު އެހުރީ މުޅި މަންޒަރު އެނގޭ ގޮތަކަށް ނޫން ކަމަށާއި ކަންކަން ރަނގަޅު ކުރަން ހުއްޓާނުލާ މަސައްކަތް ކުރާނެކަން ފާހަގަކުރަމުން ކޯޗު ވަނީ ނަތީޖާ އަންނާނެ ކަމަށްވެސް ބުނެފަ އެވެ.\nރާއްޖެއިން ލީގު ބުރުގެ ފަހު މެޗުގައި އަންނަ އަންގާރަ ދުވަހު ނިކުންނާނީ ސީޝެލްސްއާ ދެކޮޅަށެވެ.


Covid-19 Vaccine Jahaa Meehun Maruva Massala Saafukohdheyn India Ge Docterun Edhijje - Vaguthu\nއިންޑިއާގައި ކޮވިޑް-19 ވެކްސިން ޖަހާ މީހުން މަރުވާ މައްސަލައިގައި ވާނުވާ ސާފުކޮށް ދޭން އިންޑިއާގެ ޑޮކްޓަރުން އެދިއްޖެއެވެ.\nވެކްސިން ޖަހާ މީހުން މަރުވާ މައްސަލައާ ގުޅިގެން ޑޮކްޓަރުން ކަންބޮޑުވުން ފާޅުކުރަމުންދާ އިރު އޭގެ ތެރެއިން ގިނަ އިން ހިމެނެނީ ކަރްނާޓަކާ ސަރަހައްދަށް ނިސްބަތްވާ ޑޮކްޓަރުންނާއި ސިއްހީ މަސައްކަތްތަކެރިންނެވެ.\nއިންޑިއާގައި ވެކްސިން ޖެހި މީހުން މަރުވާ ކަމުގެ އަޑު ގަދަވެފައި ވީ ނަމަވެސް އެއްވެސް މަރަކާ ވެކްސިން އާއި ސީދާ ގުޅުން އޮތްކަން އެނގޭކަށް ނެތެެވެ. އަދި ކަމާބެހޭ އިދާރާއަކުން ވެސް އެކަން ޔަގީންކޮށް ދީފައެއް ނުވެއެވެ.\nޑޮކްޓަރުންގެ ކަންބޮޑުވުން މި ވެކްސިންއާ މެދު އިތުރުވެފައި ވަނީ އިންޑިއާގެ ޓެލެންގަނާގެ ނިރްމަލް ޑިސްޓްރިކްޓްގައި ސިއްހީ ހިދުމަތްތެރިއަކަށް ކޮވިޑް-19ގެ ވެކްސިން ދިންތާ 18 ގަޑިއިރު ފަހުން މަރުވި މައްސަލަ ހޫނުވެފައި ވަނިކޮށެވެ.\nއޭނާ މަރުވެފައި ވަނީ ބުރާސްފަތި ދުވަހުގެ ވަރަށް ހެނދުނުގެ ވަގުތެއްގައި ކަމަށްވާ އިރު އޭނާ މަރުވެފައި ވަނީ މޭގައި ރިއްސާތީ އުޅުމަށްފަހުއެވެ. އެ މަރާ ގުޅޭ ގޮތުން ހޯދި ހޯދުންތަކުން އެނގުނު ގޮތުގައި އޭނާ މަރުވެފައި ވަނީ ވެކްސިން ޖަހައިގެން ނޫން ކަަމަށް ހެލްތް އޮފިޝަލުން ވަނީ ބުނެފައެވެ.\nއޭނާ ވެކްސިން ޖަހާފައި ވަނީ މިދިޔަ އަންގާރަ ދުވަހުގެ ހެނދުނު 11:30 ހާއިރު، އެ ޑިސްޓްރިކްޓްގެ ޕްރައިމަރީ ހެލްތް ސެންޓަރުގައި ކަމަށް މީޑިއާ ރިޕޯޓްތައް ބުނެއެވެ. އޭނާ މޭގައި ރިއްސަން ފަށާފައި ވަނީ އެރޭ ދަންވަރު 2:30 ހާއިރުއެވެ.\nއޭނާގެ ޕޯސްޓްމޯޓަމް ވެސް ހަދަން ނިންމާފައިވާ އިރު އެ ޑިސްޓްރިކްޓްގެ އެޑްވާންސް އިވެންޓް އާފްޓާ އިމިއުނައިޒޭޝަން (އޭއީއެފްއައި)ކޮމެޓީން މިހާރު ދަނީ މިކަން ބަލަމުންނެވެ. އަދި އެ ކޮމެޓީން ރިޕޯޓެއް ތައްޔާރުކޮށް ސްޓޭޓް އޭއީއެފްއައިއަށް ހުށަހަޅާނެ ކަމަށްވެއެވެ. އަދި އޭއީއެފްއައި އެ ރިޕޯޓް ބެލުމަށްފަހު، އޭއީއެފްއައި ސެންޓްރަލް ޕެނަލްގެ ސަމާލުކަން އެކަން ގެނެސް، އެކަން ބަލަން ވަނީ ހަމަޖެހިފައެވެ.\nއިންޑިއާގައި ވެކްސިން ދިނުމުގެ ޕްރޮގްރާމް މިދިޔަ ޖެނުއަރީ މަހު ފެށުމުން ވަރަށް ގިނަ ފާޑުކިޔުންތައް ވަނީ އަމާޒުވެފައެވެ. އިންޑިއާގައި މިިހާރު ދިނުމަށް ހުއްދަ ދީފައިވާ ކޮވިޑް-19 ވެކްސިންއަކީ ކޮވިޝީލްޑް އާއި ބާރަތް ބަޔޯޓެކް އިން އުފެއްދި ކޯވެކްސިންއެވެ.\nޖެނުއަރީ 23, 2021 13:20\nރާއްޖޭގައި ސޭޚް ހުސެން ރަޝީދު ޖެއްސެވީ މިވެކްސިންތޯ؟ ގަދަ\nޖެނުއަރީ 23, 2021 17:48\nވެކްސިންއޭ ޖެހީޔޭ ކިޔާފަ ޑް ރާމާ ކުޅުނީކީ ނޫންބާ ޑް ރާމާ ތަކުގަ ހަދާހެން\nޖެނުއަރީ 23, 2021 19:37\nއެއްވެސް މީހެއްގެ ގަޔައްޖަހަން އެޗްޕީއޭއިން އަދި ހުއްދަނުދޭއެއްޗެއް ސޭކު ހޯދީ ކިހިނެތް!! ބަލަން ޖެހޭކަމެއް\nޖެނުއަރީ 23, 2021 13:53\nނެތިންއެއްޗެކޭބުނާކަށް .. އިންޑިއާގެ ވެކްސިންޖަހަން އަ ދިމާއަވަސް .. ސަބަބަކީ މަރުހަލާތައްފުރިހަމަނުކޮށްހުރީމަ\nޖެނުއަރީ 23, 2021 17:14\nރާއްޖެއައް ގެނާ އިންޑިއާ ވެކުސިން ފުރަތަމަ ޖަހަންވާނީ ސިއްހީދާއިރާގައި އުޅޭ އިސްވެރިންނާ މި ސަރުކާރުގެ އިސްވެރިންގަޔަށް.\nއެއްވެސް ވެކްސިނަކީ މިހާރު އިތުބާރު ކުރެވޭ އެއްޗެއް ނޫން.\nޖެނުއަރީ 23, 2021 19:34\nބޮޑުބޭބެ އަތުން މެލޭ ރިއާ ބޭސްތަކެއް ގެނެސްގެން ރައްޔިތުން ގަޔައްޖަހަން އުޅެކާމިޔާބެއް ނުވި. އެކަމު ހިލޭ ލިބުންއެއްޗެކޭ ކު ރިންކީ ފަހުން އެބޭސްތަކައް ލާ ރި ދައްކަން އިނވޮއިސް ފޮނުވި. މިހާ ރު އަމިއްލަ ގައުމުގެ 0.2% މީހުނައްވެސް ވެކްސިން ނުދެވި އުޅެންކޮން 1 ލައްކަޑޯސް މިތަނައް ފޮނުވައިފި. ޑަބްލިއު އެޗްއޯ އަދި މިވެކްސިނަކައް ހުއްދަނުދެ. ރައްޔިތުންނޭ ކު ރިން ލިބުނީ ލޭއަޅާކުދިން، އޭގެ ގިނަކުދިން މަ ރުވީވެސް އިންޑިޔާއިން ތަހުލީލު ކު ރާބޭސްތަކެއް އެކުދިންނައްދީގެން. މިހާ ރު އަދި މިވާންއުޅޭ އެތި މާގޯސްހެން ފެނެ. ހޭލާތިބޭ\nޖެނުއަރީ 23, 2021 22:01\nއަދިވެސް ދައްކާތި މޮޅުކަމުގެވާހަކަ އެބުނީ އެޖަހާކޮންމެމީހަކުމަރުވަނީ ކީއްވެގެންކަން އޮޅުންފިލުވާދޭށެ\nޖެނުއަރީ 23, 2021 23:46\nއަދި ލައްކަ އެއްހާ ވެކްސިން ގެނެސް ގުދަން ކުރަން ފެނޭ!! ތި ހުސްވެދާނެ!\nޖެނުއަރީ 24, 2021 09:23\nބީތާވެފަ ތިބިބައެއްތަ އަޅެފަހެ، ކޮވިޑް ވެކްސިން އަކީ “މަރުނުވާ” ފެންފުޅިއެއްތަ، ކޮންމެ ވެކްސިނެއް ޖެހިއަސް މަރުވާނެ އެއީ ކަށަވަރު މުޖައްރިބުކަމެއް، މަރުވުން ހުއްޓުވަން ވެކްސިނެއް ހަދާބަޔަކު އެކަމުގަ ޖެހޭނީ ދެމި ތިބެން އުމުރުދުވަހު.


Lankagai baeh Social Mediathah Block kohfi\n21 އޭޕްރީލް 2019 1 ކޮމެންޓް\nލަންކާގައި ބައެއް ސޯޝަލް މީޑިއާތައް ބްލޮކް ކޮށްފި\nމިއަދު ހެނދުނުއްސުރެ ބޮމުގެ ހަމަލާތައް ދެމުން އަންނައިރު، ދޮގު ހަބަރު ފަތުރާކަމަށް ބުނެ ސިރީލަންކާގައި ސޯޝަލް މީޑިއާތައް ބްލޮކްކޮށްފިއެވެ.\nބްލޮކްކޮށްފައިވާ މީޑިއާތަކަކީ ވަޓްސްއެޕްއާއި ފޭސްބުކް ކަމަށް މައުލޫމާތު ލިބެއެވެ. އަދި އެހެން ސޯޝަލް މީޑިއާތަކުން ބައެއް ބޭނުން ނުކުރެވޭގޮތް ލަންކާ ސަރުކާރުން ވަނީ ހަދާފައެވެ.\nNews from #SriLanka say that govt has blocked all social media MSG apps & Face book in an effort to stop the spreading of fake news targeting minority communities in the wake of #EasterSundayAttacksLK @ifjasiapacific @RSF_inter @CPJAsia— sunanda deshapriya (@sunandadesh) April 21, 2019\nސިރީލަންކާގައި މިއަދު ދީފައިވާ ހަމަލާތަކުގައި މަރުވި މީހުންގެ އަދަދު 150 އަށްވުރެ މައްޗަށް އަރައިފިކަމަށް ރިޕޯޓުތަކުން ބުނެއެވެ. މި ހަމަލާތަކުގައި މަރުވި މީހުންގެ އަދަދު އަދިވެސް އިތުރުވުމަކީ އެކަށީގެންވާ ކަމެކެވެ. މިހާތަނަށް ހަތް ބޮން ގޮއްވާލާފައިވާއިރު، 400 އަށްވުރެ ގިނަމީހުން ޒަހަމްވެފައިވާކަމަށް ރިޕޯޓުތައް ބުނެއެވެ.\nއެނެމް ފަހުން ގޮއްވާލި ބޮން ގޮއްވާލާފައިވަނީ ދިވެހިން ގިނައަަދަކަށް ދިރިއުޅޭ ދެހިވަލާގެ ޒޫކައިރީގައެވެ. މި ހަމަލާގައި ވެސް ދެ މީހަކު މަރުވެފައިވާކަމަށް މައުލޫމާތުލިބެއެވެ.\nމިއަދު ހެނދުނު ހަމަލާތައް ދީފައިވަނީ، ނަސާރާއިން ފާހަގަކުރަމުން އަންނަ "އީސްޓާ" ފެސްޓިވަލާގުޅިގެންކަމަށް ރިޕޯޓުތައް ބުނެއެވެ. އެގޮތުން ތިން ޗާޗާކާ ތިން ހޮޓަލެއްގައި މިއަދު ހެނދުނުވަނީ ހަ ބޮން ގޮއްވާލާފައެވެ. މެންދުރުފަހު ދެހިވަލާގައި ގޮއްވާލި ބޮމާއެކު ގޮވުންތަކުގެ އަދަދަކީ ހަތެކެވެ. ހަމަލާ ދީފައިވާ ހޮޓާތަކަކީ، ސިނަމޮން ގްރޭންޑް، ކިންގްސް ބަރީ އަދި ޝަންގްރިއްލާ ހޮޓެލެވެ. މި ހޮޓާތަކަކީ ދިވެހިންވެސް ގިނައަދަދަކަށް ގޮސް އުޅޭ ހޮޓާތަކެކެވެ. އަދި މިއަދު ހެނދުނު ހޮޓާތަކަށް ހަމަލާދިން އިރު ބައެއް ދިވެހިން އެ ހޮޓާތަކުގައި ތިއްބެވެ. ނަމަވެސް ދިވެއްސަ ކަށް ގެއްލުންވި ކަމުގެ މައުލޫމާތު ލިބިފައި ނުވާކަމަށް ފޮރިން މިނިސްޓްރީން ބުނެއެވެ.\nރަނގަޅު ބަންދު ކުރަން ޖެހޭ.. ދޮގު ހަބަރު ފަތުރާ ފަރާތްތައް.. މި ގައުމުގައި ފާހަގަ ކޮށްލެވޭ ވަގުތު ނޫސް.. މީ ބަންދު ކުރަން ޖެހޭ ނޫހެއް.. ފިތުނަ ފަސާދަ އުފައްދާ ބުހުތާނު ފަތުރާ ބައެކެވެ


SunOnline: Verin zimmaadhaaru kuraan aadheehtha dhuvahu Velaanaage kurimathee adu ufulanee\nވެރިން ޒިންމާދާރުކުރަން އާދީއްތަ ދުވަހު ވެލާނާގެ ކުރިމަތީ އަޑުއުފުލަނީ\nޖޫން 29، 2020: ރޭޕްއާ ދެކޮޅަށް މާލޭގައި ކުރި މުޒާހަރާއެއްގެ ތެރެއިން --- ސަން ފޮޓޯ/ ފަޔާޒު މޫސާ\nއަންހެނުންގެ ރައްކާތެރިކަން ކަށަވަރުުކޮށްދީ، ކުށްވެރިން އިންސާފުގެ ކުރިމައްޗަށް ގެނެސް، ވެރިން ޒިންމާދާރުވުމަށް ގޮވާލާއި، އާދީއްތަ ދުވަހު ވެލާނާގޭ ކުރިމަތީގައި އަޑުއުފުލަން ތައްޔާރުވެއްޖެއެވެ.\n"ޖާގައެއް ނެތް" ކަމަށް ބުނެ ކުރިއަށް ގެންދަން ނިންމާފައިވާ މުޒާހަރާ ފަށާނީ އާދީއްތަ ދުވަހު މެންދުރު 13:30 ގައެވެ.\nވެލާނާގޭ ކުރިމަތީގައި އަޑުއުފުލަން ނިންމާފައި ވާއިރު ޓުއަރިޒަމް މިނިސްޓްރީގެ އަންހެން މުވައްޒަފުންތަކަކަށް ޖިންސީ ގޯނާއާއި ފުރައްސާރަކުރި ކަމުގެ ތުހުމަތުގައި، ޓުއަރިޒަމް މިނިސްޓަރު ކަމުގައި ހުރި އަލީ ވަހީދު ވަނީ މަގާމުން ވަކިކޮށްފައެވެ.\nނަމަވެސް އަދިވެސް އަލީ ވަހީދު ހައްޔަރުކޮށްފައި ނުވާތީ ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ.\nހަމައެއާއެކު މިދިޔަ މަހުގެ 26 ވަނަ ދުވަހު ބިދޭސީ އަންހެނަކަށް ސަފާރީއެއްގައި ޖިންސީ ގޯނާ ކުރި މައްސަލައިގައި ތުހުމަތުވާ މީހުން އަދިވެސް ދޫކޮށްލާފައި ތިބުމުން ވެސް ގިނަ ބަޔަކު އަންނަނީ ނުރުހުން ފާޅުކުރަމުންނެވެ.\nމުޒާހަރާ އިންތިޒާމުކުރާ ފަރާތުން ބުނެފައި ވަނީ އަންހެނުންނަށް ރައްކާތެރި އެއްވެސް ޖާގައެއް ނެތް ކަމަށާއި ގޭތެރެއިންނާއި، މަސައްކަތުގެ މާހައުލާއި ކުޅިވަރު ކުޅުމުގެ މާހައުލުންނާއިި މަގުމަތިން ވެސް އަންހެނުންނަށް އަނިޔާ ލިބޭ ކަމަށެވެ.\n"ހިމޭނުނެއް ނުތިބޭނަން! އަންހެނުންނަށް ކުރާ އަނިޔާ ހުއްޓާލާ! އަނިޔާއަށް ހިތްވަރު ދިނުމާއި، އަނިޔާ ކުރާ މީހުން ހިމާޔަތްކުރުން ހުއްޓާލާ!"\nމުޒާހަރާ އިންތިޒާމުކުރާ ފަރާތުން ޑިމާންޑުކުރަނީ އަންހެނުންގެ ރައްކާތެރިކަން ކަށަވަރުކޮށްދިިނުމަށާއި ކުށްވެރިން އިންސާފުގެ ކުރިމައްޗަށް ގެނެސް އިންސާފު ގާއިމް ކުރުމަށެވެ.\nއަދި ދައުލަތުގެ އިސްމަގާމު ތަކުގައި ތިބި ކުށްވެރިން ވަކިކޮށް، ބާރުވެރި ކުށްވެރިން ހައްޔަރުކޮށް، އިންސާފުގެ ކުރިމަތީގައި އަނިޔާވެރިން އެއްހަމަ ކުރުމަށެވެ.\nހަމައެއާއެކު ޖިންސީ އަނިޔާ ރިޕޯޓް ކުރާ މީޑިއާ ތަކަށް ނުފޫޒު ފޯރުވުން ހުއްޓާލުމަށާއި ވަޒީފާގެ މާހައުލުތައް އަންހެނުންނަށް ރައްކާތެރި ތަންތަނަށް ހަދައިދިނުމަށާ ފުރައްސާރައިގެ މައްސަލަތައް ބަލާ ކޮމިޓީތައް މިނިވަން ކުރުން ވެސް ޑިމާންޑުތަކުގެ ތެރޭގައި ހިމެނެއެވެ.\nމީގެ އިތުރުން އަނިޔާވެރިކަމުގެ ބިރުން އަންހެނުން ރައްކާތެރި ކޮށްދިނުމަށް ނިޒާމު އިސްލާހުކުރުމަށާއި އަނިޔާ ލިބޭ ފަރާތްތަކުގެ ވާހަކަ ގަބޫލުކޮށް، ނިޒާމުގެ ތެރެއިން އިތުރު އަނިޔާ ނުދިނުމަށް ވެސް ޑިމާންޑުކުރެއެވެ.\nސަފާރީގައި ޖިންސީ ގޯނާކުރި މަައްސަލައާއެކު، މާލޭގައި އަންނަނީ ސިލްސިލާ މުޒާހަރާތަކެއް ކުރަމުންނެވެ. އެގޮތުން މިއަދު ވެސް މާލޭގެ މަގުތަކުގައި ވަނީ ޖިންސީ ގޯނާއާ ދެކޮޅަށް އަޑުއުފުލައިފައެވެ. އެ މުޒާހަރާތަކުގައި ދެ ޖިންސުގެ ގިނަ އަދަދެއްގެ ބަޔަކު އަންނަނީ ބައިވެރިވަމުންނެވެ.


ވަޒީފާގެ ފުރުޞަތު - ޑިރެކްޓަރ (އީ. އެކްސް 2)\n17 ޖުލައި 2017, 12:00 އިއުލާން\nޑިރެކްޓަރ (އީ. އެކްސް 2)\nމަހަކު 9890/- (ނުވަހާސް އަށްސަތޭކަ ނުވަދިހަ ރުފިޔާ)\nމަހަކު2000/- (ދެހާސް ރުފިޔާ)\nމަހަކު 4000/- (ހަތަރުހާސް ރުފިޔާ)\nކޮމިޝަނުގެ އިދާރާގެ ރަސްމީގަޑި އާއި ނުރަސްމީ ގަޑީގައިވެސް މަސައްކަތްކުރުން.\nޤާނޫނީ ދާއިރާއިން ދަށްވެގެން މާސްޓަރސް ޑިގްރީ އާއެކު ޤާނޫނީ ދާއިރާއިން މަދުވެގެން 1 އަހަރު ދުވަހުގެ ތަޖުރިބާ ލިބިފައިވުން ނުވަތަ،\nޤާނޫނީ ދާއިރާއިން ފަސްޓް ޑިގްރީ އާއެކު ޤާނޫނީ ދާއިރާއިން މަދުވެގެން3އަހަރު ދުވަހުގެ ތަޖުރިބާ ލިބިފައިވުން.\nލީގަލް ސެކްޝަންގެ ހުރިހާ މަސައްކަތެއް ހިންގާ ބެލެހެއްޓުން.\nކޮމިޝަނުގެ ދާއިރާއާއި ގުޅޭ ޤާނޫނީ ކަންކަން ހިންގާ ބެލެހެއްޓުން.\nކޮމިޝަނަށް ހުށަހަޅާ ކަންކަމުގައި ޤާނޫނީ ގޮތުން ބަލަންޖެހޭ ކަމެއް އޮތްނަމަ އެކަމެއް ބަލާ ޖާވާބުދާރީވުން.\nއިންތިޚާބުތަކާ ގުޅޭގޮތުން ހުށަހެޅޭ ޝަކުވާތައް ބަލާ ޖަވާބުދާރީވުން.\nޤާނޫނީ ކަންކަމުގައި ލަފާދިނުން.\nޤާނޫނީ ކަންކަމުގައި ޝަރުއީ ކޯޓުތަކުގައި ކޮމިޝަނުގެ ފަރާތުން ވަކާލާތުކުރުން.\nސިޔާސީ ޕާޓީތައް ރެގިއުލޭޓް ކުރުމުގެ މަސައްކަތުގައި ޢަމަލީ ގޮތުން ބައިވެރިވުން.\nމި މަސައްކަތަށް ޝައުޤުވެރިވާ ފަރާތްތަކުން 24 ޖުލައި 2017 ވާ ހޯމަ ދުވަހުގެ 15:00ގެ ކުރިން އިޢުލާނުގައި ބަޔާންކޮށްފައިވާ ލިޔުންތައް، އިލެކްޝަންސް ކޮމިޝަންގެ އިދާރާއަށް ހުށަހަޅަންވާނެއެވެ.\nމި މަޤާމަށް ކުރިމަތިލާ ފަރާތްތަކުގެ ތެރެއިން ޝޯޓްލިސްޓުވާ ފަރާތްތަކާ އިންޓަރވިއު ކުރެވޭނެއެވެ. އަދި ޝޯޓްލިސްޓުވާ ފަރާތްތަކުން، އިންޓަރވިއުއަށް ވަޑައިގަންނަވާއިރު ހުށަހަޅުއްވާފައިވާ ސެޓުފިކެޓުތަކުގެ އަޞްލު ގެންނަވަން ވާނެއެވެ.\nމި މަޤާމަށް ހަމަޖެހޭ ފަރާތް، ވަޒީފާއަށް ނިކުތުމަށް އުޒުރުވެރިވާނަމަ، އިންޓަރވިއުކޮށްފައިވާ ފަރާތްތަކުގެ ތެރެއިން މާކުސް ތަރުތީބުން އެންމެ އެކަށީގެންވާ ފަރާތަށް ފުރުޞަތު ދެވޭނެއެވެ.\nޑިރެކްޓަރ (އީ. އެކްސް 2) ގެ މަޤާމަށް މާކުސް ދިނުމުގައި ބަލާނެ މިންގަނޑު\n23 ޝައްވާލް 1438


Dheema: Table Tennis ge udharehugai vidhaa aligadha dhivehi tharieh! | Hurihaa.mv\nދީމާ: ޓީޓީގެ އުދަރެހުގައި ވިދާ އަލިގަދަ ދިވެހި ތަރިއެއް!\nLast updated on 13 May 2022, 14:22\nފާތިމަތު ދީމާ އަލީ މުބާރާތެއްގައި ކުޅެނީ. ދީމާ އަންނަނީ ދިވެހި ގައުމު ފަޚުރުވެރިވާ ފަދަ ނަތީޖާއެއް ހޯދަމުން.\nމިދިޔަ ބުދަ ދުވަހު މާލޭގެ ސޯޝަލް ސެންޓަރު ގުގުމާލީ އެ ކުޅުންތެރިޔާއަށް ދިވެހިން ދިން ތަރުހީބުގެ އަޑުންނެވެ. ސަރަހައްދީ ވާދަވެރި އެތައް ގައުމަކާ ވާދަކޮށް ސައުތު އޭޝިއަން ޖޫނިއާ އެންޑް ކެޑޭޓް ޓޭބަލް ޓެނިސް ޗެމްޕިއަންޝިޕްގެ ކެޑޭޓް ކެޓަގަރީއިން ފައިނަލަށް ދެވުނު ވަގުތު އޭނާގެ ލޮލުން ފާއްދާލީ އުފާވެރި ކަމުގެ ކަރުނަ އެވެ. ކޯޓުން ބޭރުގައި ހުރި އޭނާގެ ބައްޕަގެ ގައިގައި ބައްދާލީ އެ އުފާވެރިކަމާ އެކުގަ އެވެ.\nއެއީ އުމުރުން 14 އަހަރުގެ ފާތިމަތު ދީމާ އަލީ އެވެ. ބޭރުގައި އޭނާއަށް ތަރުހީބު ދޭން އެންމެ ގާތުގައި އެހުރީ ދީމާގެ ބައްޕަ އަބްދުލް ސައްތާރު އަލީ އެވެ. މިއީ ދީމާއަށް ލިބޭ ކޮންމެ ކާމިޔާބީއަކާ އެކު ވެސް ފެންނަ މަންޒަރެކެވެ.\nދީމާ އޭނާގެ ބައްޕަ ގައިގައި ބައްދާލަނީ. ފޮޓޯ: އަދަދު ސްޕޯޓްސް\nކޮންމެ މަންމައަކާއި ބައްޕައެއް ވެސް އެމީހުންގެ ދަރިންނަށްޓަކައި އެތައް ހުވަފެނެއް ދެކޭނެ އެވެ. އެ ކުދިންނާ މެދު ފޮނި އުއްމީދުތަކެއް ކުރެވޭނެ އެވެ. އެގޮތުން އަބްދުލް ސައްތާރު އަލީއާއި ވަހީދާގެ ދަރިފުޅު ދީމާއަށްޓަކައި ވެސް އެ ދެމީހުން ހުވަފެންތަކެއް ދެކުނެވެ. އެ ހުވަފެންތަކުގައި ދީމާ އެ އަންނަނީ ކުލަ ޖައްސައިދެމުންނެވެ.\n"ހުރިހާ"އަށް ދިން ހާއްސަ އިންޓަވިއުއެއްގައި ދީމާގެ މަންމަ ބުނީ އެންމެ ހަނގު އުުމުރުގައި ވެސް ދީމާއަކީ ކުޅިވަރަށް ލޯބިކުރި ކުއްޖެއް ކަމަށެވެ. ބައްޕައާއެކު ކުޅެން އުޅުމުގައި ވެސް ދީމާ ބޭނުންވީ ކުޅިވަރު ކުޅޭށެވެ. އެހެން ނަަމަވެސް އޭރު ދީމާގެ ވަކި ހާއްސަ ހުނަރެއް ހުންނަކަން ފާހަގަ ނުކުރެވޭ ކަމަށް އޭނާގެ މަންމަ ބުންޏެވެ.\nމިވަގުތު ރާއްޖޭގައި ތިބި ނަމަވެސް އާއިލާއާއެކު ލަންކާގައި ދިރިއުޅެމުން އަންނަ ދީމާއަށް ޓީޓީގެ ތެރެއަށް ވަދެވުނީ 2013 ވަނަ އަހަރު ސްކޫލުގެ އިތުރު ހަރަކާތެއްގެ ގޮތުގައި ކުޅިވަރެއްގައި ބައިވެރިވާން ޖެހުނު ހިސާބުންނެވެ. ބެޑްމިންޓަން ކުޅެން ޚިޔާރު ކުރި ނަމަވެސް އިސްކޮޅުން ކުރުވުމުގެ ސަބަބުން އެކުޅިވަރުގައި އޭނާއަށް ކުރިއަށް ނުދެވުނު ނަމަވެސް ދެވަނަ ހޮވުމެއްގެ ގޮތުގައި ޓީޓީ އިހްތިޔާރުކުރީ އެ ކުޅިވަރުން އޭނާއަށް ލިބިގެންދާނެ ކާމިޔާބީތައް ހިތަށް ވެސް ނާރުވަ އެވެ.\nދީމާ މެޗެއްގައި ވާދަކުރަނީ ފޮޓޯ: އަދަދު ސްޕޯޓްސް\n"އަސްލު ދިޔައީ ބެޑްމިންޓަން ކުޅެން، އެކަމަކު އިސްކޮޅުން ކުރުވީމަ ކޯޗު ބުނީ ދެން އަންނަ އަހަރު އަންނަން. އެހެންވެ ޓޭބަލް ޓެނިސް ކުޅެން ފެށީ،" ދީމާގެ މަންމަ ވަހީދާ ބުންޏެވެ.\nއިތުރު ހަރަކާތްތެއްގެ ގޮތުގައި ޓީޓީ ކުޅެމުން އައި ހަތަރު އަހަރެއްހާ ދުވަހު އޭނާ ކުޅުނު ހުރިހާ މުބާރާތަކުން ހެން ރަންވަނަތަކެއް ދީމާ ހާސިލް ކުރި އެވެ. އެހާ ހަގު އުމުރެއްގައި ދީމާ ދައްކަމުން ދިޔަ ކުޅުމަށް ގިނަ ކޯޗުން ތަކެއްގެ ތައުރީފު ލިބުނުއިރު މި ކުޅިވަރުގައި އޭނާގެ ކުރިމަގު ވަރަށް އުޖާލާވާނެ ކަމަށް އޭރު ވެސް އެ ކޯޗުން ބުނަމުން ދިޔަ އެވެ.\n"ކޯޗުން ވެސް ވަރަށް ފާހަގަ ކުރާނެ ދީމާގެ ހުނަރު. ބުނާނެ މުސްތަގްބަލް ވަރަށް ރަނގަޅުވާނެއޭ،" ވަހީދާ ބުންޏެވެ.\nމެޗެއްގެ ތެރެއިން ދީމާ އުފާ ފާޅު ކުރަނީ. ފޮޓޯ: އަދަދު ސްޕޯޓްސް\nމި ހުނަރު ފާހަގަކޮށް ދީމާގެ މައިންބަފައިން ދިޔައީ އޭނާގެ ހުނަރު ތަރައްގީ ކުރަން ކުރެވުނު ހުރިހާ ކަމެއް ކުރަމުންނެވެ. ސްކޫލު ބަންދުތަކުގައި އެކި ގައުމުތަކުން ވެސް ދީމާއަށް ތަމްރީނު ހޯދައިދިނުމަށް އެދެމަފިރިން މަސައްކަތް ކުރި އެވެ. އެ ހުރިހާ މަސައްކަތެއް ދީމާ ބަލައިގަތީ މައިންބަފައިންނަށް އޮތް އިތުބާރާއެކު އެއްވެސް ސުވާލެއް ނެތި އެެވެ.\nސްކޫލު ފެންވަރުގައި ކާމިޔާބީތައް ހޯދަމުން އައިސް ބައިނަލްއަގްވާމީ ފެންވަރުގައި ދިވެހި ރާއްޖެ ތަމުސީލުކުރަން ދީމާއަށް ފުރަަތަމަ ފުރުސަތު ލިބުނީ 2018 ވަނަ އަހަރު ބޭއްވި ވޯލްޑް ޗެމްޕިއަންޝިޕްގެ އަންހެން ބައިގެ ތިންވަނަ ޑިވިޒަންގަ އެވެ. ސީނިއާ ޓޭބަލް ޓެނިސް ގައުމީ ޓީމުގެ ކުޅުންތެރިންނާއެކު އުމުރުން އެންމެ 10 އަހަރުގައި ދީމާ އެ މުބާރާތުގައި ބައިވެރިވީ މުޅި މުބާރާތުގައި ވެސް ބައިވެރިވި އެންމެ ހަގު ކުޅުންތެރިޔާގެ ގޮތުގަ އެވެ.\nދީމާ، މިފަހަރުގެ މުބާރާތުން ލިބުނު މެޑަލްތަކާއެކު. ފޮޓޯ: އަދަދު ސްޕޯޓްސް\nއޭގެ ފަހުން މި ފާއިތުވީ ހަތަރު އަހަރު ދުވަހު ދީމާވަނީ ޓޭބަލް ޓެނިސްއިން ދިވެހިން ފަޚުރުވެރިވާ ފަދަ ރަންވަނަ ތަކެއް ހޯދާފަ އެވެ.\nވޯލްޑް ޗެމްޕިއަންޝިޕް 2018\nސައުތު އޭޝިއްން ރީޖަނަލް ހޯޕްސް ޗެލެންޖު 2019 - ރަން މެޑަލް\nއޭޝިއަން ހޯޕްސް ޗެލެންޖް 2018 - ރިހި މެޑަލް\nތައިލެންޑް ޓީޓީއެފް ޖޫނިއާ އެންޑް ކެޑޭޓް ޗެމްޕިއަންޝިޕް 2018 - ބްރޮންޒް މެޑަލް\nސައުތު އޭޝިއަން ޖޫނިއާ އެންޑް ކެޑޭޓް ޗެމްޕިއަންޝިޕްް 2018 - ރިހި މެޑަލް\nގައުމީ ޗެމްޕިއަންޝިޕް - 2018/2019\nސައުތު އޭޝިއަން ގޭމްސް 2019 - ބްރޮންޒް މެޑަލް\nއިންޑިއަނުް އޯޝަން އަައިލެންޑް ގޭމްސް 2019 -3ރަން މެޑަލް\nތައިލެންޑް ޗޮމްބުރި ޗެމްޕިއަންޝިޕް 2020 - ރިހި މެޑަލް\nއޯލް ތައިލެންޑް ޗެމްޕިއަންޝިޕް 2022 - ރަން މެޑަލް\nސައުތު އޭޝިއަން ޖޫނިއާ އެންޑް ކެޑޭޓް ޗެމްޕިއަންޝިޕް 2022 - ރިހި މެޑަލް\nމީގެ އިތުރުން ވެސް ދީމާއަށް ލިބުނު އެންމެ ބޮޑު އެއް ކާމިޔާބީއަކީ 2021 ވަނަ އަހަރު އިންޓަނޭޝަނަލް ޓޭބަލް ޓެނިސް އެސޯސިއޭޝަންއިން އާއްމުކުރި ދުނިޔޭގެ ގަދަ 10ގެ 8ވަނަ ލިބުމެވެ. މިއީ އެއްވެސް ކުޅިވަރަކުން ދުނިޔޭގެ ގަދަ 10ގައި ދިވެހި ކުޅުންތެރިއަކު ހިމެނުނު ފުރަތަމަ ފަހަރެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ދީމާއާ ވާހަކަ ދައްކަވަނީ. ފޮޓޯ: އަދަދު ސްޕޯޓްސް\n"ވަރަށް އުފާވޭ އަޅުގަނޑަށް ގައުމު ތަމްސީލު ކުރަން ލިބޭތީ. ގައުމު ތަމްސީލު ކުރުމަކީ އަޅުގަނޑަށް ލިބޭ ޝަރަފެއް. އުއްމީދަކީ އަދިވެސް އިތުރު ކާމިޔާބީތައް ހޯދުން،" ދީމާ ބުންޏެވެ.\nދީމާގެ ހުނަރާއި ކާމިޔާބީތައް ފާހަގަކޮށް ރާއްޖޭގެ ޓީޓީ އެސޯސިއޭޝަންގެ އެހީތެރިކަމާއެކު އޭނާއަށް ވަނީ އޮލިމްޕިކް ސްކޮލާޝިޕެއް ލިބިފަ އެވެ. މި ސްކޮލާޝިޕްގެ ދަށުން އޭނާ ވަނީ ބެންކޮކްގައި ވެސް ތަމްރީނުތައް ހަދާފަ އެވެ.\nކުޅިވަރުގެ އިތުރުން ކިޔެވުމުގައި ވެސް ދީމާއަކީ ފާހަގަކޮށްލެވޭ ކުއްޖެކެވެ. ލަންކާގައި ސްކޫލަށް ދިޔަ ދުވަސްވަރު ވެސް އަދި މިހާރު އޮންލައިންކޮށް ގްރޭޑް 9ގައި ކިޔަވަމުން ކެމްބްރިޖް އިމްތިހާނަށް ތައްޔާރު ވަމުން އަންނައިރު ވެސް ކިޔެވުން ވެފައިވަނީ އޭނާ ވަރަށް ކުރާ ހިތުން ކުރާ ކަމަކަށެވެ.\nދީމާގެ މަންމަ ބުނި ގޮތުގައި އޭނާއަކީ ޓީޗަރުންގެ ބަސްއަހާ ކުލާހުގައި އަބަދުވެސް ވަރަށް ފަރުވާތެރިވެގެން އިންނަ ކުއްޖެކެވެ. ޓީޗަރުން ލޯބިވާ މަޑުމައިތިރި ކުއްޖެކެވެ.\nދިވެހި ކޯޗު ދީމާއަށް އިރުޝާދު ދެނީ. ފޮޓޯ: އަދަދު ސްޕޯޓްސް\nގޭގައި އުޅޭ އުޅުމުގައި ވެސް ދީމާއަކީ މަޑުމައިތިރި ލަދުރަކި މިޒާޖެއްގެ ކުއްޖެއް ކަމަށް ވަހީދާ ބުންޏެވެ. އެންމެ ކުދި ކުދި ކަންކަމުގައި ވެސް ދީމާއަކީ މައިންބަފައިންގެ ލަފާ ހޯދާ ކިޔަމަންތެރި ކުއްޖެއްގެ ގޮތުގައި ވަހީދާ ފާހަގަކުރި އެެވެ.\n"ދުވާލު ޓްރެއިނިންގަ އުޅެފަ ރޭގަނޑު ކިޔަވަނީ. މިހާރު އޮންލައިންކޮށް ކިޔަވާއިރު މެނޭޖް ކުރެވޭ،" ކުޅިވަރާއި ކިޔެވުމަށް ވަގުތު ހުސްކުރަނީ ކިހިނެއްތޯ އަހާލުމުން ދީމާ ބުންޏެވެ.\nއެކައުންޓިންގެ ރޮނގުން ކުރިއަށް ދާން އަޒުމު ކަނޑައަޅައިގެން ހުރި ދީމާ ހުރީ އަދިވެސް ޓީޓީއިން ކުރިއަށް ދާށެވެ. ރާއްޖޭގެ ސީނިއާ ޓީމަށް ކުޅެދިނުމުގައި ކުރިއަށް އޮތް އަހަރުތަކުގައި ވެސް ދެމިހުންނާށެވެ.\nއެއާއެކު އޭނާގެ މައިންބަފައިން ވެސް ތިބީ ދީމާގެ އަތުގައި ހިފައިގެން އޭނާއާއެކު ކުރިއަށްދާށެވެ. މި ރޮނގުން ދެވުނު އެންމެ ދުރަކަށް ދަރިފުޅު ގެންގޮސްދޭށެވެ.\n"ބޭނުންވަނީ ވީހާވެސް ކުރިއަކަށް ގެންދަން. އެކަމަށް ކުރަން ޖެހުނު ހުރިހާ ކަމެއް ކޮށްގެން،" ވަހީދާ ބުންޏެވެ.\nމިފަހަރުގެ މުބާރާތުގައި ބައިވެރިވި ދިވެހި ޓީމް. ފޮޓޯ: އަދަދު ސްޕޯޓްސް\nމިހާތަނަށް ދީމާއަށް ގިނަ ކާމިޔާބީތަކެއް ލިބިފައިވާއިރު ގިނަ ބައެއްގެ އެހީތެރިކަމާއި އެއްބާރުލުން ލިބިފައިވާނެކަން ޔަގީނެވެ. އެގޮތުން ދީމާ އޭނާގެ މައިންބަފައިންގެ ނަން ފާހަގަ ކުރީ ޝުކުރުވެރިކަމާއެކީގަ އެވެ.\n"މަންމައާއި ބައްޕަގެ އިތުރުން ޓޭބަލް ޓެނިސް އެސޯސިއޭޝަންއާއި ސަރުކާރަށްވެސް ޝުކުރު އަދާކުރަން،" ދީމާ ބުންޏެވެ.\nއެއާއެކު ކުޅިވަރުގެ ވަޒީރު އަހްމަދު މަހުލޫފް ދީމާއަށް ކެނޑިނޭޅި ދެއްވަމުން އަންނަ ހިތްވަރާއި އެއްބާރުލުމަށްޓަކައި އެބޭފުޅާގެ ނަން ޝުކުރުގެ ލިސްޓުގައި ހާއްސަކޮށް ފާހަގަ ކޮށްލަން ދީމާއާއި އޭނާގެ އާއިލާއިން އެދުނެވެ. އެއީ ތެދެކެވެ. ދީމާގެ ކާމިޔާބީގައި އެންމެ އިސް ދައުރެއް އަދާކުރީ އޭނާގެ މަންމަ އާއި ބައްޕަ އެވެ. ދަރިފުުޅުގެ ކުރިމަގަށްޓަކައި އެ ދެމީހުން ގިނަ މަސައްކަތްތަކެއް ވަނީ ކޮށްފަ އެވެ. އެއީ ރާއްޖޭގެ އަރަމުން އަންނަ ތަރިންގެ މައިންބަފައިންނަށް ހުރި މިސާލެކެވެ. ތިޔަ ދެމަފިރިންނަށް ސާބަހެވެ.\nހަމަ ޔަގީނުންވެސް ދީމާއަކީ ޓޭބަލް ޓެނިހުގެ އުދަރެހުގައި ވިދާ އަލިގަދަ ދިވެހި ތަރި އެކެވެ. ދިވެހި ގައުމަށް ފަޚްރު ހޯދައިދެމުން އަންނަ ދިވެހި ދަރި އެކެވެ. "ހުރިހާ"އިން އެދެނީ ދީމާއަށް އިތުރު ކާމިޔާބީ އަށެވެ. އަދަށް ވުރެ އުފާވެރި މާދަމާ އަކަށެވެ.\nހުނަރުތައް ރިޕޯޓް ކުޅިވަރު މީހުން ލައިފްސްޓައިލް


Team Hudhu Hudhu Balikoh A Group ge 1 vana Team ge gothugai Hulhudhoo Youth Semifinal ah\nއެމްއީސީ ނެޓްބޯޅަ މުބާރާތް- ސެމީފައިނަލްގެ މެޗްތައް ...\nއެމްއީސީ ނެޓްބޯޅަ މުބާރާތުގައި ހުޅުދޫ ޔޫތުން ކުޅުނު ހަތަރުވަނަ މެޗުގައި ޓީމް ހުދުހުދު ބަލިކޮށް ގްރޫޕް އޭގެ އެއްވަނަ ޓީމުގެ ގޮތުގައި މުބާރާތުގެ ސެމީ ފައިނަލުން ހުޅުދޫ ޔޫތު ޖާގަ ހޯދައިފިއެވެ.\nމީދޫ ކުޅިވަރު އެރީނާގެ ނެޓްބޯޅަ ކޯޓުގައި ރޭ ކުޅުނު ފޯރިގަދަ މިމެޗު ހުޅުދޫ ޔޫތުން ކާމިޔާބުކުރީ 15 ޕޮޓް 8 ޕޮޓުންނެވެ.\nދެޓީމްގެ ފަރާތުންވެސް ވާދަވެރި ކުޅުމެއް ފެނިގެންދިޔަ ރޭގެ މެޗުގެ މޮޅު ކުޅުންތެރިޔަކަށް ހޮވުނީ ހުޅުދޫ ޔޫތުގެ ސަވާ އިބްރާހިމްއެވެ.\nރޭގެ މެޗުގެ މޮޅު ކުޅުންތެރިޔަކަށް ހޮވުނު ހުޅުދޫ ޔޫތުގެ ސަވާ އިބްރާހިމް\nމުބާރާތުގައި މިހާތަނަށް ކުޅުނު4މެޗުންވެސް މޮޅުވެ ހުޅުދޫ ޔޫތު ސެމީއަށް ދަތުރުކޮށްފައިވާ އިރު، އެޓީމްއަތުން ރޭގެ މެޗުން ބަލިވި ޓީމް ހުދުހުދުވެސް ވަނީ ސެމީފައިނަލަށް ހޮވިފައެވެ. ޓީމް ހުދުހުދު ސެމީފައިނަލަށް ހޮވިފައިވަނީ އެޓީމް ކުޅުނު4މެޗުގެ ތެރެއިން3މެޗުން މޮޅުވެ އެއްމެޗުން ދެރަވެ9ޕޮއިންޓް ލިބިގެން ގްރޫޕް އޭގެ ދެވަނަ ޓީމްގެ ގޮތުގައެވެ.\nމީދޫ ޗޭނު ޖަމްއިއްޔާއިން އިސްނަގައިގެ އިންތިޒާމްކޮށްގެން މީދޫގައި ކުރިއަށް ގެންދާ މިނެޓްބޯޅަ މުބާރާތުގައި9ޓީމަކުން ބައިވެރިވެއެވެ. ދެ ގްރޫޕަކަށް ބަހާލައިގެން ކުރިއަށް ގެންދިޔަ މިމުބާރާތުގެ ގްރޫޕް ބީން އެއްވަނަ ޓީމެއްގެ ގޮތުގައި ސެމީފައިނަލަށް ހޮވިފައިވަނީ ހުޅުމީދޫ ޕޮލިސްޓީމެވެ. މިގްރޫޕުން2ވަނަ ޓީމްގެ ގޮތުގައި ސެމީފައިނަލަށް ހޮވިފައިވަނީ މިފްކޯއެވެ.\nމިމުބާރާތުގައި ބައިވެރިވި ޓީމްތަކަށް ރާއްޖޭގެ އެކިސަރަހައްދުތަކުގެ މޮޅު ނެޓްބޯޅަ ކުޅުންތެރީން ކުޅެފައިވާއިރު އެއްޓީމަކަށް އަތޮޅުން ބޭރުގެ އެންމެ ގިނަ ކުޅުންތެރީން ކުޅެމުންދަނީ ޕޮލިސްޓީމަށެވެ. އަދި އެޓީމަށް ކުޅެމުންއަންނަ ރަށުން ބޭރުގެ ކުޅުންތެރީންގެ ފަރާތުން ތަފާތު މޮޅުކުޅުމެއް ފެނިގެންގޮސްފައިވެއެވެ.


Cocoon aai You and Me july 15 gai hulhuvanee | Mihaaru\nކުކޫން މޯލްޑިވްސް: އެ ކުންފުނީގެ ދަށުން ހިންގާ ދެ ރިސޯޓުވެސް އަންނަ މަހު ހުޅުވާލާނެ--ފޮޓޯ/މިހާރު\n25 ޖޫން 2020 - 11:32 1 comment\nކޮވިޑް-19 ފެތުރޭތީ ރާއްޖޭގެ ބޯޑަރާއި ރިސޯޓްތައް ބަންދުކޮށްފައި އޮތުމަށް ފަހު އަލުން ހުޅުވަން ތައްޔާރުވަމުން އަންނަނީ އަންނަ މަހުގެ 15 ގަ އެވެ.\nބޯޑަރު ހުޅުވާ ދުވަހު އަލުން ހިދުމަތް ފަށަން ނިންމި މި ދެ ރިސޯޓަކީ ވެސް ކޮކޫން މޯލްޑިވްސްގެ ދަށުން ހިންގަމުން އަންނަ ދެ ރިސޯޓެވެ. ދެ ރިސޯޓު ވެސް އަލުން ހުޅުވާލާއިރު ޓޫރިސްޓުންނަށް ރައްކާތެރިކަން ޔަގީން ކުރުމަށް ފިޔަވަޅުތައް އަޅާފައިވާ ކަމަށް އެ ކުންފުނިން ބުންޏެވެ.\nއެ ކުންފުނިން ބުނިގޮތުގައި އަލުން ހުޅުވާލާއިރު އެ ރިސޯޓުތައް ވެގެންދާނީ ސާފުތާހިރު ކަމުގެ ނަމޫނާއަކަށެވެ. އެގޮތުން ދެ ރިސޯޓުގެ ހުރިހާ ވިލާތަކާއި އެހެން ފެސިލިޓީތައް ކޮންމެ ދުވަހަކު ޑިސްއިންފެކްޓު ކުރާނެ ކަމަށް ބުންޏެވެ.\nމީގެ އިތުރުން ޓޫރިސްޓުންގެ ރައްކާތެރިކަން ކަށަވަރު ކުރުމަށް ސޯޝަލް ޑިސްޓެންސިން ބެހެއްޓުމާއި ހުންބެލުމާއި މާސްކު އަދި އަންގި ބޭނުންކުރަން ޖެހޭ ކަމަށް ވެސް ކޮކޫން އިން ބުންޏެވެ. އަދި އަތް ސާފުކޮށް ބެހެއްޓުމަށް ބާރު އެޅުމުގެ ގޮތުން ރިސޯޓުތަކުގެ އެކި ސަރަހައްދުތަކުގައި ސެނިޓައިޒާ ބަހައްޓާފައި ހުންނާނެ އެވެ.\nމި ދެ ރިސޯޓަށް އަންނަ ޓޫރިސްޓުން ވެސް އެޑްވާންސްކޮށް ބުކިން ހައްދައި ޗެކިންކުރަން ޖެހޭނެ އެވެ. ޓޫރިސްޓުންނަށް މިހާރު އޮންލައިންކޮށް ޗެކިން ކުރެވޭ އިންތިޒާމު ވެސް ވަނީ ހަދައިފަ އެވެ. މިއީ ފްރަންޓު ޑެސްކުގައި ހޭދަކުރާ ވަގުތު މަދު ކުރުމަށް ގެނައި ބަދަލެއް ކަމަށް ކޮކޫން އިން ބުންޏެވެ.\nރާއްޖޭގެ ބައެއް ރިސޯޓުތަކުން ކޮވިޑް-19 ފެނުނު ނަމަވެސް ކޮކޫންގެ ދެ ރިސޯޓުން ވެސް، ރިސޯޓްތައް ބަންދުކުރުމާ ހަމަ އަށް ވެސް މި ބަލީގެ މީހަކު ނުފެނެ އެވެ.\nރިސޯޓްތައް މި ހުޅުވަނީ ތިން މަސް ދުވަހުގެ މަޑުޖެހުމަކަށް ފަހު އެވެ. މިއާ އެކު ގިނަ ރިސޯޓުތަކުން އަންނަނީ އެ ތާރީހަށް ހިދުމަތް ފަށަން ތައްޔާރުވަމުންނެވެ. ނަމަވެސް ބައެއް ރިސޯޓުތައް ހުޅުވަން ނިންމާފައިވަނީ ސެޕްޓެމްބަރުގެ ފަހުންނެވެ.\nއިތުރު ލިޔުންތައް ޓޫރިޒަމް ރިސޯޓްތައް ކޮކޫން މޯލްޑިވްސް\nޅ. ކޮކޫން ރިސޯޓް ހުޅުވައިފި


Shah Rukh Khan Saare Jaha Se Accha dhookollee? | Mihaaru\nޝާހްރުކް ހާން "ސާރޭ ޖަހާ ސެ އައްޗާ" ދޫކޮށްލީ؟\n15 ޖެނުއަރީ 2019 - 05:54\nއިންޑިއާގެ ކުރީގެ އެސްޓްރޮނޯޓް ރާކޭޝް ޝަރުމާގެ ރޯލް ޝާހްރުކް ހާން ކުޅެން ސޮއިކުރި ބައޮގްރަފިކަލް ޑްރާމާ "ސާރޭ ޖަހާ ސެ އައްޗާ" އިން އޭނާ ވަކިވެފައިވާ ކަމަަށް މީޑިއާތަކުން ބުނެފި އެވެ.\nބޮލީވުޑްގެ ޚަބަރުތައް ގެނެސްދޭ ބައެއް ނޫސްތަކުން ބުނި ގޮތުގައި ޝާހްރުކް ފިލްމު ދޫކޮށްލީ އޭގެ މަސައްކަތް އަންނަ މަހު ފަށާ ގޮތަށް ކުރިން އޮތް ނަމަވެސް، ޝޫޓިން ލަސްވުމުގެ އިތުރުން، ފަރުހާން އަހްތަރުގެ "ޑޮން 3" އަށް ވަގުތު ދޭން ބޭނުންވެގެންނެވެ.\nއެހެންވެ، އަލަށް ޑައިރެކްޝަނަށް ނުކުންނަ މަހޭޝް މަތާއީގެ "ސާރޭ ޖަހާ ސެ އައްޗާ" ނުކުޅެން ނިންމައި، ފަރުހާންގެ "ޑޮން 3" އަށް މި ވަގުތު ޝާހްރުކް އިސްކަން ދޭން ބޭނުންވީ ކަމަށް މީޑިއާތަކުން ބުންޏެވެ. ފަރުހާން މިދިޔަ ހަފުތާގައި ވަނީ "ޑޮން 3" ވަރަށް އަވަހަށް އިއުލާން ކުރާނެ ކަމުގެ އިޝާރާތެއް ދީފަ އެވެ.\nމި ފްރެންޗަޒަކި އޭނާ 2006 ގައި ޝާހްރުކާ އެކު ގެނެސް ދޭން ފެށި އެއްޗެކެވެ. އެގޮތުން "ޑޮން" 2006 ގައި ގެނެސް ދިނުމަށް ފަހު، "ޑޮން 2" ސިނަމާތަކަށް ގެނައީ 2011 ގަ އެވެ.\nކުރިން "ސެލިއުޓް" ގެ ނަން ދިން "ސާރޭ ޖަހާ ސެ އައްޗާ" އަށް ޝާހްރުކް ސޮއި ކުރީ އާމިރު ހާން އެކަމަށް އެދިގެންނެވެ. މި ފިލްމު ކުޅެން ފުރަތަމަ ލިބުނީ އާމިރަށެވެ. ނަމަވެސް އަމިއްލަ ބައެއް ސަބަބުތަކާ ހެދި ފިލްމު ނުކުޅެން ނިންމައި، ޝާހްރުކަށް ގުޅާފައި ފިލްމަށް އެއްބަސްވާން އޭނާ އެދުނީ އެވެ.\nFarhan Akhthar bunany ufaaveri khabareh dheyn eba oiy kamah\n"ޑޮން 3" ވަރަށް އަވަހަށް އިއުލާން ކުރާނެ ކަމަށް ބެލެވޭ.\nކާމިޔާބު އެތައް ފިލްމެއް ކުޅެފައިވާ ޝާހްރުކް މި ފަހުން ކުޅުނު ހުރިހާ ފިލްމުތަކެއް، ފްލޮޕްވެފައިވާތީ އޭނާގެ ކެރިއަރު ވަނީ ބޮޑު ސުވާލު މާކެއްގެ ތެރޭގަ އެވެ. އެގޮތުން މިދިޔަ މަހު ރިލީޒް ކުރި "ޒީރޯ" އާއި 2017 ގައި ރިލީޒް ކުރި "ޖަބް ހެރީ މެޓް ސޭޖަލް" އާއި 2016 ގެ "ފޭން" އާއި 2015 ގެ "ދިލްވާލޭ" ފަދަ ފިލްމުތަކަކީ މި ފަހުން ޝާހްރުކަށް ކުރިމަތިލާން ޖެހުނު އެންމެ ބޮޑު ނާކާމިޔާބީތަކެވެ.\nއޭނާ މި ފަހުން ކުޅުނު ފިލްމުތަކުގެ ތެރެއިން ކިރިޔާ ވެސް ބެލުންތެރިންނަށް ކަމުދިޔަ ފިލްމަކީ 2017 ގެ "ރައީސް" އެވެ.\nއެހެންނު ވާނީ އަދިވެސް ކުޅެން ބޭނުން ވަނީ ޓީން އޭޖް މީހެއްގެ ރޯލް . ނިކަން ހަރުދަނާ ބޮޑު މީހެެއްގެ ރޯލް ކުޅެލަބަ މީހުން ބަލައިގަން ނާނެ


Fenuge Adeegai3Minute Thereygai 20 Jaadhooeh Hadhai Dhuniyege Record Hoadhaifi - Vaguthu\nފެނުގެ އަޑީގައި ތިން މިނިޓް ތެރޭގައި 20 ޖާދޫއެއް ހަދައި ދުނިޔޭގެ ރިކޯޑު ހޯދައިފި\nނޮވެމްބަރ މަހުގެ 18 ވަނަ ދުވަހު ބުރިޓިޝްގެ ޖާދޫ ހަދާ މީހަކު ފެނުގެ އަޑީގައި ތިން މިނިޓް ތެރޭގައި 20 ޖާދޫއެއް ހަދައި ދުނިޔޭގެ ރިކޯޑު ހޯދައިފިއެެވެ.\nނޮވެމްބަރ 18 ވަނަ ދުވަހަކީ ގިނަސް ވަރލްޑް ރިކޯޑް ދުވަހުގެ ގޮތުގައި ފާހަގަ ކުރާ ދުވަހެވެ. މި ދުވަސް ފާހަގަ ކުރުމުގެ މުނާސަބަތުގައި ހުނަރުވެރި ޖާދޫ ހަދާ މާޓިން ރީސް ވަނީ ޕައިންވުޑް ސްޓޫޑިއޯގައި ފެނުގެ އަޑީގައި ތިން މިނިޓް ތެރޭ 20 ޖާދޫއެއް ހަދައި ދުނިޔޭގެ ރިކޯޑް ގާއިމު ކޮށްފައި ކަމަށް ގިނަސް ވަރލްޑް ރިކޯޑްއިން ބުނެފައިވެއެވެ.\nޕައިންވުޑްގެ ފެނުގެ އަޑީ ސްޓޭޖުގައި ހެދުނު މި ރިކޯޑަކީ މި ތަނުގައި ހަދާފައިވާ 11 ވަނަ ގިނަސް ވަރލްޑް ރެކޯޑެވެ.\nގިނަސް ވަރލްޑް ރިކޯޑުގެ ވެބްސައިޓުގައި ބުނެފައިވާ ގޮތުން މާޓިންއަށް މި ރިކޯޑް ހެދުމުގައި އެހީތެރިވެދީފައިވަނީ ޔޫކޭގެ ޑައިވިން ސަރވިސަސްއިންނެވެ. ޖާދޫ ފަރިތަ ކުރުމަށް ޕޫލުގެ ޚިދުމަތާއި އަދި މި ކަންތައް ރާވާ އިންތިޒާމު ކުރުމުގެ ހުރިހާ ކަމެއް ވެސް ކޮށްދީފައިވަނީ ޔުކޭގެ ޑައިވިން ސަރވިސަސްއިންނެވެ.\nމާޓިންގެ މި ދުނިޔޭގެ ރިކޯޑު ވެގެން ދިޔައީ އޭނާގެ ކުޑައިރުގެ ބިރު ކަމަށްވާ ފެނު އަޑީގައި އޮތުމުގެ ބިރު ފިލައި ދިޔަ ކަމަކަށެވެ. މާޓިން ކުޑައިރު މޫދަށް ވެއްޓި ގެނބުމުގެ ސަބަބުން ފެނުގެ އަޑިއަށް ދިޔުމަކީ އޭނާ ވަރަށް ބިރުގަންނަ ކަމެއް ކަމަށް މާޓިން ބުނެފައިވެއެވެ.\nމާޓިން އިތުރަށް ބުނެފައިވަނީ 2016 ވަނަ އަހަރުގެ ގިނަސް ވަރލްޑް ރިކޯޑު ދުވަހު އޭނާ ވަނީ ''ސްކައި ޑައިވް'' ކުރަމުން ވެސް ގިނަ އަދަދެއްގެ ޖާަދޫ ހަދައި ދުނިޔޭގެ ރިކޯޑް ހޯދައިފައި ކަމަށެވެ.


SunOnline: Plastic aa nulaa hama nuvaane tah? Maalhohun miothee misaalu dhakkafai!\nޕްލާސްޓިކާ ނުލައި ހަމަ ނުވާނެތަ؟ މާޅޮހުން މިއޮތީ މިސާލު ދައްކާފައި!\nމުހައްމަދު އައުޒަމް 05 Jan 2019, 16:30\nމާޅޮހުގައި ހުންނަ އާރުއޯ ޕްލާންޓުގައި އުފައްދާ ބިއްލޫރި ފެންފުޅި ---ފޮޓޯ: ޓުވިޓާ\nޕްލާސްޓިކާ ނުލާ ހަމަ ނުވާނެ ހެއްޔެެއް؟ ރާއްޖޭގައި ޕްލާސްޓިކް "ވަކި ހިއްޕާފައި"ވާ ވަރުން މިއީ ހަމަ ކޮންމެ މީހެއްގެ ވެސް ހިތުގައި އުފެދޭނެ ސުވާލެކެވެ.\nޕްލާސްޓިކޭ ބުނެފި ނަމަ ރާއްޖެ އިން އެންމެ ފުރަތަމަ ފެންނާނީ ޕްލާސްޓިކް ފުޅިތަކެވެ. އެއްގަމު ފަހަނައަޅާ ގޮސް މާ ސިންގާ ކަނޑު ވެސް ޕްލާސްޓިކަށް ހުރަހެއް ނެތެވެ. ބޮޑު ފުންޏެއްހެން ކޮންމެ ދުވަހަކު ރާއްޖޭގައި ދައުރުވަމުންދާ ޕްލާސްޓިކްތަކަކީ ނިމުމެއް ނެތް ސިލްސިލާއެކެވެ. އެންމެ ކުޑަމިނުން ބޯފެން ފޮދެއް ވެސް ލިބެނީ ހަމަ ޕްލާސްޓިކް ފުޅިއެއްގަ އެވެ.\nޕްލާސްޓިކް ފުޅީގެ ބަދަލުގައި ބިއްލޫރި ފުޅި ސްކޫލުތަކުގައި ތައާރަފްކުރަމުން މިހާރު ދިޔަ ނަމަވެސް އެއީ މުޅިން ހައްލެއް ނޫނެވެ.\nޕްލާސްޓިކާ ދުރުވުމުގެ ގޮތުން ބ. މާޅޮހުން މިހާރު ވަނީ ޕްލާސްޓިކް ފުޅީގެ ބަދަލުގައި ބިއްލޫރި ފުޅީގައި ފެން ބަންދުކުރަން ފަށައިފަ އެވެ. ކުޑަ ކުޑަ އާބާދީއެއް އޮންނަ މާޅޮހުގައި މި ފެއްޓި ހިދުމަތަކީ ކުޑަކޮށް ފެށި ނަމަވެސް މުސްތަގުބަލެއް އޮތް އުފެއްދުމެކެވެ.\nމިދިޔަ ޑިސެމްބަރު މަހު އެ ހިދުމަތް ފެއްޓީ އެ ރަށުގެ ދެ ޖަމިއްޔާއަކާއި ސޮނެވާ ފުށީގެ ކޯޕަރޭޓިކް ސޮސައިޓީ ގުޅިގެންނެވެ.\n"މި ޕްރޮޖެކްޓަށް އެހީވުމުގެ ގޮތުން ސޮނެވާ އިން ދިން އާރުއޯ ޕްލާންޓެއް،" މާޅޮހު ކައުންސިލްގެ ނާއިބު ރައީސް އަހުމަދު މުޖުތަބާ ވިދާޅުވި އެވެ.\nއޭނާ ވިދާޅުވީ އެ ރަށުގެ ފެން ތައްޔާރުކުރާ ޕްލާންޓްގައި ތިން ޓަނުގެ ކެޕޭސިޓީ ހުރި ކަމަށެވެ. އަދި އެ ތަނުގައި ތައްޔާރުކުރާ ބިއްލޫރި ފުޅިތައް މިހާރު ވެސް އެ ރަށުގެ ގެސްޓް ހައުސްތަކާއި އަދި ގޭގެއަށް ފޯރުކޮށްދެމުންދާ ކަމަށް އޭނާ ވިދާޅުވި އެވެ.\nމާޅޮހުގައި ހުންނަ އާރޮ އޯ ޕްލާންޓުގައި އުފައްދާ ބޮޑެތި ރީފިލްކުރަ ބިއްލޫރި ފެންފުޅި މީހަކު އުފުލަނީ---ފޮޓޯ: މާޅޮސް ކައުންސިލް\nބިއްލޫރި ފުޅީގައި ފެން ބަންދުކުރި ނަމަވެސް އެ ފުޅިތަކުގެ އަގު ބޮޑެއް ވެސް ނޫނެވެ. ފައްސަތޭކަ އެމްއެލްގެ ކުޑަ ފުޅިއެއް ވިއްކަމުން ދަނީ 2.5 ރުފިޔާ އަށެވެ. އަދި 18.9 ލީޓަރުގެ ބޮޑެތި ރީފިލްކުރާ ފެންފުޅިތައް ވިއްކަމުން ދަނީ 50 ރުފިޔާ އަށެވެ. މިއީ ޕްލާސްޓިކް ފުޅިތައް މިހާރު ވިއްކަމުންދާ އަގަށް ވުރެ ގައިމު ވެސް ހެޔޮ އަގުތަކެކެވެ.\n"އަޅުގަނޑުމެން ފުޅިތައް ގެންގޮސް ހުސްވީމާ އަނބުރާ ޕްލާންޓަށް ގެނެސް ދެން އަނެއްކާ ވެސް ފެން ބަންދުކޮށްގެން ވިއްކަނީ. މިހާރު ވެސް ކޮންމެ ވެސް ވަރަކަށް ރަށުގައި ޕްލާސްޓިކް ފެންފުޅި ބޭނުންކުރޭވޭ،"\nމުޖުތަބާ ވިދާޅުވީ އެ ބޭފުޅުންގެ ޓާގެޓަކީ މި އަހަރު ނިމުމުގެ ކުރިން މުޅި ރަށުން ޕްލާސްޓިކް ފުޅި ބޭނުކުރުން ހުއްޓާލުން ކަމަށެވެ.\n"ދެން އަޅުގަނޑުމެންގެ އަމާޒެއް ކައިރި ރަށްރަށަށް ވެސް މިކަން ތައާރަފްކުރުން." މުޖުތަބާ ވިދާޅުވި އެވެ.\nMaalhos also hasabottling plant andaRO plant, provides water bottles to service providers, cheaper than plastic bottles. #plasticnoongotheh pic.twitter.com/0mKj7utqSF\n— Shauna Aminath ????❓ (@anuahsa) January 4, 2019\nބިއްލޫރި ފުޅީގައި ފެން ބަންދުކުރަން މާޅޮހުގައި ފެށުމަކީ އަދި ހަމައެކަނި ފެށެމެކެވެ. މިކަން ދާއިމީގޮތަށް ކުރެވިދާނެތޯ މިއީ ސުވާލެކެވެ. އެކަން ޖެހޭނީ ތަޖުރިބާ ކުރާށެވެ.\nމާޅޮހުގައި އެކަން ކުރަމުންގެންދަނީ ވެސް ސީދާ ވިޔަފާރީގެ އުސޫލަކުން ނޫނެވެ. މިއީ ސޮނެވާ ފުށީގެ ރިސޯޓާ ގުޅިގެން ހިންގާ ޗެރިޓީ ޕްރޮގްރާމްއެއްގެ ދަށުން ހިންގަމުންދާ ޕްރޮޖެކްޓެކެވެ.\n"މިކަން ދެމެހެއްޓެނިވި ގޮތެއްގައި ކުރިއަށް ގެންދެވިދާނެ. މިހާރު ވެސް ރަށުގެ ދެ ގެސްޓްހައުސްއަކަށް އަޅުގަނޑުމެން މިދަނީ ފެން ފޯރުކޮށްދެމުން،" ކައުންސިލްގެ ރައީސް އަބްދﷲ ޝުޖާއު ވިދާޅުވި އެވެ.\n"އަޅުގަނޑުމެންނަށް މިހާރު އޯޑަރު ލިބިފައި އެބަ އޮތް މި އަތޮޅު ދަރަވަންދޫގެ އެންމެ ބޮޑު ގެސްޓްހައުސްއަށް ވެސް ފެން ފޯރުކޮށްދޭން. މިރަށުގައި 97ގެ ހުންނަ އިރު 50 ގެއަކުން އެބަ މިހާރު މިފެން ބޭނުންކުރޭ. އާންމުންގެ ތަރުހީބު ވަރަށް ރަނގަޅު. އެކަމަކު އަޅުގަނޑުމެންނަށް ފުޅި އިތުރަށް ބޭނުންވޭ. އޭރުން ސަޕްލައި އިތުރު ކުރެވޭނީ."ޝުޖާއު ވިދާޅުވި އެެވެ.\nޕްލާސްޓިކާ ދެކޮޅަށް މާޅޮހުން ފެށި ދަތުރު ކާމިިޔާބެވެ. އެ ކާމިޔާބީއަކީ އެހެން ރަށްރަށުން ވެސް އިސްނަގަން ލިބުނު ފެހި ސިގްނަލެއް ކަމަށް ބަލައިފި ނަމަ ހަމަ އެފަދަ ކިތަންމެ މާޅޮހެއް ކުރިއަށް އޮތް ތަނުގައި ފެންނާނެ އެވެ. ގައިމު ވެސް ވިއްޔާ އޭގެން ވާނެ ފައިދާއެއް ވަނީ އަޅުގަނޑުމެންނަށެވެ. އަޅުގަނޑުމެންގެ ވެށި ހިމާޔަތްކުރަން ވެސް އަޅުގަނޑުމެން ނޫނީ ތިބޭނީ ވަކި ކޮންބައެއް ހެއްޔެވެ؟\nބޮޑު ސިންގާ ވަގު ވިޔަފާރިއެއް!\nބިދޭސީންގެ ކުށުގެ ވެށިން އިންޒާރުގެ ރަނގަބީލެއް!\nބިދޭސީންގެ މައްސަލަ ފެށެނީ ދިވެހިންނާ ހަމައިން


Nolhivaranfarugai community spread eh, fiyavalhuthah varugadha kohfi\nނޮޅިވަރަންފަރު-- ފޮޓޯ: ހދ އެފްބީ ޕޭޖް/ ރަތްވިލާ\nނޮޅިވަރަންފަރުގައި ކޮމިއުނިޓީ ސްޕްރެޑެއް، ފިޔަވަޅުތައް ވަރުގަދަކޮށްފި\nހދ ނޮޅިވަރަންފަރުގައި މިވަގުތު ކޮވިޑް ކޭސްތައް އިތުރުވެ ކޮމިއުނިޓީ ސްޕްރެޑަކަށް ގޮސްފައިވާކަމަށް އެރަށު ކައުންސިލުން ވިދާޅުވެއްޖެ އެވެ.\nކޭއޯއަށް މައުލޫމާތު ދެމުން ނޮޅިވަރަންފަރު ކައުންސިލްގެ ރައީސް އަބްދުﷲ ނަދީމް ވިދާޅުވީ އެރަށުގައި މި ވަގުތު ކޮމިއުނިޓީ ސްޕްރެޑެއް އޮތްކަމަށް ގަބޫލް ކުރެވޭކަމަށެވެ. އޭނާ ވިދާޅުވީ މި ވަގުތު އެރަށުގެ އެކްޓިވް ކޭސްތަކުގެ އަދަދަކީ 65 އެވެ. އެންމެ ފުރަތަމަ އެރަށުން ކޮވިޑް ކޭހެއް ފެނުނީ މިމަހު4ވަނަ ދުވަހުއެވެ.\nނަދީމް ވިދާޅުވީ ކޮވިޑް ކޮންޓްރޯލް ކުރުމަށްޓަކައި ފިޔަވަޅުތަކެއްވެސް އަޅާފައިވާ ކަމަށާއި އެގޮތުން ވިޔަފާރީ ކުރަން ވަކި ހާއްސަ ގަޑިތަކެއް ކަނޑައަޅާ ކާފިއު ގަޑިތައްވެސް އިއުލާންކޮށްފައިވާކަމަށެވެ.\nއެގޮތުން ހަވީރު 6:00 ން ހެނދުނު 6:00 ކާފިއު ހިންގަން ނިންމާފައިވާއިރު ކާފިއު ވަގުތު ޒަރޫރީ ބޭނުމެއްގައި ގެއިން ބޭރަށް ނުކުންނަމަ އެރަށު ޕޮލިސް ސްޓޭޝަންއަށް ގުޅައިގެން ކަންކަން ކުރިއަށް ގެންދިއުމަށް ކައުންސިލުން ވަނީ އަންގާފައެވެ.\nކާފިއު ނޫން ވަގުތުތަކުގައިވެސް ޒަރޫރީ ބޭނުމެއްގައި ފިޔަވާ ބޭރަށް ނުނިކުތުމަށާއި ރޯގާގެ އަލާމާތްތައް ހުރި ފަރާތްތަކުން ގެއިން ބޭރަށް ނުނިކުތުމަށްވެސް ވަނީ އަންގާފައެވެ. އަދި ރޯގާގެ އަލާމަތްތައް ހުރިކަން ސިއްހީ މަރުކަޒަށް އެންގުމަށް ކައުންސިލުން އެދިފައިވެއެވެ.\nވިޔަފާރީ ކުރަން ފިހާރަތަކަށް ވަދެވޭނީ މަދުވެގެން ދެ މީހުންނަށްކަމަށާއި ކާފިއު ގަޑީގައި ވިޔަފާރީތަކަށް ކުރެވޭނީ ހަމައެކަނި ޑެލިވަރީކަމަށްވެސް ކައުންސިލުން އަންގާފައި ވެއެވެ. މީގެ އިތުރުން ޓޭކްއަވޭ ފިޔަވާ ހޮޓާ ކެފޭތަކުން ދޭ އެހެނިހެން ހިދުމަތްތައް ހުއްޓާލުމަށްވެސް ވަނީ އަންގާފައެވެ. ޓޭކްއަވޭ ހިދުމަތްވެސް ދެވޭނީ ހެނދުނު 06:00 ން ރޭގަނޑު 12:00 ށެވެ.\nކޭސްތަކާއި ގުޅިގެން މިވަގުތު އެރަށުގެ 55 ގެއެއް ވަނީ މޮނީޓަރިންގެ ހާލަތަށް ގެނެސްފައެވެ. ޕޮޒިޓިވްވި ފަރާތްތަކުގެ ތެރޭގައާއި ކޮންޓެކްޓުންގެ ތެރޭގައިވެސް ހައި ރިސްކު މީހުން ހިމެނޭކަމަށާއި ނަމަވެސް އެންމެންގެ ހާލުވެސް ރަނގަޅުކަމަށް ނަދީމް ވިދާޅުވި އެވެ.\nފަސް ދުވަސްތެރޭގައި ނޮޅިވަރަންފަރުން 32 މީހުން ކޮވިޑަށް ޕޮޒިޓިވްވެއްޖެ\nހދ ގެ5ރަށެއްގައި ކޮވިޑް ކޭސްތައް، ސަމާލުވޭ!


ހިމޭންކަން..3– Esfiya\n2 ވަނަ ބައިގެ ތެރެއިން..\n“ހައި. އައި އޭމް ހިޝާން، އެންޑް ޔޫ އާ..؟\nއެއްވެސް އުހްތިޔާރަކާނުލާ ރަޝާއަށް ހިޝާން އާ ސަލާމް ކުރުމަށް އަތް އުފުލާލެވުނެވެ. އަދި އަމިއްލައަށް ތައާރަފްވެލިއެވެ.\n“ރަޝާ، މަށަށް ކިޔަނީ ރަޝާ.”\nސަލާމްކުރުމަށް ހިފިއަތުން ދޫކޮށްލަންވެސް ރަޝާހުރީ ހަންދާންނެތިފައި ކަހަލައެވެ. އެވަގުތު އޭނާއަށް ވަމުންދިޔަ ގޮތް ކިތައްމެ ވަރަކަށް ފޮރުވަން މަސައްކަތް ކުރިކަމުގައިވިޔަސް އެކަން އޭނާއަށް ކާމިޔާބު ވީހެނެށް ހިޔެއްނުވެއެވެ. އޭ.ސީ ގެ ފިނިން ގަނޑު ވެފައިވާ އެ ފިހާރަ ތެރޭގައިވެސް ރަޝާ ހުރީ ދާހިއްލާފޯވެފައެވެ. އެ ދޮން ބައްޓެެއްފަދަ ކޯތާފަތްވަނީ ރަތްވެފައެވެ. ރަތްކަން ގަދަ އެ ތުންފަތުގައި ކުޑަކޮށް ދަތްއަޅާލެވުނީ ހިޝާން އޭނާއާ ދިމާލަށް ބަލަންހުރިގޮތް ފެނި ލަދުން އިސްޖަހާލަމުންނެވެ. ރަޝާ މަޑުމަޑުން ހިޝާންގެ އަތުން ދޫކޮށްލިއެވެ. ހީލާފައި2ނޫޑްލިސް ޕެކެޓު ހިފައިގެން ކައުންޓާރާދިމާލަށް ހިނގައިގަތެވެ. ހިޝާން ވެސް ރަޝާގެ ފަހަތުން ގޮސް ކައުންޓަރުކައިރީ ކަޑުކޮށްލިއެވެ. އޭނާ އެއްވެސް އެއްޗެއް ނުގަނެ ރަޝާގެ ފަހަތުން ނުކުތެވެ. ރަޝާއަށް އެކަން ފާހަގަވެ އެއްޗެއްނުބުނެ ދާން ނުކެރިގެން ފަހަތަށް އުންބުރިލާފައި ދަނީއޭ ބުނެލިއެވެ. އާނއެކޭ ބުނުމުގެ ގޮތުން ހިޝާން ބޯ ޖަހާލިއެވެ. އަދި ފެއްނާނެ ދޯ އޭ ރަޝާ ކުރެން އަހާލިއެވެ. ރަޝާގެ ފަރާތުން ލިބުނީ ލުއިލުއި ހިނިތުންވުމެކެވެ.\nރަޝާ ހިނގަމުންގޮސް ލޯމަތިން ގެއްލެންދެން ހިޝާންއަށް ބަލަންހުރެވުނީ އެއްވެސް އިޙްތިޔާރަކާނުލައެވެ. އެނާގެ ހަނދާނަށް އައީ އޭނާއަށް ރަޝާ ފެނުނު އެންމެ ފުރަތަމަ ދުވަހެވެ. އެއީ މިރަށަށް އޭނާ އައި ދުވަހެވެ. ހއ. ކެލާ ގެ ބަނދަރަށް ލޯންޗް ގާތްކޮށް ލުމުން އެންމެ ފުރަތަމަ ލޯންޗުން ފޭބީ ހިޝާންއެވެ. މި ދަތުރަކީ ސޮޓެލްކޯއިން ހއ. ކެލާގެ މަދަރުސާއާއި ރަށު އޮފީހުގެ ކަރަންޓު މަސައްކަތެއް ކުރުމަށް އެކުންފުނީގެ ޓީމެއް ފޮނުވި ދަތުރެކެވެ. މި ޓިމުގައި ހިޝާންވެސް ހިމެނެއެވެ.\nރަށްފުށުގެ ދިރިއުޅުން ތަޖުރިބާ ކުރެވިފައިނުވާ ހިޝާންއަށް މިމާހައުލު ވީ އަޖައިބަކަށެވެ. ފެހިކަން ގަދަ ގަސްތަކުން އެޅިފައިވާ ހިޔާތަކުގައި ކުޑަކުދިން ކުޅޭން ތިއްބެވެ. ޖެހެމުންދިޔަ ތާޒާ ވައިރޯޅިން ހިތަށް ފިނިކަން ލިއްބައިދެމުންދިޔައެެވެ. މާލޭގެ ހަލަބޮލިކަމާ ރައްފުށުގެ މާހައުލާ އަޅާކިޔާލެވުނެވެ. ރަށުތެރޭން ފެންނަމުންދިޔަ ހިތްގައިމު މަންޒަރުތަކަށް ހާއްސަ ސަމާލުކަމެއްދީގެން ދިޔަ ނަމަވެސް އޭނާގެ ނަޒަރު، ގެއެއްގެ ގޯތިތެރޭގައި ފޮތެއްކިޔަން އިން އަންހެން ކުއްޖެއަކަށް ހުއްޓި އިތުރު ތަނަކަށް ބަލަންވެސް ހަނދާންނެތުންކަހަލައެވެ. ހިތްތައް ގަތުލުކުރުވާފަދަ ރީތިކަމެށް އެކުއްޖާއަށް ލިބިފައިވެއެވެ. ރަތްކަންގަދަ އެ ތުންފަތުގައިވަނީ ލުއި ހިނިތުންވުމެކެވެ. ދިގު އެސްފިޔަތަކުން ހިޔާއެޅިފައިވާ އެރީތި ކަޅިރަވައިގައިވަނީ ހިޝާންމެންފަދަ އެތައް ޒުވާނުންނެއްގެ ހިތްތައް ކަތިލާ ފަދަ ތޫނު ނަޒަރެކެވެ. ހިޝާން ސިހުނީ ފަޒީލް އޭނާއަށް ގޮވާލުމުންނެވެ. އޭރު އެމީހުންތިބީ ހިޝާންއަށް ވުރެއް މާ ކުރީގަ އެވެ. އޭނާ ވަރަށް ނޫންކަމަށް ހަދާލާފައި އެމީހުނާދިމާއަށް ހިނގައިގަތެވެ. އެންމެ ފަހު ފަހަރަށް އެ ކުއްޖާއާ ދިމާލަށް ބަލާލީ އެ ސޫރަ ހިތުގައި ކުރަހާލުމަށެވެ.\nރަށްފުށުގެ ދިރިއުޅުމަށް ދާދި އަވަހަށް ހިޝާން ހިތްޖެހުނެވެ. ދުވާލުގެ ވަގުތު މަސައްކަތުގައި ހޭދަކުރުމަށްފަހު ބާކީ ވަގުތު ތަކުގައި ރަށުތެރޭގެ އެކި ތަންތަން ބަލާލަން ގޮސްހަދައެވެ. މިހެން އުޅުމުގައިވެސް އެ ރީތި ކުއްޖާ އަދި އެއްފަހަރު ނަމަވެސް ފެއްނާނެ ނަމައޭ އެތައްފަހަރަކު އޭނާގެ ހިތަށް އެރައެވެ.\nމަސައްކަތައް ދިޔުމަށް ހިޝާން އޭނާގެ ޓީމާއެކު ނުކުތެވެ. ކަންފަތަށް ހެޑްސެޓް ޖަހާލައިގެން ހުރެ އެމީހުނާއެކު ހިންގައިގަތެވެ. މިޔަދަކީ އެ ރަށު މަދަރުސާގެ ކަތަންޓު މަސައްކަތެއް ކުރުމަށް ހަމަޖެހިފައިވާ ދުވަހެވެ. ލަވައިގެ ތެރެއަށް ގެއްލިފައިވާ ހިޝާނަށް ހުއްޓިބަލާލީ ކައިރިން ދިޔަ ދެ އަންހެން ކުދިންންށެވެ. އޭނާ އަށް ހީވި ހީވުން ޔަގީން ކޮށްލުމަށެވެ. އޭރު އެ ދެ އަންހެން ކުދިންވެސް މަޑުކޮށްލައިގެން ހިޝާންމެން ތިބި ދިމާލަށް ބަލަންތެއްބެވެ. އޭނާއަށް ހީވީ ރަނގަޅަށެވެ. އެއީ ހަމަ އެ ކުއްޖާއެވެ. ދެކިލުމަށް ހިތް އެދިއެދި ހުރި ރީތީގެ ރާނީއެވެ. ދެމީހުންގެ ހަތަރުކަޅި ހަމަވިހިންދު ހިޝާންނަށް ހިނިތުން ވެލެވުނެވެ. ނަމަވެސް އެ ކުއްޖާ އަނެއްކޮޅަށް އެންބުރި ހިންގައިގަތެވެ.\nމި ހިޔާޅުތަކަށް ގެއްލިފައި ހުރި ހިޝާން ސިއްސައިގެންދިޔައިީ ފަޒީލް އައިސް ޢޭނާގެ ކޮންޑުގައި ކޮށްޓާލުމުންނެވެ.\n“ކަލޭ ގެއްލިގެން މިހާރު ރަށު އޮފީހަށް ވެސް އަންގައިފިން . އެހެންޏާ. އެއްމެނަށް ދަޅުގަނެގެން އަންނާނަމޭ ކިޔާފަ ބެޗިފަހުން މިހާރު ކޮންއިރެއް.”\nފަޒީލް ސަމާސާ ރާގެއްގައި ބުނެލިއެވެ.\n“ބްރޯ. މަ މިހުރީނު. އެކަމް ކުޑަ ވަގުތު ކޮޅަކަށް މަށަށްވެސް ހީވި މަ މިހިރަ ގެއްލެނީއޭ.. ”\nފަޒީލް ގެ ސަމާސާގައި ބައިވެރިވެލަމުން ހިޝާންވެސް ބުނެލިއެވެ. އެއީ ހިޝާން ސަމާސާއަކަށް ބުނި އެއްޗެއްހެން ފަޒީލަށް ހީވިޔަސް އެއީ ހަމަ ހަގީގަތެވެ. ހަމަ އަސްލަށްވެސް ހިޔާލީ ދުނިޔެއަކަށް އެނާ ކުޑަ ވަގުތުކޮޅަކަށް ނަމަވެސް ދިޔައެވެ.\nއެރޭ ނިދަން އޮތްއިތު ހިޝާން ގެ ލޯމަތީގައި ސޫރަ ވަނީ އެ ރީތި މޫނެވެ. ކިތައްމެ ވަރަކަށް އެ މޫނަށް ބެލިކަމުގައި ވިޔަސް ދުވަހަކުވެސް ހިޝާން ފޫއްސެއްނުވާނެއެވެ. އަދި އެއަޑުގައިވާ މަޑުމައިތިރިކަން ހިޝާންގެ ހިތް ތޮރުފިކަހަލައެވެ. ކިތައްމެ ވަރަކަށް ވެސް އަދި މަޑުކޮށްލާށޭ ބުނަން އޭނާ ބޭނުން ވިއެވެ. އެހެނަސް އެހެން އޭނާ ބުނާނީ ކޮން ހައިސިއްޔަތަކުން ހެއްޔެވެ؟ އެނާ އަކީ މިރަށަށް އަރާ ހުރި ބީރައްޓެއްސެކެވެ. ރަޝާގެ ފަރާތުން އޭނާ މިހާރު ބޭނުންވަނީ އިހްތިރާމެވެ. ގަދަރެވެ. އެކަން އިރާދަކުރެއްވިޔާ ޢޭނާ ކުރާނެއެވެ.\nނިދަން މަސައްކަތް ކުރަމުން ހިޝާން ނިންމުމެއް ނިންމިއެވެ. މާލެ ދިޔުމަށް ބާކީ މިއޮތް5ދުވަހުގެ ތެރޭގައި އަދި ރަޝާއާ ދިމާވުމަށް މަސައްކަތް ކުރުމަށެވެ. އަދި ހިޝާން ގެ ހިތުގައި އެންމެ ފުރަތަމަ ފެނުން ވަގުތުން ފެށިގެންވެސް ޖާގައެއްދެވިފައިވާކަން ރަޝާ ގާތު ބުނުމަށެވެ. އަދި ރަޝާގެ ހިތުގައި އެއްވެސް އެއްޗެއް ހިޝާން އާއި މެދު އޮތްތޯ އޮޅުން ފިލުވުމަށެވެ. ރަޝާ މިގޮތް ބޭނުން ނުވާ ނަމަ ހަމައެކަނި ރަހުމަތްތެރިކަންވެސް އޭނާއަށް ފުދޭނެއެވެ. މި ހިޔާލުތަކުގައި އޮވެ ބޭއިހްތިޔާރުގައި ވައިއަޑުން ރަޝާއަށް ގޮވާލެވުނެވެ.\nNice story, Maasha Allah.. But thankolhei kury.. When is next part\nthankyou in sha allah soon 🙂\nBeautiful story….nxt prt kn iraku tha???\nFoohi story ehka…. dhen miahvure saafu koh liyeba… intrest vaaa gothah eiy foohi bunaa goiy…. ???????????????????????????????????????????for you is this…\nthikahala comments thah ves hama ufalaa ehkoh balaigahnan ?\nIts not boring.. Its very interesting and written very beautifully… I loved it mystical…. Vaahaka hunna gothaai ehchihi neyngey meehunnah mi hadi vaany… U cant understand anything written in the story\nAslu comment kuraanamves mi ah vure polite koh kureveyne eh nun….. Vaahaka vvvvvvvvv reethi….comment kuraairu anekaage ihsaasthakah ves visnanvaane ???\nDon’t listen to others… ur story is perfect the way it is…it’s not boring at all… hama kiyaalaa hithun kiyaa levey kaha la vaahaka… eh my..????????\nthankyou kitty,sorry iyye part eh up nukurevuneema. will try my best to upload very soon in sha allah\nWelcome dear.. Thats ok.. Will be waiting for the next part\nDear… When next part… Waiting waiting… Plx avahah up kohdhehchey.. ???\nkyve mi story update nukurany?\nhey everyone. i have been very sick and due to that i wasnt able to upload any further. alhamdhlillahi i am getting better day by day in sha allah. i will be uploading again soon .\nލޯބިން ލޯބިވާއޭ ….. (7)\nނަމަވިޔަސް… (8 ވަނަ ބައި)\nލޯބި March 26, 2015\nހިތާމަ ލޯބި September 2, 2020


Tourism minister akah Naseem gennan campaign kuranee\nޓޫރިޒަމް މިނިސްޓަރަކަށް ނަސީމް ގެންނަން ކެމްޕެއިން ކުރަނީ\nކެރަފާ ނަސީމް: ޓޫރިޒަމް މިނިސްޓަރު ކަމަށް ގެންނަން ކެމްޕެއިން ދަނީ ކުރަމުން\nހުސްވެފައިވާ ޓޫރިޒަމް މިނިސްޓްރީގެ މަގާމަށް ކުރީގެ ފޮރިން މިނިސްޓަރު އަހުމަދު ނަސީމް (ކެރެފާ ނަސީމް) ގެނައުމަށް އެމްޑީޕީގެ ބައެއް އެކްޓިވިސްޓުން ސޯޝަލް މީޑިއާގައި ކެމްޕެއިނެއް ފަށައިފި އެވެ. ނަސީމް މިވަގުތު ހުންނެވީ ރައީސް އޮފީހުގެ މިނިސްޓަރެއްގެ މަގާމުގަ އެވެ.\nރައީސް އޮފީހުގައި ތިން މިނިސްޓަރުން ތިއްބަވާއިރު ނަސީމް އާންމުކޮށް ހަރަކާތްތެރިވެ އުޅުއްވަނީ ވެސް ޓޫރިޒަމާ ގުޅޭ ކަންކަމުގަ އެވެ.\nސޯޝަލް މީޑިއާގައި ކެމްޕެއިންކުރާ ފަރާތްތަކުން ފާހަގަ ކުރާ ގޮތުގައި މިވަގުތު ރާއްޖޭގެ ޓޫރިޒަމް އޮތް ހާލަތުން ރަނގަޅު މިސްރާބަކަށް ގެންދިޔުމަށް އެންމެ އެކަށީގެންވާ ބޭފުޅާ ކަމަށެވެ. ނަސީމަކީ ރާއްޖެއަށް ޓޫރިޒަމް ތައާރަފުކޮށް، ހިންގެވުމުގައި ވަރަށް އިސްކޮށް އުޅުއްވި ބޭފުޅެކެވެ.\nފޮރިން ދާއިރާގައި ވެސް ގިނަ ދުވަހު ހިދުމަތް ކުރެއްވި ނަސީމް، ޓޫރިޒަމް މިނިސްޓަރު ކަމަށް ގެނައުމަށް ސޯޝަލް މީޑިއާގައި ކެމްޕެއިން ކުރަމުން ދިޔަ ނަމަވެސް މިހާތަނަށް އޭނާ އެ މަގާމަށް ގެންނާނެ ކަމުގެ އިޝާރާތެއް ސަރުކާރުގެ އިސް ބޭފުޅަކު ކުރައްވާފައެއް ނުވެ އެވެ.\nޓޫރިޒަމް މިނިސްޓަރުގެ މަގާމުގައި ހުންނެވި އަލީ ވަހީދު މަގާމުން ވަކިކޮށްފައި ވަނީ އެ މިނިސްޓްރީގެ މުވައްޒަފުންތަކަކަށް ޖިންސީ ފުރައްސާރަކުރި މައްސަލައެއްގަ އެވެ. އެ މައްސަލާގެ ޖިނާއީ ތަހުގީގެއް ވެސް ކުރަމުން ދާއިރު މިހާތަނަށް އަލީ ވަހީދަށް ތުހުމަތު އިއްވައި ބަޔާން ނަގާފައެއް ނުވެ އެވެ.\nއަލީ ވަހީދަކީ ޖުމްހޫރީ ޕާޓީގެ ސްލޮޓްގައި ކެބިނެޓަށް ވަޑައިގެންނެވި ބޭފުޅެކެވެ. އެހެންކަމުން ސަރުކާރު، ކޯލިޝަން ޕާޓީތަކަށް ބައި ކުރިއިރު ޓޫރިޒަމް މިނިސްޓްރީ ދީފައި އޮތީ ޖުމްހޫރީ ޕާޓީއަށެވެ. ދެން ވެސް އެ މަގާމަށް ބޭފުޅަކު ގެންނަން ޖެހޭނީ އެ ޕާޓީއިން ކަމަށް އެ ޕާޓީގެ ބައެއް މީހުން ދަނީ ބުނަމުންނެވެ.\nނަސީމް ފަދަ އެމްޑީޕީގެ ވަރުގަދަ ބޭފުޅަކު މިނިސްޓަރު ކަމަށް ގެނެސްފިނަމަ އެމްޑީޕީ އާއި ޖުމްހޫރީ ޕާޓީއާ ދެމެދު ނުތަނަވަސްކަން ބޮޑުވާނެ އެވެ. ޓޫރިޒަމް މިނިސްޓްރީ ފަދަ މުހިންމު މިނިސްޓްރީއެއް އެންމެ ފުރަތަމަ ވެސް ޖުމްހޫރީ ޕާޓީއަށް ދިނުމާއެކު އެމްޑީޕީގެ އާންމު ބައެއް މެންބަރުން ނުރުހުން ފާޅުކުރި އެވެ.\nރައީސް އިބްރާހިމް މުހައްމަދު ސޯލިހުގެ ކެބިނެޓުން މީގެ ކުރިން ވެސް ދެ މިނިސްޓަރަކު ވަކިވެފައިވެ އެވެ. އެއީ އަދާލަތު ޕާޓީގެ ސިދާތާ ޝަރީފާއި އެމްއާރްއެމްގެ އައިމިނަތު އާތިފާ އެވެ. އާތިފާގެ އިސްތިއުފާއާއެކު ހައުސިން މިނިސްޓްރީ އުވާލިއިރު، ސިދާތާގެ ބަދަލުގައި މިނިސްޓަރު ކަމަށް ގެންނެވި އައިޝާ ދީދީއަކީ އަދާލަތު ޕާޓީއަށް ނިސްބަތްވާ ބޭފުޅެއް ނޫނެވެ. އެހެންކަމުން ކެބިނެޓްގައި ކޯލިޝަންގެ އެހެން ޕާޓީތަކުގެ ދައުރު ދަނީ ކުޑަވަމުންނެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު ޓޫރިޒަމް + ކެބިނެޓް ޖުމްހޫރީ ޕާޓީ އަލީ ވަހީދު އަހުމަދު ނަސީމް މިނިސްޓްރީ އޮފް ޓޫރިޒަމް


ނަރަކަ 11 – DhiSalafiyyah\n09/12/2013 ޢަޤީދާއާއި ފިރުޤާތައް, ދީންއައްޝައިޚް ޝިހާމް މުޙައްމަދު\nއަދި ﷲ ތަޢާލާ سورة الهمزة ގައި ވަޙީކުރެއްވިއެވެ.\nމާނައީ:” ޣީބަބުނެ، ފުރައްސާރަކޮށް، ވައްތަރުޖައްސާ ކޮންމެ މީހަކަށް، ގެއްލުމާއި ހަލާކުހުށްޓެވެ. އެމީހާއީ، މުދާ އެއްކޮށް، އެ ގުނައިލަ ގުނައިލައިހުރި މީހާއެވެ. ހަމަކަށަވަރުން، އޭނާގެ މުދާ އޭނާ ދަމަހައްޓާނެކަމަށް އޭނާ ހީކުރެތެވެ. ހަމަހިލާ އެހެންނަކުން ނުވާނެއެވެ. ފުނޑުފުޑުކޮށްލަނިވި ނަރަކަޔަށް އޭނާ އެއްލައިލައްވާނެކަން ކަށަވަރެވެ. އަދި، ފުނޑުފުނޑުކޮށްލަނިވި ނަރަކަޔަކީ، ކޮންއެއްޗެއްކަން، ކަލޭގެފާނަށް އަންގައިދިނީ ކޮންއެއްޗެއްތޯއެވެ؟ (އެއީ) ﷲގެ އަނދައަނދާ ހުންނަ ނަރަކަޔެވެ. އެއީ ހިތްތަކަށް އޭގެ ހޫނާއި، ވޭން ފޯރުވަނިވި ނަރަކަޔެވެ. ހަމަކަށަވަރުން، އެ ނަރަކަވާނީ، އެއުރެންނާއެކު، ތަޅުލައްވާފައެވެ. ) އެއުރެންވާހުށީ) ދިގުވެގެންވާ ތަނބުތަކެއްގައި ބަންނަވާފައެވެ.”\nނަރަކައިގެ ދޮރުތައް ޤިޔާމަތްދުވަހުގެ ކުރިން ހުޅިވިފައި އަދި ލެއްޕޭނެވެ. ރަމަޟާން މަހުގައި ނަރަކައިގެ ދޮރުތައް ލެއްޕޭނެކަން ރަސޫލު ﷲ صلى الله عليه وسلم ޙަދީޘް ބަސްފުޅުތަކުގައި ބަޔާން ކުރައްވާފައިވެއެވެ.\n“ރަމަޟާން މަސް އަތުވެއްޖެ ކަމުގައި ވާނަމަ، ސުވަރުގޭގެ ދޮރުކޮޅުތައް ހުޅުވޭނެއެވެ. އަދި ނަރަކައިގެ ދޮރުތައް ބަންދުކުރެވޭނެވެ. އަދި މާރިދު ޖިންނީއްނާއި އަދި ޝައިޠާނުން ކަސްތަޅު އެޅުވޭނެއެވެ.” [البخاري]\nއަދި ވެސް އެހެން ޙަދީޘް ބަސްފުޅެއްގައި އައިސްފައިވެއެވެ.\n“ރަމްޟާން މަހުގެ ފުރަތަމަ ރޭ އަތުވެއްޖެ ކަމުގައި ވާނަމަ މާރިދު ޖިންނީއްނާއި ޝައިޠާނުން ކަސްތަޅު އެޅުވޭނެއެވެ. އަދި ނަރަކައިގެ ދޮރުތައް ބަންދުކުރެވޭނެއެވެ. އަދި ރަމަޟާން މަސް ނިމެންދެން އޭގެން އެއްވެސް ދޮރެއް ނުހުޅުވޭ ހުއްޓެވެ. އަދި ސުވަރުގޭގެ ދޮރުކޮޅުތައް ހުޅުވޭނެއެވެ. އަދި އޭގެން އެއްވެސް ދޮރެއް އެމަސް ނިމެންދެން ބަންދު ނުކުރެވޭ ހުއްޓެވެ.” [سنن الترمذي و صححه الألباني]


Nabavee Beysverikamuge therin - Hijama2| #Dhiislam\n10 months ago |4comments| April 23, 2017\nފުރަތަމަ ބައި: ނަބަވީ ބޭސްވެރިކަމުގެތެރެއިން – ޙިޖާމާ 1\nޙިޖާމާއަށް ދިވެހިން ކިޔަނީ ކަވާޖެހުމެވެ. އެއީ އިންސާނާގެ ގައިގައިވާ ބޭކާރު، ފާސިދު ލޭ ކަނޑައެޅިފައިވާ ގޮތެއްގެ މަތިން ނެރުމަށް ކިޔާނަމެކެވެ. އެއީ ސުންނަތުން ސާބިތު، ބޭސްވެރިކަމުގެގޮތުން މިހާރުގެ ޑޮކްޓަރުންވެސް އެއްބަސްވާ ފަރުވާއެކެވެ.\nޙިޖާމާޖެހުމުގެ ބައެއް ފައިދާތައް\n• ރަސޫލުﷲ ޞައްލަﷲ ޢަލައިހިވަސައްލަމަގެ ސުންނަތަށް ތަބާވުން.\n• ލޭ ސާފުވުން\n• ހިތުދަސްކުރުމުގެ ބާރު ގަދަވުން\n• އަންނަނިވި ކަންތައްތަކުން ސަލާމަތްވުން.\no ނޭވާހިއްލުމާއި އެތެރެހަށީގެ އެހެނިހެން ބަލިތައް.\no ބޮލުގަ ރިއްސުމާއި ދަތުގައި ރިއްސުމާއި ޓިއުމަރު އުފެދުންފަދަ ކަންތައް\no ރަޙިމުގެ އެކިބަލިތަކާއި ޙައިޟުގެ މައްސަލަތައް\no މެޔާއި ބުރަކަށްޓާއި ކޮނޑުފަދަ ތަންތާގައި ރިއްސުން\no ނިދިގިނަވުމާއި ކަންނެތްކަން\no ހަމުގެ މައްސަލަތައް\no ޒަޚަމުވެފައިވާތަންތަން ދޮސްގަތުން\no ވައިއުފެދުމުގެ(ގެސްޓްރިކް) މައްސަލަތައް\no ބަނޑުހަރުވުމާއި ބަނޑުދިޔާވުން\no ހިތުގެ ބަލިތައް\no ލޮލުގެ ބަލިތައް\nއަދިވެސް އެތައް ފައިދާތަކެއް ޙިޖާމާ ޖެހުމުގައިވެއެވެ. އެކިކަންކަމުން ސަލާމަތްވުމަށްޓަކައި ޙިޖާމާޖަހާނީ އެކިތަންތާގައެވެ. ކޮންމެކަމަކަށްވެސް ޖަހަންވާތަން ހިޖާމާޖަހާނެގޮތް ކިޔަވައިގެންތިއްބަވާ ބޭފުޅުންނަށް އެނގިލައްވާނެއެވެ.\nރަސޫލުﷲ ޞައްލަﷲ ޢަލައިހިވަސައްލަމަ ޙިޖާމާޖެއްސެވީ ކޮންތަނެއްގައި؟\nއެކަލޭގެފާނު (ޞައްލަﷲ ޢަލައިހިވަސައްލަމަ) ބޮލާއި ބުރަކަށިބަދައިގެ އެންމެ މަތީގައި ޙިޖާމާޖެއްސެވިކަމަށް ޞައްހަކޮށް ސާބިތުވެފައިވެއެވެ. عن أنس أن النبي صلى الله عليه وسلم احتجم في الأخدعين وعلى الكاهل ” އަނަސް ރަޟިޔަﷲ ޢަންހުގެ އަރިހުން ރިވާވެގެންވެއެވެ. ބޮލުގެފަހަތުން ދެކަންފަތް ކައިރިއާއި ބުރަކަށިބަދައިގެ އެންމެ މަތީގައި ނަބިއްޔާ ޞައްލަﷲ ޢަލައިހިވަސައްލަމަ ޙިޖާމާޖެއްސެވިއެވެ.” عن ابن عباس رضي الله عنهما أن رسول الله صلى الله عليه و سلم احتجم في رأسه ” އިބްނު ޢައްބާސް ރަޟިޔަﷲ ޢަންހުމާގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ، އެކަލޭގެފާނުގެ ބޮލުގައި ޙިޖާމާޖެއްސެވިއެވެ.”\nދިވެހި ބޭސްވެރިކަން ދަސްކުރާ މީހާ ( ޠުޙުފާ )\nޙިޖާމާ ޖަހާނެގޮތް ނުވަތަ އެކަން ކުރާނެގޮތް ތަންކޮޅެއް ތަފްޞީލްކޮށް ގެނެސްދިންނަމަ ވަރަށް ރަގަޅުވީސް، އޭރުން މިލިޔުން ވަރަށް ފުރިހަމަވީސް. އަދި ޙިޖާމާ ޖަހާނެގޮތް އެގޭނެފަދަ ފުރިހަމަ ލިޔުމެއް ގެނެސްދޭނެކަމަށް އުއްމީދުކުރަން. އަދި އެކަން ދަސްކުރަންވެސް ބޭނުންވޭ.\nބޮލުގައި ޙިޖާމާ ޖަހާނެގޮތް ތަފުސީލުކޮށް ދެވިދާނެ ތޯ؟ ލިޔުން ރަނގަޅު ތަންކޮޅެއް ތަފުސީލުކޮއް ބޭނުން ވަނީ…\nނޫސް ކިޔާ ކުއްޖާ\nހިޖާމާ ޖަހާނޭ ގޮތް ނޭގި ކިހިނެތް ތިކަން ކުރާނީ. އަމިއްލަ އަށްވެސް ތިކަން ކުރެވޭނީ ކުރާނޭ ގޮތް ބުނެދިން ނަމަދޯ. ކޮންމެ މީހަކީ ޗައިނީސް ކްލިނިކަަށް ދެވޭނެ ފެންވަރުގެ ބައެއް ނޫން. މައުލޫމާތަށް ވަރަށް ބޮޑަށް ޝުކުރިއްޔާ.\nވަރަށްބޭނުން ތިކަންކުރަން. އެކަމަކުވެސް މާލޭގައި ތިކަންކޮށްއުޅޭފަރާތެއް ދަންނަމީހަކާ ދިމަލެއްނުވި. ތި ހާބަރު ލިޔާއިރު ތިކަންކުރާ ފަރާތެއްގެ މައުލޫމާތުވެސް ލިޔެދެއްވުން ވަރަށް ބޮޑަށް އެދެން


މީހުންގެ ޙަޤީޤަތް އެނގޭނެ ދެޙާލަތު- ވިސްނުންތެރިކަމާއެކު ކޮންމެ މީހަކުވެސް ބައިވެރިޔާ ވަޒަންކޮށްލާށެވެ!\nކޮންމެ މީހަކުވެސް ކަންކަން ޙާޞިލުކުރަން ބޭނުންވުމުން ތަރިބާލާނެއެވެ. ނުކުރާނެ ކަމެއް ނުއޮންނާނެއެވެ. ނަމަވެސް މުހިންމީ އޭނާ އެދައްކާ ވާހަކައެއް ނޫނެވެ. ބޭނުންވާ ކަންތައް ޙާޞިލުވުމުން ޢަމަލުކުރާ ގޮތެވެ. ވަޒަންކުރަންޖެހެނީ އެކަމެވެ.\nމީހާގެ ޙަޤީޤަތް ހާމަކޮށްދޭ ދެކަމެއް ނުވަތަ ދެ ޙާލަތެއްވެއެވެ.\n1 ތިމާގެ އަތުގައި އެއްވެސް އެއްޗެއް ނެތްއިރު ހުރި ކެތްތެރިކަން\n2 ހުރިހާ އެއްޗެއް ލިބުމުން މީހާ އަމަލުކުރާ ގޮތް\nމި ބަސް ނުވަތަ މިކަން ދެގޮތަކަށްވެސް ބަލައިލެވިދާނެއެވެ.\nފުރަތަމަ ބަލައިލަންވީ ބާރެއް ނުވަތަ ވެރިކަން ފަދަ ކަމެއް ލިބިގަންނަން މަސައްކަތްކުރާއިރު އެމީހަކު ރައްޔިތުންނަށްވާ ވައުދުތަކަށާއި އެމީހާގެ އަޚްލާޤް ހުންނަގޮތަށެވެ. ދެން ވެރިކަން ލިބުމުން އެމީހާ ޢަމަލުކުރާ ގޮތަށެވެ.\nހަމައެފަދައިން ތިމާ ލޯބިވާ މީހާ ޙާޞިލުކުރަން މަސައްކަތްކުރާއިއިރު ދައްކާ ވާހަކަތަކާއި ޢަމަލުކުރާ ގޮތަށްވެސް ބަލައިލާށެވެ. އެއިގެފަހުން ލޯބިވެރިޔާ އާއި ކައިވެނިކުރުމުން އަމަލުކުރާ ގޮތަށްވެސް ބަލައިލާށެވެ.\nދެކޮޅު އެއްގޮތަށް ދިމާ ކުރެވިއްޖެ ނަމަ އެމީހަކު ވާނީ ވަރަށް ތެދުވެރި ވަފާތެރި އިޚްލާޞްތެރިއަކަށެވެ. ދިމާ ނުވެއްޖެނަމަ އެމީހަކު ވާނީ ވަރަށް ޣައްދާރު، މަކަރުވެރިއަކަށެވެ.


Ge ehge therey meehakah aniyaakuri fuluhun suspend kuraanan: CP\n"ގެއެއްގެ ތެރޭ މީހަކަށް އަނިޔާކުރި ފުލުހުން ސަސްޕެންޑް ކުރާނަން"\nގެއެއްގެ ތެރޭގައި ފުލުހުން މީހަކައަށް އަނިޔާކުރާ މަންޒަރު--\nމާފަންނު ގެއެއްގެ ތެރޭގައި މީހަކަށް އަނިޔާކުރާ ވީޑިއޯ ރިވިއު ކުރެވިފައިވާ ކަމަށާއި އެކަމުގައި ބައިވެރިވި ހުރިހާ ފުލުހުން ވަގުތުން ސަސްޕެންޑް ކުރާނެ ކަމަށް ކޮމިޝަނަރު އޮފް ޕޮލިސް މުހައްމަދު ހަމީދު ވިދާޅުވެއްޖެ އެވެ.\nމާފަންނު ގެއެއްގެ ތެރޭގައި ފުލުހުން ވަދެ މީހަކަށް އަނިޔާ ކުރާ މަންޒަރު ފެންނަ ވީޑިއޯ އެއް ވަނީ އާންމުވެފަ އެވެ.\nސީޕީ ހަމީދު ވިދާޅުވީ، ފުލުހުންގެ ބަޔަކު އާދައިގެ ޔުނީފޯމްގައި ތިބެ ކޯޓު އަމުރެއްގެ ދަށުން މިރޭ މާފަންނު ގެއެއް ބަލައި ފާސް ކުރުމުގެ ތެރޭގައި މީހަކަށް އަނިޔާ ކުރާ މަންޒަރު ފެންނަ ވީޑިއޯ ބަލައި ރިވިއު ކޮށްފައިވާ ކަމަށެވެ. އެކަމަކީ ގަބޫލު ކުރެވޭނެ ކަންކަމެއް ނޫން ކަމަށެވެ. އަދި އެކަމުގައި ބައިވެރިވި ހުރިހާ އޮފިސަރުން ވަގުތުން ސަސްޕެންޑް ކުރުމަށްފަހު ތަހުގީގް ފަށާނެ ކަމަށްވެސް އޭނާ ވިދާޅުވި އެވެ.\nއެވީޑިއޯގައި ފެންނަ ގޮތުން އާދައިގެ ހެދުމުގައި ތިބި ފުލުހުންތަކެއް މީހަކަށް އަނިޔާކުރާ މަންޒަރު ފެނިގެންދެ އެވެ. އެގޮތުން އޭނާ ފާރަށް ޖަހައި، އަތުންނާއި ފައިން އޭނާގެ މޫނަށާއި ހަށިގަނޑުގެ އެކި ތަންތަނަށް ހަމަލާދޭ މަންޒަރު އެވީޑިއޯއިން ފެނިގެން ދެއެވެ.\nދެ އަހަރުގެ ކުއްޖާއާ ބެހުނު ދެ މީހެއްގެ ބަންދަށް 15 ދުވަސް\nކަނޑުހުޅުދޫ އިސް މެޖިސްޓްރޭޓްގެ ޖިންސީ ފުރައްސާރައާ ބެހޭ މައްސަލައެއް\nކުޑަކުއްޖާގެ ބައްޕަ އުޅޭ ފްލެޓްގައި ރޯކޮށްލަންވެސް އުޅުނު؟


Aharemennah falhurasheh ves, thundi eh ves neiy! | Mihaaru\nގެމެންދޫގެ ބޮޑު ތުނޑީގައި ހުރެ ނަގާފައިވާ މި ފޮޓޯއިން އެ ފެންނަނީ ކުރިމަތީގައި އޮތް އެހެން ފަޅުރަށެއް: ރައްޔިތުންގެ ހިތްހަމަޖެހުމަށް ބޭނުންކުރާ ރަށްރަށް ބޮޑު އަގަށް ދޫކޮށްލުމަކީ މައްސަލައެއް\n12 ނޮވެމްބަރ 2017 - 06:50 93 comments\nއޮއްސެމުން ދިޔަ އިރުގެ ކުލަ ދޯދިތައް ފެތުރެމުން ދިޔަ ވަގުތެވެ.\nވަށައިގެން އޮތް ސާފު ކަނޑާއި، ނޫ އުޑުން ދައްކާލާ ހިތްގައިމު މަންޒަރެވެ.\nބޮޑުވަމުން ދިޔަ ދިޔަވަރުގައި ގޮނޑު ދޮށަށް ބީއްސާލި ރާޅުތަކެވެ.\nކުޑަ އިރުކޮޅަށް ވަގުތު ހުއްޓުނު ކަހަލަ އެވެ. ގެމެންދޫގެ ތުނޑިމަތީގައި، އެ މަޑު ފަސްގަނޑު ތެރެއަށް ފައި ކޮއްޕާލައިގެން ހުރެވުނީ އެވެ. ސޯޅަ ވިލޭރޭގެ ހަނދު އަރާކަށް ގިނަ ވަގުތެއް ނެތެވެ. އެ ހަނދުވަރުގައި ރޭގަނޑުގެ ކެއުމަށް މަސް ފިހަން، ކެންދޫގެ ޒުވާނުންގެ ދެ ގްރޫޕެއް ތުނޑީގެ ދެ ފަރާތުގައި އަލިފާން ރޯކޮށްގެން އުޅުނެވެ. އެއީ، އެ މީހުން ބުނާ ގޮތުން، އެ ރަށު ޒުވާނުންގެ އާދައެކެވެ.\nއެތައް އަހަރެއް ވީ، އެތައް އުފަލަކާއި ހިތްހަމަޖެހުން ގެނެސްދިން އާދައެކެވެ.\nއެކަމަކު ރައްޔިތުންގެ އެ އުފަލަށް ހުރަސް އެޅުމުގެ ފުރަތަމަ ފިޔަވަޅު ސަރުކާރުން މިހާރު އަޅައިފި އެވެ؛ ބޮޑު ކުއްޔަކަށް ގެމެންދޫ ދޫކޮށްލުމެވެ. ހުށަހެޅި ބިޑްތަކުގެ ތެރޭގައި 600،000ރ ގެ ކުއްޔެއް ވެސް ހިމެނެ އެވެ. މި އޮތް ހުރިހާ ދުވަހު ކެންދޫ ރައްޔިތުން ބޭނުން އިރަކު، ބޭނުން ދުވަހަކު، ދަތުރު ދެވެން އޮތް ރަށް މިހާރު އެ މީހުންނަށް އެ ގެއްލެނީ އެވެ. ރައްޔިތުންގެ އުފަލަށް ވުރެ ފައިސާގެ ދަހިވެތިކަން ސަރުކާރަށް މިހާރު މި އޮތީ ބޮޑުވެފަ އެވެ.\n"އެރަށް ކުއްޔަށް ދިނުމުން މުޖުތަމައުގެ ހިތްހަމަޖެހުމުގެ ބައެއް ގެއްލުނީ،" ކެންދޫ ކައުންސިލްގައި ހިމެނޭ އެމްޑީޕީގެ މެމްބަރު އިބްރާހިމް އަބްދުއްރަހުމާން ވިދާޅުވި އެވެ.\nއޭނާ ވިދާޅުވި ގޮތުގައި 1300 މީހުންގެ އާބާދީއެއް އޮތް ކެންދޫ ރައްޔިތުންގެ އެ ހިތްހަމަޖެހުމަށް ހުރަސްއެޅޭ ގޮތަށް ގެމަންދޫ ކުއްޔަށް ދިނުމަކީ ކަންބޮޑުވުން އޮތް، ސީރިއަސް މައްސަލައެކެވެ.\nގެމެންދޫގެ އެއް ފަރާތު އާނުގަނޑު: މިއީ ވެސް ހިތްހަމަޖައްސާލެވޭ ކަހަލަ މަންޒަރެއް\nއެކަމަކު މިއީ ހަމައެކަނި ކެންދޫ ރައްޔިތުންގެ އުފަލަށް އެޅޭ ހުރަހެއް ނޫނެވެ. އެހެން ބައެއް ރަށްރަށުގެ މީހުން ދަތުރު ގޮސް އުޅުނު ފަޅުރަށްތައް ވެސް ބޮޑު އަގުގައި ވަނީ ކުއްޔަށް ދޫކޮށްފަ އެވެ. އެމްޑީޕީ ސަރުކާރާއި ރައީސް މުހައްމަދު ވަހީދުގެ ސަރުކާރުގައި ވެސް ދިވެހި ރައްޔިތުންގެ ޗުއްޓީ އާއި އުފަލާ ގުޅިފައި ހުރި ރަށްރަށް ޓޫރިޒަމަށް ދޫކުރީ ދެވަނަ ވިސްނުމަކަށް ނުގޮހެވެ. މިހާރުގެ ސަރުކާރުން ވެސް ވަނީ އާންމުންގެ ހިތްހަމަޖެހުމަށް ބޭނުންކުރި އެތައް ރަށެއް އެކި ފަރާތްތަކަށް ދޫކޮށްލައިފަ އެވެ.\nވަހީދުގެ ސަރުކާރުގައި ރިސޯޓެއް ހަދަން ކުޑަބަނޑޮސް ކުއްޔަށް ދިނުމުން ރާއްޖޭގެ ވެރިން، އާންމު ރައްޔިތުންގެ އުފަލާ މެދު ވިސްނާ މިންވަރު އެ އޮތީ އެނގޭށެވެ. ކުޑަބަނޑޮހަކީ ރާއްޖޭގެ ވެރިރަށް އަދި އެންމެ އާބާދީ ބޮޑު ސަރަހައްދުގެ ގިނަ ބަޔަކު ކޮންމެ ބަންދު ދުވަހެއްގައި ވެސް ބޭނުންކުރަމުން އައި ތަނެކެވެ. އުމުރުން އެންމެ ފަހަރަކު ނަމަވެސް އެ ރަށަށް ނާރާ ހުންނާނީ، މާލޭގެ ރަށްވެހިންގެ ތެރެއިން، ވަރަށް މަދު ބައެކެވެ.\nކުރީގެ ރައީސް މައުމޫން އަބްދުލްގައްޔޫމްގެ 30 އަހަރުގެ ވެރިކަމުގައި ވެސް ސަރުކާރުން ފައިސާއަށް ޖެހުނު ކިތައްމެ އަހަރެއް ދިޔަ އެވެ. އެޑްވާންސަށް އެތައް މިލިއަން ޑޮލަރެއް ލިބޭ ގޮތަށް އެ ސަރުކާރަށް ވެސް އެ ރަށް ކުއްޔެއް ދެވެން އޮތެވެ. އެކަމަކު އަބަދުވެސް އިސްކަންދިނީ މާލޭގެ ރައްޔިތުން ޗުއްޓީ ހޭދަކޮށްލަން ދާ ތަނެއްގެ ގޮތުގައި އެރަށް ބޭއްވުން، ރިސޯޓަކަށް ބަދަލުކުރުމަށް ވުރެ އިޖުތިމާއީ ފައިދާ ބޮޑުކަމެވެ.\nމިއަދު ކުޑަބަނޑޮހަކީ ރިސޯޓެކެވެ. މާލޭގެ ބައެއް އާންމުންނަށް ދަތުރު ދާން ލިބެން އޮތް ފޭދޫފިނޮޅުގައި ރިސޯޓެއް ހަދަން މި ސަރުކާރުން ވަނީ ދޫކޮށްލައިފަ އެވެ. އެކަމަކު އެގޮތަށް އާރަށް ކުއްޔަށް ނުދެވިގެން އުޅެނީ ކީއްވެގެންތޯ ސުވާލު އުފެދެ އެވެ. ރިސޯޓަކަށް ހަދަން އެރަށް ނަގާނެ ވިޔަފާރިވެރިން މަދެއް ނުވާނެ އެވެ.\nދިވެހިން ދަތުރު ދާން ބޭނުންކުރި އިރު ކުޑަބަނޑޮސް އޮތް ގޮތް: މިރަށް މިހާރު ވަނީ ރިސޯޓަކަށް ތަރައްގީކޮށްފައި\nރައީސުލްޖުމްހޫރިއްޔާގެ އާއިލާ އާއި ސަރުކާރުގެ އިސް ބޭފުޅުންގެ ހިތްހަމަޖެހުމަށް މާލެ ކައިރިން ފަޅުރަށެއް ބޭނުންވާ ކަމަށް ވަންޏާ އެތައް ހާސް އާންމު ދިވެހިންގެ އެ އެދުމެއް ނޯންނާނެތޯ، ސިޔާސީ ވެރިން އަމިއްލަ ނަފުސާ ސުވާލުކުރަން ޖެހެ އެވެ. ރައްޔިތުންގެ އުފަލަށް ސީރިއަސްކޮށް ވިސްނާ ލީޑަރުން ދެނެގަނެވޭނީ އިޖުތިމާއީ މިކަހަލަ ކަންކަމުގަ އެވެ. ނަމަވެސް ސަރުކާރުގެ ހަރަދު ބޮޑުވާ ވަރަކަށް މި ފެންނަނީ ރައްޔިތުންގެ އުފަލާ ގުޅުން ހުރި ހުރިހާ ވަސީލަތެއްގައި އަގެއް ޖަހާ، ނީލަން ކިޔާ ތަނެވެ. އާންމުންގެ ޝަކުވާ އަޑުއެހުމެއް ނެތެވެ.\nފަޅުރަށް ގެމެންދޫ ކުއްޔަށް ދޭ މައްސަލާގައި ކެންދޫ ކައުންސިލަރު އިބްރާހިމް ސުވާލެއް ކުރެއްވި އެވެ. ޕިކްނިކް އައިލެންޑެއްގެ ގޮތުގައި ކެންދޫ ކައުންސިލްގެ ބެލުމުގެ ދަށުގައި އެރަށް ނުބޭއްވޭނެ ހެއްޔެވެ؟\n"އަޅުގަނޑުމެން މި ބުނާ ވާހަކަ އަކީ ދައުލަތަށް ދޭންވާ އެއްޗެއް ދެވިދާނެ ނޫންހޭ މި ރަށު ރައްޔިތުންގެ ބެލުމުގެ ދަށުގައި ބާއްވައިގެން ވެސް،" އިބްރާހިމް ވިދާޅުވި އެވެ.\n"މާ ބޮޑަށް ވިޔަފާރީގެ އުސޫލުން ގެންދިޔައިމާ މުޖުތަމައުގެ ހިތްހަމަޖެހުމުގެ ބައެއް ގެއްލުނީ. ވަރަށް ކަންބޮޑުވޭ...ރައްޔިތުންނަށް އެއްވެސް މަންފާއެއް ނެތް."\n"ތަރައްގީ ޔަގީން"ގެ ޝިއާރުގެ ދަށުން ސަރުކާރުގެ ބޮޑުންނާއި ސަޕޯޓަރުން ފަހުރުވެރިވާ އިރު އެ ތަރައްގީގައި ދިވެހި ރައްޔިތުންނަށް ރާއްޖޭގެ ރީތިކަމުން އުފަލެއް ހޯދޭނެ ފުރުސަތުތައް މިދަނީ ހަނިވަމުންނެވެ. ރަށްރަށާއި ފަޅުތަކާއި ފިނޮޅުތައް ބޮޑު އަގަށް ވިއްކާލަނީ، ކައިރީގައި އޮންނަ ރަށްރަށުގެ މީހުންގެ އިޖުތިމާއީ އާދަތަކަށް ވިސްނާލުމެއް ނެތި އެވެ. ރުޅިއަންނަ ބަޔަކު ރުޅިއަންނަންވީ އެވެ. މި ފަަހަރު ރުޅިއައިސްގެން އުޅެން މި ޖެހުނީ ކެންދޫ ރައްޔިތުންނަށެވެ.\nގެމެންދުއަށް އިރު އޮއްސެނީ: ދެން މި ރަށް ދާނީ ކޮންމެވެސް ވިޔަފާރިވެރިއެއްގެ އަތް ދަށަށް\n"މިރަށު ރައްޔިތުންނަށް އެރަށަށް ނޭރޭ ގޮތެއް ނުހެދޭނެ. އެ މީހުން އެރަށަށް އަރާނެކަން ކުއްޔަށް ހިފާ ފަރާތުން ދަންނަން ޖެހޭނެ،" އިބްރާހިމް ވިދާޅުވި އެވެ.\nއެކަމަކު ރަށް ކުއްޔަށް ހިފާ ފަރާތުން އެ ފުރުސަތު ނުދީފިއްޔާ ރައްޔިތުންނަށް ހެދޭނެ މާ ބޮޑު ގޮތެއް ނޯންނާނެ އެވެ. މިއީ ގައުމު ހިންގަވަން ތިއްބެވި ވެރިންގެ މައްސަލައެކެވެ. އެހެން ނޫން ނަމަ ރައްޔިތުންގެ ހިތްހަމަޖެހުމާއި އުފަލަށް ކުރަމުން އަންނަ ޕިކްނިކް ދަތުރުތަކަށް ރާއްޖޭގެ ސަރުކާރުތަކުން ހުރަހެއް ނާޅާނެ އެވެ.\nވަގުތު ހުއްޓުނުކަމުގެ އިހުސާސްކުރެވުނު ގެމެންދުއަށް ދެވުމަކީ ޗުއްޓީއެއްގައި ލިބުނު ވަރަށް ތަފާތު އުފަލެކެވެ. ރާއްޖޭގެ އާދަޔާ ހިލާފު ރީތިކަން އެ ހިމޭންކަމުގައި ދެކިލުމަކީ ވެސް ބިޒީ ދިރިއުޅުމުގެ ތެރެއަށް ދޫކޮށްލެވޭ ހިތްހަމަޖެހުމެކެވެ. އެކަމަކު ދިވެހިންނަށް އެ މީހުންގެ އަމިއްލަ ގައުމުގައި އެ ހިތްގައިމުކަމުގެ އުފާ ހޯދަން މިއަދު މިދަނީ ދަތިތައް ދިމާވަމުންނެވެ.\nރައްޔިތުންގެ އުފަލަށް ވުރެ ފައިސާގެ ދަހިވެތިކަން މި އޮތީ މާ ބޮޑުވެފަ އެވެ.\nއިތުރު ލިޔުންތައް ޕިކްނިކް ޓޫރިޒަމް ބ. ކެންދޫ ބ. ކެންދޫ ކައުންސިލް ކުޑަ ބަނޑޮސް ފޭދޫފިނޮޅު ބ. އަތޮޅު ޕިކްނިކް އައިލެންޑް ޗުއްޓީ ދުވަސްވަރު


ވަޒީފާގެ ފުރުޞަތު (ވަގުތީ)\n2020 އޮކްޓޯބަރ، ނޮވެމްބަރ، ޑިސެމްބަރ (3 މަސް ދުވަހަށް) މިސްކިތްތަކުގައި ވޭޖު އުޞޫލުން މަސައްކަތް ކުރާނެ ވަގުތީ މުވައްޒަފުން ވަނީ ބޭނުންވެފައެވެ.\nކޮންމެ ނަމާދު ވަގުތަކަށް (ގަޑިއަކަށް) 45.00ރ (ސާޅީސް ފަސް ރުފިޔާ)\n1. ރަށުކައުންސިލްގެ އިދާރާއިން ކަނޑައަޅާ ތާވަލަކާ އެއްގޮތަށް ރަށު ކައުންސިލް އިދާރާއިން ކަނޑައަޅާ މިސްކިތެއްގައި މަސައްކަތްކުރުން.\n2. މިސްކިތު މަސައްކަތު މީހުން ޢަމަލުކުމަށް ކަނޑައާޅުއްވާފައިވާ ގޮތެއްގެމަތިން މިސްކިތް ފޮޅާ ސާފްކުރުމާއި ފާޚާނާ އާއި އިސްކުރުބަރި ދޮވެ ސާފްކޮށް ބެލެހެއްޓުމާއި، މިސްކިތުގެ ގޯތިތެރެ އާއި މިސްކިތާއި އިންވެގެން ހުންނަ މަގުތަކުގައި މިސްކިތާވީފަޅި ކުނިކެހުމާއި ވިނަ ނޮޅުމާއި ކުނި އުކާލުމުގެ މަސައްކަތް ކުރުން. (މީގެތެރޭގައި މިސްކިތުގެ ގޯތިތެރޭގައި ހުންނަ ޤަބުރުސްތާނުތައް ނުހިމެނެއެވެ.)\n3. ފަރުޟު ކޮންމެ ނަމާދު ވަގުތަކަށާއި، ޢީދުނަމާދު، ކޭތަނަމާދު، ތަރާވީޙްނަމާދު ވަގުތުގައި މިސްކިތަށް ޙާޟިރުވުން.\n4. މިސްކިތުގެ ވަޅު ދިޔަހިއްކާ ސާފްކުރުން.\n5. ކޮންމެ ދުވަހަކުވެސް މިސްކިތަށްގޮސް ބިއްލޫރި ލެވިފައިވާ ތަންތަނާއި ހޮޅިބުރި، ފަންކާ، ކަބަޑުތައް ފޮޅާ ސާފްކުރުން. އދި ހޮޅިބުރިތަކާއި ފަންކާތައް ކޮންމެ ނަމާދު ދިއްލުމާއި ނިއްވުން.\n6. މިސްކިތަށް ލިބެމުންދާ ގެއްލުންތައް ޤަޥައިދުން މުދިމް/ އިމާމަށާއި، ރަށުކައުންސިލްގެ އިދާރާއަށް އަންގަމުން ގެންދިއުން.\n10. މިސްކިތުގެ ގޯތިތެރޭގައި ގަސް އިންދާ ގަސްތަކަށް ފެންދީ ބެލެހެއްޓުމުގެ ކަންތައް ކުރުވުން.\n11. މިސްކިތާއި ބެހޭގޮތުން ރައްޔަތުން ކުރާ ޝަކުވާގެ އަޑުއަހާ އެޝަކުވާތައް ރަށުކައުންސިލް އިދާރާއަށް ހުށަހަޅައިގެން ޙައްލުކުރުމަށް މަސައްކަތްކުރުން.\n12. ރަށުކައުންސިލް އިދާރާއިން ކުރިއަށް ގެންދާ ޚާއްސަ މަސައްކަތްތަކުގައި ބައިވެރިވުމާއި އިދާރާގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންތައްކުރުން.\nލިޔަންކިޔަން އެނގުން. (ނޯޓް: ލިޔަންކިޔަން އެނގޭކަން ދެނެގަންނާނީ، ދަށްވެގެން ގްރޭޑް 05 ނިންމިކަމުގެ ލީވިންގ ސެޓްފިކެޓް ނުވަތަ ލިޔަންކިޔަން އެނގޭކަމަށް ސަރުކާރުގެ ކަމާއިބެހޭ އިދާރާއަކުން ބަޔާންކޮށް ދޫކުރާ ލިޔުމަށް ބަލައިގެންނެވެ.)\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ، ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް ނުވަތަ އައިޑީ ކާޑު ގެއްލިފައިވާ ނަމަ، އެފަރާތެއްގެ އުފަންދުވަހުގެ ސެޓުފިކެޓު، ޕާސްޕޯރޓް ނުވަތަ ޑްރައިވިންގ ލައިސަންސް.\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ސެޕްޓޭމްބަރ 24 ވާ ބުރާސްފަތި ދުވަހުގެ 13:00 ގެ ކުރިން މ. މުލަކު ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުން ތައް އީމެއިލް [email protected] މެދުވެރިކޮށް ވެސް ބަލައި ގަނެވޭނެ އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފި ނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެ އެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2020 ސެޕްޓޭމްބަރ 28 އާއި 29 އާއި ދެމެދު މ. މުލަކު ކައުންސިލް އިދާރާގަ އެވެ.\nމަޤާމަށް ޢައްޔަން ކުރުމަށް، ވަޒީފާ އަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު މާކްސްގެ ޖުމްލަ އިންސައްތަ، %35 (ތިރީސް ފަސް އިންސައްތަ) އަށްވުރެ މަތިވާން ޖެހޭނެ އެވެ.


އެދުރުން: ޤައުމުގެ ހަޤީޤީ އާރުކާޓީން – MNUSU\nއެދުރުން: ޤައުމުގެ ހަޤީޤީ އާރުކާޓީން\nފޭރާމެއްގެ ފުރިހަމަކަން ނުވަތަ ދެރަކަން ކަނޑައަޅާނީ އެ ފޭރާމެއް ވިޔެފައިވާ ރޮއްޖެއްގެ ފެންވަރަކުންނެވެ. ހަމަ އެގޮތަށް ޤައުމެއްގެ އިޖުތިމާއީ ފޭރާމުގެ ހަރުދަނާކަން ނުވަތަ ދޯހަޅިކަން ކަނޑައަޅާނީ އެ ފޭރާން ވިޔެފައިވާ ރޮދި ކަމުގައިވާ ޤައުމުގެ ޒުވާނުންގެ ފެންވަރުންނެވެ. ތަޢުލީމީ ފެންވަރާއި ތަރުބިއްޔަތުގެ ފެންވަރުންނެވެ. މިކުދިންގެ މި ފެންވަރުތައް ރަނަގަޅު ކުރުމުގެ ޒިންމާ އަދާ ކުރައްވަމުން އެ ގެންދަވާ އަތްކަންތެރިންނަކީ މުދައްރިސުންނެވެ. ޤައުމުގެ އިޖުތިމާއީ ފޭރާން ހަރުދަނާ ކުރުމުގެ ބުރަ މަސްއޫލިއްޔާތު އަދާކުރައްވަމުން އެ ގެންދަވަނީ އެދުރުންނެވެ. އެހެންކަމުން ބައިނަލްއަޤުވާމީ ގޮތުން މިއަދު ފާހަގަ ކުރަމުން މި ގެންދާ މުދައްރިސުންގެ ދުވަހުގެ ތަހުނިޔާއާއި މުބާރިކްބާދީ ހުރިހާ މުދައްރިސުންނަށް އަރިސް ކުރަމެވެ.\nކޮންމެ އަހަރެއްގެވެސް އޮކްޓޯބަރ މަހުގެ5ވަނަ ދުވަސް ފާހަގަ ކުރަމުން މި ގެންދަނީ ބައިނަލްއަޤުވާމީ މުދައްރިސުންގެ ދުވަހުގެ ގޮތުގައައެވެ. މިގޮތަށް މި ދުވަސް ފާހަގަ ކުރެވެމުން އަންނައިރު އަޅުގަނޑުމެން ވިސްނައިލަން ޖެހޭ ކަމަކީ މިގޮތަށް ފާހަގަ ކުރެވޭ ދުވަހެއްގައި ގަތާލެވޭ ބަހުގެ ހާރަކުން މުދައްރިސުން އަހަރު ދުވަހު ވީ ޤުރުބާނީގެ އަގު ވަޒަން ކުރެވޭނެތޯއެވެ؟ އަމިއްލަ ދިރިއުޅުމަށްވުރެ ވަޒީފާގެ މަސްއޫލިއްޔާތުތައް އިސްކޮށް ދަރިވަރުންގެ ހައްޤުގައު ހޭދަ ކުރެވުނު ވަގުތުތަކުގެ އަގު އެންމެ ދުވަހަކުން އަދާކުރެވޭނެތޯއެވެ؟ ނުކުރެވޭނެ ނޫންތޯއެވެ؟ އޭގެ އަގު ވަޒަން ކުރެވޭ މިންވަރު ކަނޑައަޅާނީ އުނގަންނައިދެވުނު ޢިލްމެއްގެ ސަބަބުން ފަރުދުންގެ ހަރުދަނާކަން އިތުރުވަމުން އަންނަ މިންވަރުންނެވެ. އެހެނީ ޤައުމު ހިންގުމަށް މަޤާމު ތަކަކަށް ބަޔަކު އައްޔަން ކުރެވިފައި ތިބި ކަމުގައި ވިޔަސް ޤައުމުގެ ހަގީގީ އާރުކާޓީންނަކީ އެދުރުންނެވެ.\nހަނގުރާމަވެރިއަކު ހަނގުރާމައިގެ މައިދާނަށް ނުކުންނާނީ ކަނޑި ތަކާއި ކުރިމަތިލާން ޖެހޭނެކަން ދަނެ ހުރެއެވެ. މަސްވެރިން ކަނޑުމައްޗަށް ނުކުންނާނީވެސް ކޮޅިގަނޑުގަނޑާއި ކުރިމަތިލާން ޖެހޭނެކަން ދަނެގެންނެވެ. ހަމަ އެފަދައިން މުދައްރިސުންވެސް މަސައްކަތުގެ މައިދާނަށް ނުކުންނަނީ ދިމާވެދާނެ އެންމެހައި ގޮންޖެހުންތަކާއި ކުރިމަތި ލުމުގެ ފުރިހަމަ ހިތްވަރާއެކުގައެވެ. މިކަމުގެ އެންމެ ރަނގަޅު ހެތްކަކަށް ވާނީ މިއަހަރު ކޯވިޑް19 އާއި ގުޅިގެން ކުރިމަތިވި ފުރަބަންދުގައި މުދައްރިސުން ދެއްކެވި ނަމޫނާއެވެ. އަމިއްލަ ދިރިއުޅުމުގެ އެކިއެކި ގޮންޖެހުންތަކާއެކުވެސް ކިޔަވައިދިނުމުގެ މަސްއޫލިއްޔާތު އެންމެ ފުރިހަމަ އަށް އެބޭފުޅުން ވަނީ އަދާ ކުރައްވާފައެވެ. މިއަހަރުގެ މުދައްރިސުންގެ ދުވަހުގެ ޝިއާރެއްގެ ގޮތުގައި ޔުނެސްކޯ އިން ހަމަ ޖައްސާފައި ވަނީ ”ޓީޗާސް: ލީޑްސް އިން ކްރައިސިސް، ރި އިމޭޖިނިންގް ދަ ފިއުޗާ“. މުދައްރިސުންނަކީ ކުރިމަގުގެ ތަސައްވުރަށް ވިސްނައި، ދިމާވާ ކޮންމެ ހާލަތެއްގައިވެސް އިސްނަގައި ލީޑް ކުރަމުން އަންނަ ފަހުލަވާނުން ތަކެކެވެ.\nމަތީގައި ބަޔާން ކުރެވުނު ހުރިހާ ވާހަކަތަކެއްވެސް ހެކި ދެނީ ޤައުމު ބިނާ ކުރުމުގެ އެންމެ މުހިންމު ދައުރެއް އަދާ ކުރާ ބަޔަކީ މުދައްރިސުން ކަމެވެ. ދިމާވާ ހުރިހާ ގޮންޖެހުންތަކަށް އިންސާފު ކުރަމުން އެބޭފުޅުން އަދާ ކުރައްވަމުން އެ ގެންދަވަނީ ޤައުމީ މަސައްކަތެއް ކަމެވެ. އަމިއްލަ ދަރިން ކަމުގައި ނުވިނަމަވެސް މައިވަންތަ ކަމުގެ ލޯތްބާއި ކުލުނާ އެކު ތައުލީމީ ދަންމަރުގެ އަލި ހަޔާތުގައި ގަދަ ކޮށްދެއްވަމުން އެ ގެންދަވަނީ އެބޭފުޅުންނެވެ. ޤައުމުގެ ނަވުގެ ހުންގާނުގައި ހިފަން ތިބި މާލިމީންނަށް ނެވިކަން އުނގަންނަވައިދެއްވަން ތިއްބެވި އާރުކާޓީންނަކީ އެދުރުންނެވެ. އަދިވެސް އެއްފަހަރު ފާހަގަ ކުރެވެމުންދާ އެދުރުންގެ ދުވަހުގެ ތަހުނިޔާ އެންމެހައި އެދުރުންނަށް އަރިސްކުރަން!\nލިޔުނީ: ޢަލީ އާރިފް،


Fashaa thauleem ge mudharisun thamreen kuran hiley scholarship furusathu!\nފަށާ ތައުލީމުގެ މުދައްރިސުން ތަމްރީން ކުރަން ހިލޭ ސްކޮލަޝިޕްގެ ފުރުސަތު ހުޅުވާލައިފި\n13 ޖެނުއަރީ 2021 - 18:00:25\nފަށާ ތައުލީމުގެ މުދައްރިސުން ތަމްރީން ކުރުމަށް އެޑިޔުކޭޝަން ޑިވެލޮޕްމެންޓް ފަންޑުން ހަރަދުކުރާ ގޮތަށް 15 ސްކޮލަޝިޕްގެ ފުރުސަތު މިނިސްޓްރީ އޮފް އެޑިޔުކޭޝަނުން ހުޅުވާލައިފި އެވެ.\nއެ ސްކޮލަޝިޕަށް ހޮވޭ މުދައްރިސުން ތަމްރީން ކުރާނީ ގައުމީ ޔުނިވާސިޓީއިން، މިވަގުތަށް ގައުމަށް ބޭނުންވާ މީހުން ބިނާކުރުމަށް ކުރިއަށްގެންދާ ހާއްސަ ސްކޮލަޝިޕް ޕްރޮގްރާމްގެ ދަށުން ކަމަށް އެޑިޔުކޭޝަން މިނިސްޓްރީން ބުނެއެވެ.\nއެ ސްކޮލަޝިޕާއެކު ދެވޭ އިނާޔަތްތަކުގެ ތެރޭގައި އެލަވަންސްއެއްގެ ގޮތުގައި މަހަކު 5000 ރުފިޔާ އާއި، ފޮތާއި އެހެނިހެން ތަކެތި ގަތުމަށް ކޮންމެ ސެމެސްޓާއަކު 5000 ރުފިޔާ އާއި، ސްކޮލަޝިޕް ލިބޭ ފުރަތަމަ މަހު އެސްޓޭބްލިޝްމަންޓް ގްރާންޓެއްގެ ގޮތުގައި ދެވޭ 5000 ރުފިޔާ ހިމެނެއެވެ. މީގެ އިތުރުން އެ ސްކޮލަޝިޕަށް ހޮވޭ ފަރާތްތަކުގެ އެކޮމޮޑޭޝަން ގައުމީ ޔުނިވާސިޓީގެ ދަނާލުން ހަމަޖެހިގެންދާނެ ކަމަށް މިނިސްޓްރީން ބުނެއެވެ.\nއެ ސްކޮލަޝިޕަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތަކުގެ ތެރޭގައި، ހަފްތާއަކު 20 ގަޑިއިރަށް ވުރެ ގިނައިރު އުޅެންޖެހޭ އެއްވެސް ވަޒީފާއެއް އަދާ ނުކުރުން ހިމެނެއެވެ. މިނިސްޓްރީން ބުނީ އެގޮތަށް ނިންމާފައިވަނީ އެ ސްކޮލަޝިޕްގައި ކިޔަވާ ދަރިވަރުން އުނގެނުމަށް ހޭދަކުރާ ވަގުތު އިތުރުކޮށް، ފެންވަރު ރަނގަޅު ޓީޗަރުން އުފެއްދުމަށް ކަމަށެވެ.\nއެ ސްކޮލަޝިޕްތައް އަމާޒުކޮށްފައިވަނީ ޕްރައިމަރީ ޓީޗަރުން މަދު 60 ރަށަކަށެވެ. އެ ޕްރޮގްރާމްގެ ދަށުން ޖުމްލަ 30 މުދައްރިސުން ތަމްރީން ކުރާ ގޮތަށް ވަނީ ހަމަޖައްސާފައެވެ. އެޑިޔުކޭޝަން ޑިވެލޮޕްމެންޓް ފަންޑުން ހަރަދުކުރާ 15 ސްކޮލަޝިޕްގެ އިތުރުން ގައުމީ ޔުނިވާސިޓީއިން ވެސް 15 ފަރާތަކަށް ސްކޮލަޝިޕް ދިނުމަށް ވަނީ ހަމަޖެހިފައެވެ. އެ ސްކޮލަޝިޕްތަކަށް އެޕްލައި ކުރުމުގެ ފުރުސަތު މިހާރު ވަނީ ހުޅުވާލާފައެވެ.\nއެޑިއުކޭޝަން މިނިސްޓްރީއެޑިޔުކޭޝަން މިނިސްޓަރު


ކަލޭގެ ދުވަހަކީ މިއަދެވެ. | ހިތުގެ | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ހިތުގެ ކަލޭގެ ދުވަހަކީ މިއަދެވެ.\nކަލޭގެ ހުރިހާ ސަމާލުކަމަކާއި ބުރަ މަސައްކަތް، މިއަދު ހޭދަކުރާށެވެ. މިއަދު ކޮންމެހެން ވެސް، ބިރުވެތިކަމާއެކު ނަމާދުކުރާށެވެ. ވިސްނުންތެރި ކަމާއެކު، ޤުރުއާން ކިޔަވާށެވެ. ފިކުރުކުރުމާއެކު ފޮތެއް ކިޔާށެވެ. ހިތުގެ ޙާޟިރުގައި ޛިކުރުކުރާށެވެ. ކަންކަމުގައި މެދުމިންވާށެވެ. އަޚްލާޤު ރީތިކުރާށެވެ. އަދި ބޭރުފުށް ވެސް ޗާލުކުރާށެވެ. ޞިއްޙަތަށް ބަލާށެވެ. މިންވަރަށް ރުހޭށެވެ. އެހެން މީހުންނަށް ފައިދާހުރި މީހަކަށް ވާށެވެ. ދަސްކުރަންޖެހޭ ފިލާވަޅެއް އޮތިއްޔާ ލަސްނުކޮށް މިއަދު ދަސްކުރާށެވެ. އިއްޔެ ފާސް ނުވީތީ އަދި މާދަމާ ފާސް ނުވެދާނެކަމަށް ހިތާމަ ނުކުރާށެވެ. މުހިއްމީ މިއަދު ދަސްކުރުމެވެ. އުފަލާއިއެކު މިއަދުގައި އުޅޭށެވެ. އަނބިންނާއި، ދަރިންނާއި ދޭތެރޭ ހިތްހަމަޖެހިގެން، ވަޒީފާއާއި ލިބިހުރި ތަޢުލީމާއި، ހުރި މަޤާމާއި ދޭތެރޭ ރުހިގެން، މިއަދު ވެއަތު ކުރާށެވެ.\nކަލެއަށް ލިބިފައިވާ މިއަދުގެ ގަޑިތައް ބަހާލާށެވެ. އޭގެ މިނިޓުތަކަކީ އަހަރުތަކެއް ފަދަ އެއްޗަކަށް ހަދާށެވެ. ސިކުންތުތަކަކީ މަސްތަކެއް ފަދަ އެއްޗަކަށް ހަދާށެވެ. މި އަދު ހެޔޮކަން އިންދާށެވެ. ރަނގަޅުކަންތައް ކުރާށެވެ. ފާފަތަކަށް އިސްތިޣްފާރުކުރާށެވެ. ކަލާނގެ ހަނދާންކުރާށެވެ. ދަތުރަށް ތައްޔާރުވާށެވެ. މިއަދު އުފަލުން ފޮޅިފައި ހުންނާށެވެ. ރިޒުޤާއި، އަންބާއި، ދަރިންނާއި، ވަޒީފާއި، ގޮވައްޗާއި، މަސައްކަތާއި، ފަންތިއާ މެދު ރުހިގެން ހުންނާށެވެ.\nމޫސާގެފާނާ މުޚާޠަބު ކުރައްވައި ﷲ ވަޙީކުރެއްވި ކަލާމްފުޅު، އަލްއަޢްރާފް ސޫރަތުގެ 144 ވަނަ އާޔަތުގައި ވެއެވެ. فَخُذْ مَا آتَيْتُك وَكُنْ مِنْ الشَّاكِرِينَ\nމާނައަކީ: ''ފަހެ ތިމަންރަސްކަލާނގެ ކަލޭގެފާނަށް ދެއްވި ކަންކަމުގައި ބާރާއިއެކު ހިއްޕަވާށެވެ. އަދި ޝުކުރުވެރީންގެ ތެރެއިން ކަލޭގެފާނު ވެވަޑައިގަންނަވާށެވެ.''\nހިތާމައެއް، ބިރުވެރިކަމެއް، ރުޅިވެރިކަމެއް، ޙަސަދަވެރިކަމެއް ނެތި މިއަދު އުޅޭށެވެ.\nކަލޭގެ ހިތުގެ ވޮށުފިލާގައި ލިޔެފައި ބާއްވަންވީ އެންމެ ޖުމްލައެކެވެ. އެއީ: ''ކަލޭގެ ދުވަހަކީ މިއަދެވެ.'' މިހެންނެވެ. މޭޒުމަތީގައި ވެސް މި ޖުމްލަ ލިޔެފައި ބަހައްޓާށެވެ.\nމިއަދު މީރު ބީރިއާނީ ކެވިއްޖެނަމަ، އިއްޔެ ކާންޖެހުނު ނުބައި މުގުރިހައަކުން ނުވަތަ މާދަމާ ލިބޭނެ ހިކި ރޮއްޓަކުން ހުރި، ގެއްލުމެއް އެބަ އޮތްހެއްޔެވެ. އިއްޔެ ކިތަންމެ ނުބައި ރަހައެއް ލިޔަސް، މިއަދު ލަނީ މީރުރަހައެވެ. ވީމާ ކަލޭގެ ދުވަހަކީ މިއަދެވެ. މިއަދު މީރު ފިނި ފެން ބޯން ލިބެން ހުރިއްޔާ، އިއްޔެ ބުއި ލޮނުހިތި ފެނާ މެދު ވިސްނައި، ނުވަތަ މާދަމާ ލިބޭނެ ހޫނު ފެނާމެދު ފިކުރުބޮޑުކޮށް، މިއަދުގެ މިޒާޖު ޚަރާބު ކުރަންވީ ކީއްކުރަންހެއްޔެވެ؟\nނަފްސަށް ތެދުވެރިވެ، އެކަތަ ޢަޒުމަކާ އެކު މަސައްކަތްކޮށްފިއްޔާ، "ކަލޭގެ ދުވަހަކީ މިއަދުއެވެ.'' ބުނާ ނަޒަރިއްޔާއަށް ނަފްސު ކިޔަމަންކުރުވިދާނެއެވެ.\nއޭރުން މިއަދުގެ ކޮންމެ ހިނދުކޮޅެއް ވެސް ކަލޭ ބޭނުންކުރާނީ، ހުނަރު އިތުރުކުރާށެވެ. މަސައްކަތް ފުރިހަމަކުރާށެވެ. އަދި ކަލޭ ބުނާނީ: މިއަދު އަހަރެންގެ ބަސްމަގު ރީތިކުރާނަމެވެ. ވީމާ އަހަރެން މީހަކާ ދިމާލަށް ހަޑިއެއްޗެއް ނުކިޔާނަމެވެ. އިހާނަތި ބަހެއް ނުބުނާނަމެވެ. ނުކުޓުވާނަމެވެ. މިއަދު އަހަރެން ގެޔާއި އޮފީސް ތަރުތީބުކުރާނަމެވެ. އޭރުން ހުރިހާ ކަމެއް ވެސް ދާނީ އިންތިޒާމުންނެވެ. އެއްޗެއް ވީ ނުވީ ތަނެއް ނޭނގިގެން އުޅޭކަށް ނުޖެހޭނެއެވެ. މިއަދު އަހަރެން ދިރިއުޅޭނަމެވެ. ވީމާ އަހަރެންގެ ހަށިގަނޑުގެ ސާފުތާހިރުކަމަށް ސަމާލުވާނަމެވެ. ރީތި ހެދުން ލާނަމެވެ. އަހަރެންގެ މަލަރީތިކުރާނަމެވެ. ހިނގުމާއި ވާހަކަ ދެއްކުމާއި ހަރަކާތުގައި ވެސް ހަމަޖެހުމާއި ސާބިތުކަން ގެންގުޅޭނަމެވެ.\nއަހަރެންގެ ދުވަހަކީ މިއަދެވެ. ވީމާ މިއަދު އަހަރެން، ހެއްދެވި ކަލާނގެ ރުއްސެވުން ލިބޭތޯ ބަލާނަމަވެ. ކުރެވުނު އެންމެ ފުރިހަމައަކަށް ނަމާދުކުރާނަމެވެ. ސުންނަތްތައް ގިނަކުރާނަމެވެ. މުޞްޙަފުން ކިޔަވާނަމެވެ. ފިލާވަޅު ދަސްކުރާނަމެވެ. ފައިދާހުރި ކަމެއް އުނގެނޭނަމެވެ. މަންފާހުރި ފޮތެއް ކިޔާނަމެވެ.\nއަހަރެންގެ ދުވަހަކީ މިއަދެވެ. ވީމާ މިއަދު އަހަރެންގެ ހިތުގައި އިންދާނި ހެޔޮކަންތަކެވެ. ނުބައި މޭވާ އަޅާފައިވާ ކަށިގަސްތައް މުލުން ލުހޭނަމެވެ. ހަސަދަވެރިކަމާއި، ރުޅިވެރިކަމާއި، ކިބުރުވެރިކަމާއި، ދެއްކުންެތެރިކަމާއި ހިތްނުބައިކަން، އަހަރެންގެ ހިތުން ނެރެ ހިތް ސާފުކުރާނަމެވެ.


Mi verikan vettiyaka nudheynan, Raees Ibu ge verikan dhifaau kuraanan: Nasheed – adduLIVE\nLast Updated: December 16, 15:51\nމިވެރިކަން ވެއްޓިޔަކަ ނުދޭނަން: ނަޝީދު\nDec 04, 2018, 21:53 އަހުމަދު ނަސޫހް\nރައީސުލް ޖުމުހޫރިއްޔާ އިބްރާހިމް މުހައްމަދު ސޯލިހްގެ ވެރިކަން ވެއްޓިޔަކަ ނުދޭނެ ކަމަށާއި އެމަނިކުފާނުގެ ވެރިކަން ދަމަހައްޓާނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nމައްޗަނގޮޅި މެދު ދާއިރާގެ މެމްބަރު ކަމަށް ވާދަކުރައްވަން ނިންމަވާފައިވާކަން އިއުލާން ކުރައްވަމުން ނަޝީދު ވިދާޅުވީ، މީގެ އަހަރުތަކެއް ކުރިން ފެބްރުއަރީ މަހެއްގައި އަޅުގަނޑުމެން އެނބުރި އަންނާނެ ކަމަށް ވިދާޅުވި ކަމަށެވެ. މިއަދު މިތިބީ އައިސްފައި ކަމަށާއި މިހުރީ ރައްޔިތުންނަށް ޚިދުމަތް ކުރަން އަނެއްކާވެސް ތައްޔާރަށް ކަމަށް ނަޝީދު ވިދާޅުވިއެވެ.\nއަދި މުއުމިނުންގެ ގައިގެ އެއް ހޮރަކަށް ދެ ފަހަރު ކައްޓެއް ނެހެރޭނެ ކަމަށާއި މިވެރިކަން ދަމަހައްޓަވާނެ ކަމަށް ނަޝީދު ވިދާޅުވިއެވެ.\nރައްޔިތުންގެ މަޖިލީހަށް ދެން ދިވެހި ރައްޔިތުން "ވަގުން" އިންތިޚާބު ނުކުރައްވާނެ ކަމަށާއި އެތަނަކީ ނަޒާހަތްތެރި ރައްޔިތުންގެ ވަކީލުން ތިބޭ ތަނަކަށް ހައްދަވާނެ ކަމަށް ނަޝީދު ވިދާޅުވިއެވެ. މަޖިލީހަކީ ފައިސާ ގޯނި އުފުއްލި ކަމަށް ބުނާނެ ތަނެއް ނޫން ކަމަށް ހައްދަވާނެ ކަމަށާއި އެ ސަގާފަތް ނިމުމަކަށް ގެންނަވާނެ ކަމަށް ނަޝީދު މިރޭ ވިދާޅުވިއެވެ.\nރައްޔިތުން އެމަނިކުފާނާއި އެމްޑީޕީއަށް ދެއްވާ ވޯޓަކީ ބޯހިޔާވަހިކަމާއި ބޭސްފަރުވާގެ ޚިދުމަތް ހޯދުމަށް ދެއްވާ ވޯޓެއް ކަމަށާއި އެމްޑީޕީގެ ކެންޑިޑޭޓުންނަށް ވޯޓު ދެއްވުމަށް ތަކުރާރުކޮށް ނަޝީދު ވަނީ ރައްޔިތުންގެ ކިބައިން އެދިވަޑައިގެންފައެވެ.\nހިނގަމުން މިދާ މަޖިލީހުގެ ބައެއް މެމްބަރުން ދެއްކެވި ވާހަކަތަކަށް އަލިއަޅުވާލައި ނަޝީދު ވިދާޅުވީ ރައްޔިތުންނަށް އެއްވެސް އިރެއްގައި ވައްކަން "އޯކޭ" އެއް ނޫން ކަމަށެވެ. ފައިސާ ގޯނި ހިފައިގެން މެމްބަރުން ކައިރިއަށް ފައިސާ ބަހަން ވަޑައިގަތް ކަމަށް މަޖިލީހުގައި ނުދެއްކޭނެ ކަމަށާއި ވަގުންނަށް މަޖިލީހުން ޖާގައެއް ނެތް ކަމަށެވެ. އަދި އިންސާނީ ހައްގުތައް ނުދަންނަ ބޭފުޅުންނަށް ވެސް މަޖިލީހުން ޖާގައެއް ނެތް ކަމަށާއި ރައްޔިތުން އެފަދަ ބޭފުޅުންނަށް ވޯޓު ނުދެއްވާނެ ކަމަށް ނަޝީދު ވިދާޅުވިއެވެ.


India in quota kudakuriyas fiyaa,aluvi, bihuge agu bodeh nuvaane: Viyafaariverin | Mihaaru\nބާޒާރުމަތީ ފިހާރައަކުން މީހަކު ބިސް ކޭހެއް ގަނެގެން ގެންދަނީ: އިންޑިއާ އިން ވަނީ ބިހުގެ އިތުރުން ފިޔާ އަދި އަލުވީގެ ކޯޓާ ކުޑަކޮށްފައި.\nއިންޑިއާ އިން ކޯޓާ ކުޑަ ކުރިޔަސް ފިޔާ، އަލުވި، ބިހުގެ އަގު ބޮޑެއް ނުވާނެ: ވިޔަފާރިވެރިން\n24 ޖޫން 2018 - 12:527comments\nއިންޑިއާ އިން ރާއްޖެ އަށް ދޭ ކޯޓާ ކުޑަ ކުރިޔަސް ފިޔާ، އަލުވި އަދި ބިހުގެ އަގު ބޮޑުނުވާނެ ކަމަށް ވިޔަފާރިވެރިން މިއަދު ބުނެފި އެވެ.\nރާއްޖެ އަށް ގިނަ އަދަދަކަށް ފިޔާ، އަލުވި އަދި ބިސް އެތެރެކުރާ ކުންފުންޏެއްގެ ވެރިޔަކު ވިދާޅުވީ އެ ކުންފުނިން މިހާރު އެތެރެކުރާ ނިސްބަތަށް ބަލާއިރު އަލަށް ހަމަޖެއްސި ކޯޓާއާ ގުޅިގެން ސަޕްލައި އަށް އެއްވެސް ބަދަލެއް ނާންނާނެ ކަމަށެވެ.\n"އަޅުގަނޑުމެން ބެލި އިރު ސަޕްލައި ވެސް މަދެއް ނުވާނެ. އެއީ ރާއްޖެއަށް އެ ބާވަތްތައް އިންޑިއާއިން ގެންނަ މިންވަރު ކޯޓާގައިވާ އަދަދަކަށް ވުރެ އިތުރު ނުވާނެތީ،" އޭނާ ވިދާޅުވި އެވެ.\nއިންޑިއާ އިން ވަނީ ކާޑުގެ ބާވަތްތަކުގެ އިތުރުން އަލުއްވާއި ފިޔާ އަދި ކުކުޅު ބިހުގެ ކޯޓާގެ ވެސް ވަރަށް ބޮޑު ތަނުން ދަށްކޮށްފަ އެވެ. އެ ބާވަތުގެ ކޯޓާގެ ގޮތުގައި، މިހާރު ކަނޑައަޅާފައި ވަނީ 5،308.7 ޓަނުގެ އަލުއްވާއި 9،892 ޓަނުގެ ފިޔާ އެވެ. މީގެ އިތުރުން، ބިހުގެ ކޯޓާ ވެސް ވަނީ 111،809،090 އަށް ދަށްކޮށްފަ އެވެ. ކުރިން ރާއްޖެއަށް ދޫކޮށްފައި ވަނީ 11،714 ޓަނުގެ އަލުއްވާއި 19،466 ޓަނުގެ ފިޔައާއި 232،805 މިލިއަން ބިހެވެ.\n"އާއްމުކޮށް ޑިމާންޑް މަތިވަނީ ރޯދަމަހު. ނަމަވެސް އޭގެ ފަހުން ޑިމާންޑް ދަށްވުމުން ކޯޓާއާ އެއްވަރަށް އަހަރުގެ ތެރޭގައި ވެސް އެތެރެނުކުރެވޭ،" އެ ވިޔަފާރިވެރިޔާ ވިދާޅުވި އެވެ.\nއޭނާ ވިދާޅުވީ ކޯޓާއަށް ގެނައި ބަދަލާ ގުޅިގެން ސަޕްލައިއަށް އެއްވެސް ދަތިކަމެއް މިވަގުތު ނެތް ނަމަވެސް ފަހުން އެފަދަ މައްސަލައެއް ދިމާވާނެތޯ ބަލާނެ ކަމަށެވެ.\n"ފަހުން ކަންތައް ވާނެ ގޮތެއް ނޭނގެ. މިވަގުތު އެއްވެސް ދަތިކަމެއް ނެތި ބޭނުންވާ އަދަދަށް ހުރިހާ ބާވަތްތައް ވެސް އެބަ ގެނެވޭ،" އެ ވިޔަފާރިވެރިޔާ ވިދާޅުވި އެވެ.\nއިންޑިއާގެ ޑައިރެކްޓްރޭޓް ޖެނެރަލް އޮފް ފޮރިން ޓްރޭޑާ ހަވާލާދީ ދަ ވަޔާ ނޫހުގައި ބުނެފައި ވަނީ ކުރިއަށް އޮތް އެއް އަހަރަށް ބޭނުންވާ އަސާސީ ކާބޯތަކެތި ކޯޓާއާ އެއްގޮތަށް އަންނަ އަހަރުގެ އޭޕްރީލް މަހުގެ ނިޔަލަށް އެ ބާވަތްތައް އެތެރެކުރެވޭނެ ކަމަށެވެ.\nއިތުރު ލިޔުންތައް ރާއްޖެ-އިންޑިއާ ފިޔާ، އަލުވި، ބިސް


Feehendhoo school kudhin goidhooah dhiun nimumakah gennanee\nފެެހެންދޫ ސްކޫލު ކުދިން ގޮއިދޫއަށް ދިއުން ނިމުމަކަށް ގެންނަނީ\nފެހެންދޫ ސްކޫލުގެ ކުދިން ފެރީގައި ގޮއިދޫއަށް ދަނީ---\nކުޑަކުޑަ އާބާދީ އޮތް ބ. ފެހެންދޫގެ ކިޔަވާ ކުދިން އެ އަތޮޅުގެ ގޮއިދޫ ސްކޫލަށް ދިއުން ނިމުމަކަށް ގެންނަން އެޑިއުކޭޝަން މިނިސްޓްރީން ނިންމައިފި އެވެ.\nފެހެންދޫގެ ދަރިވަރުން ކިޔަވަން ގޮއިދޫއަށް ދަނީ ފެރީގަ އެވެ. ނަމަވެސް އެޑިއުކޭޝަން މިނިސްޓްރީން މިހާރު ނިންމާފައިވަނީ ފެހެންދޫ ދަރިވަރުން ރަށުގައި ތިބެގެން ކިޔެވޭނެ ގޮތް ހަދަން ޑިޖިޓަލް ކްލާސްރޫމްތަކެއް ގާއިމުކުރުމަށެވެ.\nއެގޮތުން ފެހެންދޫ ސްކޫލުގައި ދެ ކްލާސްރޫމާއި އޮފީސް އިމާރާތެއް އަޅަން ކޭޑީ އެންޓާޕްރައިސަސްއާ މިއަދު ވަނީ ހަވާލުކޮށްފަ އެވެ. ތިރީސް ދުވަހުގެ ތެރޭގައި އެ މަސައްކަތް ނިންމުމަށް އެ ކުންފުންޏާ ހަވާލުކުރީ 1.2 މިލިއަން ރުފިޔާ އަށެވެ.\nއެޑިއުކޭޝަން މިނިސްޓްރީގެ ޕާމަނަންޓް ސެކެޓްރީ މުހައްމަދު އަލީ އަވަސްއަށް މައުލޫމާތު ދެއްވަމުން ވިދާޅުވީ ފެހެންދޫ ސްކޫލު ކުދިންގެ ކިޔެވުން ކުރިއަށް ގެންދާނީ މާލޭގެ ސްކޫލަކާ ގުޅިގެން ޑިޖިޓަލްކޮށް ކަމަށެވެ. ނަމަވެސް އިތުރު ހަރަކާތްތަކާއި އެހެނިހެން ބައެއް ކަންކަމަށް ބ. އަތޮޅުގެ އެހެން ސްކޫލަކަށް ދަރިވަރުންނަށް ދެވޭނެ ކަމަށެވެ. އަދި ފެހެންދޫ ސްކޫލުގައި ދަރިވަރުންނަށް އެހީތެރިވުމަށް ޓީޗަރުންވެސް ތިބޭނެ ކަމަށެވެ.\n"އުއްމީދުކުރަނީ މި ފެށޭ ދިރާސީ އަހަރާއެކު ޑިޖިޓަލްކޮށް ކިޔަވައިދޭން ފެށޭވަރު ވާނެ ކަމަށް" އަލީ ވިދާޅުވި އެވެ.\nއާބާދީ މަދުވުމުގެ ސަބަބުން އެކަށީގެންވާ އަދަދަށް ދަރިވަރުން ނެތުމުގެ ސަބަބުން ފެހެންދޫ ސްކޫލް ބަންދުކުރީ 2008 ވަނަ އަަހަރު އެވެ. އެރަށުގެ މިހާރުގެ އާބާދީގައި 300 މީހުން ހިމެނޭ އިރު ރަށުގައި ދިރިއުޅޭ މީހުންގެ އަދަދު 100 އަށް ވުރެ މަދެވެ.\nމިނިސްޓްރީ އޮފް އެޑިއުކޭޝަން ފެހެންދޫ\nފެހެންދޫ ދަރިވަރުން ގޮއިދޫއަށް އެކަނި ދާތީ ޝަކުވާ\nފެހެންދޫ ދަރިވަރުން އާ ލޯންޗުގައި ސްކޫލަށް، އުފާވެރި މަންޒަރެއް


ރ. އިނގުރައިދޫ ރައްޔިތުންނާ ބައްދަލުކުރައްވައި، ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ޖަމީލު އަޙްމަދު ދެއްކެވި ވާހަކަފުޅު - The President's Office\nރ. އިނގުރައިދޫ ރައްޔިތުންނާ ބައްދަލުކުރައްވައި، ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ޖަމީލު އަޙްމަދު ދެއްކެވި ވާހަކަފުޅު\n27 ސެޕްޓެންބަރު 2014، ރިފަރެންސް: FAS/NRJ/2014/32\nاَلحَمْـدُ لِلّـهِ وَالصّـلاة وَالسّلام علـى مَن لا نبي بعده.\nމި ދާއިރާގެ ރައްޔިތުންގެ މަޖިލީހުގެ ޢިއްޒަތްތެރި މެންބަރު، އަޅުގަނޑުގެ އަޚު ފަލާޙު، ރައްޔިތުންގެ މަޖިލީހުގެ އުނގޫފާރު ދާއިރާގެ ޢިއްޒަތްތެރި މެންބަރު ޖަޢުފަރު ދާއޫދު، މިއަތޮޅު އަތޮޅު ކައުންސިލްގެ ރައީސް، މިރަށު ރަށު ކައުންސިލްގެ ރައީސް، ރަށު ކައުންސިލްގެ މެންބަރުން، ސްކޫލްގެ އިސްވެރިން، މިރަށުގެ ލޮބުވެތި ރައްޔިތުން.\nއާދެ! އަޅުގަނޑުގެ އެންމެ އިސް ވާޖިބެއް ކަމަށް ދެކެނީ، މިއަދުގެ މިއުފާވެރި ވަގުތުކޮޅު ތިޔަބޭފުޅުންނާއެކީ ހޭދަކުރުމުގެ ފުރްޞަތު، މިދާއިރާގެ ރައްޔިތުންގެ މަޖިލީހުގެ ޢިއްޒަތްތެރި މެންބަރުގެ ބުރަ މަސައްކަތާއެކީގައި އަޅުގަނޑަށް ހޯއްދަވައިދެއްވި ކަމަށްޓަކައި އަދި މިއަދު މިރަށަށް އަޅުގަނޑު މިކުރި ޒިޔާރަތުގައި، އެއްވެސް ޝައްކެއްނެތް، ރާއްޖޭގެ އެއްވެސް ހިސާބަކުން ހަމަ ފެނިގެން ނުދާވަރުގެ ވަރަށް އިޚްލާޞްތެރި، ލޯބިން ފުރިފައިވާ ހޫނު މަރްޙަބާއެއް އަޅުގަނޑުމެންނަށް ދެއްވި ކަމަށްޓަކައި މިރަށުގެ ތިޔަ ލޮބުވެތި ރައްޔިތުންނަށް އަޅުގަނޑު ވަރަށް އިޚްލާޞްތެރިކަމާ އެކީގައި ޝުކުރު ދަންނަވަން.\nވަރަށްގިނަ ވާހަކަތަކެއް އަޅުގަނޑާ ހަމަޔަށް ތިޔަބޭފުޅުން އިއްވަވައިފި. މިއަދުގެ ޖަލްސާގެ ވަގުތު ޙަޤީޤަތުގައި ވަރަށް ކުރު. އަޅުގަނޑަށް މިޖަލްސާއަށް އައިއިރުގައި މިހާރު ގާތްގަނޑަކަށް ހަތަރުގަޑި ބައިން ފެށިގެން އުނގޫފާރު ރައްޔިތުން ބަނދަރުމަތީ އެބަތިއްބެވި. އެހެންވީމާ، ޙަޤީޤަތަކަށް ދަންނަވާ ކަމުގައިވާނަމަ، އަޅުގަނޑު ދަންނަވާނީ، ތިޔަބޭފުޅުންނާއެކީގައި ވަރަށްގިނަ ވާހަކަތައް ދައްކަން އަޅުގަނޑު އެބައޮތޭ. ކޮންމެވެސް އެހެން ވަގުތެއް އަދި އަޅުގަނޑު ބޭނުންވޭ، ދެންމެ އަޅުގަނޑާ ވަކީލެއްގެ ޙައިޘިއްޔަތުން މިރަށުގެ ޒިންމާދާރު ވެރިޔާ އެ އިއްވެވި ވާހަކަފުޅުތަކަށް ޖަވާބުދޭން. އެހެން ނަމަވެސް، އަޅުގަނޑު ދަންނަވާލަން ބޭނުންވަނީ، މިއަތޮޅުގެ ރައްޔިތުންނަށް ޚާއްޞަ ގޮތެއްގައި، މި ރ. އަތޮޅަކީ ވަރަށް ފަޚްރުވެރި ރައްޔިތެއް ދިރިއުޅޭ އަތޮޅެއް. މިއަތޮޅަށް ތަފާތު އެތަކެއް ފަހަރު މަތިން އަޅުގަނޑަށް ޒިޔާރަތް ކުރެވިއްޖެ. އަދި މީގެތެރެއިން ދެންމެ ފާހަގަކުރެވުނު ފަދައިން، މިރަށަކީ ވަރަށް މަސައްކަތްތެރި، ވަރަށް ހީވާގި، ވަރަށް ފަންނުވެރި، ވަރަށް މުރާލި ރައްޔިތެއް ދިރިއުޅޭ ރަށެއް އާބާދީއެއް، މިރަށަކީ. އެއްވެސް ޝައްކެއްނެތްގޮތުގައި، ރ. އަތޮޅަށް ތަރައްޤީ ޙައްޤު. އެއްވެސް ޝައްކެއްނެތްގޮތުގައި، މިރަށަށް ތަރައްޤީ ޙައްޤު. ރާއްޖެ އެކި ހިސާބަށް ދެކެމުންމިދާ ތަރައްޤީ މިއަތޮޅަށް ވަންނަންޖެހޭ. މިއަތޮޅަކީ ބޮޑު ބިޔަ އަތޮޅެއް. މިއަތޮޅަކީ އަބަދުވެސް ސަރުކާރަށް ވަރަށް ފުރިހަމައަށް ތާއީދު ދެއްވާ ރަށެއް. މިފަހަރު ބެލިކަމުގައިވީނަމަވެސް، ރައްޔިތުންގެ މަޖިލީހުގެ އިންތިޚާބު، ރިޔާސީ އިންތިޚާބު، މިދެއިންތިޚާބުން މިއަތޮޅުގެ ރައްޔިތުން ހާމަކޮށްދީފި، އެއްވެސް އެއްއަތޮޅަކަށް ތަރައްޤީ ޙައްޤު ކަމުގައިވާނަމަ، މިއަތޮޅަށް ތަރައްޤީ ޙައްޤުކަން.\nއެހެންވީމާ، އަޅުގަނޑު ތިޔަބޭފުޅުންގެ ތިޔަ ވިދާޅުވި ޝަކުވާތަކަށް ދަންނަވާލަން ބޭނުންވާ ވާހަކައަކީ، އަޅުގަނޑުގެ ހިތް ތިޔަބޭފުޅުންނާ އެކީގައި ވާނެޔޭ. އަޅުގަނޑު ނޭވާލާނީ ތިޔަބޭފުޅުންނާ އެކީގައޭ. ތިޔަ ވިދާޅުވި ކަންތައްތަކަށް އަޅުގަނޑު ހުރީ ކޮންމެ އިޝާރާތެއް، ގަބޫލުކުރައްވާށޭ، ތަޢުލީމީ ދާއިރާއިން ފެށިގެން، ޞިއްޙީ ދާއިރާއިން ފެށިގެން، ރަށުގެ ބަނދަރުން ފެށިގެން ނަރުދަމާޔާ ހަމަޔަށް އިރާދަކުރެއްވިއްޔާ އަޅުގަނޑަށް ކުރެވެންހުރި ހުރިހާ މަސައްކަތެއް، ވީ އެންމެ އަވަހަކަށް ތިޔަބޭފުޅުންގެ ހުވަފެންތަކުގައި ކުލަޖެއްސުމަށްޓަކައި އަޅުގަނޑު ކޮށްދޭނަން.\nމިރަށުގެ ޒިންމާދާރު ވެރިޔާއަށް އަޅުގަނޑު ދަންނަވާލަން ބޭނުންވަނީ، އެއްގޮތަކަށްވެސް ބިރުވެރި ޚަބަރެއް ދޭކަށް އަޅުގަނޑު ބޭނުމެއްނުވޭ. މާޔޫސް ޚަބަރެއް ދޭކަށް ބޭނުމެއްނުވޭ. ކީރިތި ރަސޫލާ ޙަދީޘްފުޅު ކުރައްވާފައިވާ ޙަދީޘްފުޅެއް އަޅުގަނޑު ހަމަ ހަނދާނަށް އަންނަނީ، އެކަލޭގެފާނު ޙަދީޘްފުޅު ކުރައްވާފައިވަނީ، يَسِّرُواوَلاَ تُعَسِّرٌوا، بَشِّرُوا وَلاَ تُنَفِّرُوا ތިޔަބައިމީހުން މީސްތަކުންނަށް ކަންތައްތައް ލުއިކޮށްދޭށޭ، ފަސޭހަކޮށްދޭށޭ، ކަންތައްތައް އުނދަގޫނުކުރާށޭ، بَشِّرُوا ކަންތައްތަކުގެ އުފާވެރި ޚަބަރުދޭށޭ، وَلاَ تُنَفِّرُوا ތިޔަބައިމީހުން އޭގެ އިދިކޮޅު، ނަފްރަތު، އުނދަގޫ ޚަބަރުތައް މީސްމީހުންނަށް ނުދޭށޭ. މިރަށުގެ ކައުންސިލްގެ ފަރާތުން އަދި އަތޮޅު ކައުންސިލްގެ މެންބަރުންގެ ފަރާތްޕުޅުންވެސް ވަރަށް ތަފްޞީލުކޮށް އެވާހަކަފުޅު ދައްކަވައިފި. އަޅުގަނޑު ތަޢުލީމީ ދާއިރާގައި ޙަރަކާތްތެރިވާ މީހެއް އަޅުގަނޑަކީ. ހަމައެޔާއެކީގައި، މިހާރު ރާއްޖޭގައި އަޅުގަނޑު އަދާކުރާ މަޤާމުގެ ޙައިޘިއްޔަތުން މިދާއިރާތަކަށް އެބަ އަޅުގަނޑު ރައީސުލްޖުމްހޫރިއްޔާ ޙަވާލުކުރައްވާ މިންވަރަކުން ކަންތައްތައް ކުރިއަށް އެބަ ގެންދަން.\nތިޔަބޭފުޅުންނަށް އަޅުގަނޑު ދަންނަވާލަން ބޭނުންވަނީ، އަޅުގަނޑަށް ހަމަ ވަރަށް ގަބޫލުކުރެވެޔޭ ތިޔަބޭފުޅުން ދެއްކި ހުރިހާ ވާހަކައެއް. ޚާއްޞަ ގޮތެއްގައި، އަޅުގަނޑު އުންމީދު ކުރަން، ތަޢުލީމީ ދާއިރާގައި، މިރަށުގެ ސްކޫލަށް ތިޔަބޭފުޅުން ތިޔަ ވިދާޅުވި ފަދައިން، ލަސްތަކެއްނުވެ އެމަސައްކަތް މިހާރުވެސް ފެށެން ވެއްޖެ ކަމަށް. އިރާދަކުރެއްވިއްޔާ، އަޅުގަނޑު އެނބުރި ގޮއްސަ ކަމާގުޅޭ ވުޒާރާއަށް މިހާރުއްސުރެ އެމަސައްކަތް ފަށައިދިނުމުގެ އިރުޝާދުދޭނެ ވާހަކަ ތިޔަބޭފުޅުންނަށް އަޅުގަނޑު މިއަދު ދަންނަވާލަން.\nވަކި ކަންތައްތަކުގެ ތަފްޞީލެއް އަޅުގަނޑު ނުދެންނެވި ކަމުގައިވިޔަސް، އެވާހަކަތަކަށް އަޅުގަނޑު ޖަވާބުދީފިން. އެޔާއެކީގައި ތިޔަބޭފުޅުންނަށް ނިންމާލަމުން އަޅުގަނޑު ދަންނަވާލަން ބޭނުންވާ ވާހަކައަކީ، މިއަދު މިރަށުން މިފެނުނީ، ފެނުނު މަންޒަރު އަޅުގަނޑަށް ޔަޤީން އެބަކޮށްދޭ، މިރަށަށް ތަރައްޤީ އަންނާނެ. މިއަތޮޅަށްވެސް ތަރައްޤީ އަންނާނެ. އެއީ ކޮބައިތޯ ތިޔަބޭފުޅުން ސުވާލުކޮށްލަން އެބަޖެހޭ. އެ އަޅުގަނޑަށް ފެނިގެން މިދަނީ، މިއަތޮޅު މިއަތޮޅު ތެދުވެއްޖެ މަންޒަރު އަޅުގަނޑަށް ފެނިގެން މިދަނީ. ހަމައެކަނި މިދާއިރާއެއް ނޫން، މުޅި މިއަތޮޅު ތެދުވެއްޖެ. މިއަތޮޅުގެ ރައްޔިތުންގެ މަޖިލީހަށް އެކި ދާއިރާތަކަށް އިންތިޚާބުވެވަޑައިގެންފައިވާ މެންބަރުންނަކީ، އަޅުގަނޑު އެބޭފުޅުންގެ ތެރެއިން ބައެއް ބޭފުޅުން ތިއްބެވީމަކާ ދަންނަވާ ވާހަކައެއް ނޫން. އަޅުގަނޑު ރާއްޖޭގެ މަސައްކަތް ކުރަން ފެށި ހިސާބުން ފެށިގެން އެކިއެކި މީސްމީހުންނާ އެކީގައި، ވަރަށް ތަފާތު މީސްމީހުންނާ އެކީގައި މަސައްކަތް ކޮށްފިން. ތެދަށް މިދަންނަވަނީ. މިއަތޮޅުން އިންތިޚާބުވެފައި ތިބި މެންބަރުންގެ ތެރެއިން، ހަމަ ޚާއްޞަ ގޮތެއްގައި ފާހަގަކޮށްލެވޭ މެންބަރުންކޮޅެއް މިއަދު ތިޔަބޭފުޅުންނާ އެކީގައި، މިދާއިރާގެ ރައްޔިތުންގެ މަޖިލީހުގެ މެންބަރު ފަލާޙާއި، އުނގޫފާރު ދާއިރާގެ މެންބަރު ޖަޢުފަރު ދާއޫދާ، ހަމައެއާއެކީގައި އެހެން ދާއިރާތަކުން އަމީތުން ފެށިގެން އާދެ، އެހެން ބޭފުޅުންނާ ހަމަޔަށްވެސް މިބޭފުޅުންގެ މުރާލިކަމާއި، ވިސްނުމާއި، މިބޭފުޅުންގެ އިޚްލާޞްތެރިކަން އެއީ، އަޅުގަނޑަށް މިދިޔަ ދުވަސްތަކުގެ ތެރޭގައި، ރާއްޖޭގެ އެކި ސަރަޙައްދުތަކުން މަސައްކަތް ކުރަން ފެނުނު ތަފާތު އެތަކެއް މީސްމީހުންނާ އަޅާބަލާއިރު، ވަރަށް ބޮޑުތަން ތަފާތު.\nއެހެންވީމާ، އަޅުގަނޑު ދަންނަވާލަން ބޭނުންވަނީ، މިބޭފުޅުންނާ އެކީގައި އިރާދަކުރެއްވިއްޔާ، މިދާއިރާގެ ތަރައްޤީ ތިޔަބޭފުޅުންނާ ހަމަޔަށް އަންނާނެ ކަމަށް ގަބޫލު ކުރައްވާށޭ. އެކަން ތިޔަބޭފުޅުންނަށް ފޯރުކޮށްދިނުމުގައި، އަޅުގަނޑުމެން އިރާދަކުރެއްވިއްޔާ ހީވާގިކަމާއެކީގައި މަސައްކަތް ކޮށްދޭނަމޭ. މާތް ﷲގެ ތަނަވަސް ރަޙްމަތާފުޅާއެކީ.\nޝައްކެއްނެތް، އަޅުގަނޑުގެ ވާހަކަ ނިންމާލަމުންވެސް އަޅުގަނޑު ދަންނަވާލަން ބޭނުންވަނީ، މިއަދު އަޅުގަނޑު ބޭނުންވޭ ވަރަށް ޚާއްޞަ ޝުކުރެއް ތިޔަބޭފުޅުންނަށް ދަންނަވާލަން. އެއީ، ކީރިތި ރަސޫލާ ޙަދީޘްފުޅު ކުރައްވާފައިވަނީ من لا يشكر الناس لا يشكر الله [މީސްތަކުންނަށް ޝުކުރުވެރިނުވާ މީހާ ﷲ އަށް ޝުކުރުވެރިއެއް ނުވާނެ.] އެހެންވީމާ، ތިޔަބޭފުޅުންނަށް އަޅުގަނޑު އަދާކުރަންޖެހޭ ޙައްޤު ޝުކުރެއް އެބައޮތް. ރިޔާސީ އިންތިޚާބުގައި، ހަމަ ބުރަ މަސައްކަތްތަކެއް މިރަށުގައި އަޅުގަނޑުމެންނަށްޓަކައި ކުރެއްވި ރައްޔިތުން އެބަ ތިއްބެވި. ޚިޔާލު ތަފާތުވި ރައްޔިތުންތަކެއްވެސް ތިއްބެވި. އެހެން ނަމަވެސް، އެއަށްފަހު ޖެހިގެން އައި ރައްޔިތުންގެ މަޖިލީހުގެ އިންތިޚާބުން ފެށިގެން މިއަދާ ހަމަޔަށް އަޅުގަނޑުމެންނަށްޓަކައި ތިޔަކޮށްދެއްވި ބުރަ މަސައްކަތްތަކަށް ތިޔަބޭފުޅުންނަށް އަޅުގަނޑު ޝުކުރު ދަންނަވަނީ، މިއަދު ރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ އަލްފާޟިލް ޢަބްދުﷲ ޔާމީން ޢަބްދުލްޤައްޔޫމް ރިޔާސަތާ ޙަވާލުވެވަޑައިގަތީ، އެއްވެސް ޝައްކެއްނެތްގޮތުގައި، މިއަތޮޅުން ވަރަށްބޮޑު ތާއީދެއް ލިބިގެން. އެހެންވީމާ، ތިޔަބޭފުޅުންގެ ތިޔަ ހުވަފެންތައް އަޅުގަނޑު ޝައްކެއްނުކުރަން، ރައީސް އަލްފާޟިލް ޢަބްދުﷲ ޔާމީން ޢަބްދުލްޤައްޔޫމް އެހުވަފެންތަކުގައި ކުލަ ޖައްސަވައިދެއްވާނެކަމާމެދުގައި އެއްވެސް ޝައްކެއް އަޅުގަނޑު ނުކުރަން. އަޅުގަނޑު މިދަނޑިވަޅުގައި ތިޔަބޭފުޅުންގެ ނަންފުޅުގައި، ރައީސް އަލްފާޟިލް ޢަބްދުﷲ ޔާމީން ޢަބްދުލްޤައްޔޫމަށް މިހާރު ރާއްޖޭގެ ޞިއްޙީ، ތަޢުލީމީ އަދި އިޖުތިމާޢީގޮތުން ދިމާވެފައިވާ ކަރަންޓާއި އަދި އެހެނިހެން ބަނދަރު، ނަރުދަމާފަދަ މައްސަލަތަކަށް ޙައްލު ފޯރުކޮށްދިނުމުގައި، އެމަނިކުފާނު ރާއްޖޭގެ ރައްޔިތުންގެ މަޖިލީހަށް އަދި ޚާއްޞަ ގޮތެއްގައި ރައްޔިތުންގެ މަޖިލީހުގައި މިދާއިރާތަކުގެ މެންބަރުން ގުޅިވަޑައިގެން ކުރައްވާ މަސައްކަތްތަކަށް އެހުރިހާ ބޭފުޅުންނަށް އިޖުމާލީ ގޮތެއްގައި އަޅުގަނޑު އައްސަރިބަހާއި ސާބަހާއި ޝުކުރު އަދާކުރަން.\nއަޅުގަނޑުގެ ދުޢާއަކީ، މިރަށަށް ލަސްނުވެ ތަރައްޤީ އައުން. މިރަށުގެ ބަނދަރު އިރާދަކުރެއްވިއްޔާ ކުރިއަށް އޮތް ބާވީސް ބަނދަރުގެ ޕްރޮގްރާމްގެ ތެރޭގައި ވަނީ ހިމެނިފައި. އަޅުގަނޑު ޔަޤީންކުރަން، ދެންމެ މިދާއިރާގެ މެންބަރުވެސް އެ ވިދާޅުވިފަދައިން، އެއްވެސް އެއްރަށަކަށް އެއްވެސް އެއްކަމެއް އެއްވެސް ބާރުމިނަކަށް ގެންދަން އެއްވެސްވަރަކަށް ބޭނުންވާ ކަމަށްވާނަމަ، އެއީ މިރަށުގެ ބަނދަރުކަން އަޅުގަނޑު ހަމަ ގަބޫލުކުރަން. އިރާދަކުރެއްވިއްޔާ އެކަން އަވަސްކުރުމަށްޓަކައި މި ދާއިރާގެ މެންބަރާއެކު އަޅުގަނޑުވެސް މަސައްކަތް ކޮށްދޭނަން. އަދި އެއާއެކު ހަމަ އެކަން ކުރިއަށްދާގޮތް މިރަށުގެ ކައުންސިލާ ހަމަ ލަސްތަކެއްނުވެ ޙިއްޞާކުރާނެ ވާހަކަވެސް ދަންނަވަން.\nاللّـه سبحـانـه وتعـالى އަޅުގަނޑުމެން މި ރާއްޖޭގެ ހުރިހާ ރައްޔިތުންނަށް ތަރައްޤީ މިންވަރު ކުރައްވާށި! އަދި އިރާދަކުރެއްވިއްޔާ މިއަތޮޅަށް، މިރަށަކީ އުފާފާގަތިކަމުގައި ދިރިއުޅޭ އެކުވެރި ބައެއް ކަމުގައި އެކަލާނގެ މިންވަރު ކުރައްވާށި! އާމީން.


1984 ގެ ފަހުން ފުރަތަމަ ފަހަރަށް ލަންކާއިން ދިވެހިރާއްޖެ ކޮޅަށް4ގޯލް ޖެހުން! | Voice.mv\n2003 ވަނަ އަހަރުގެ ސާފް ޗެމްޕިއަންޝިޕުގެ ސެމީ ފައިނަލުގައި ޕާކިސްތާނާ ދެކޮޅަށް ކުޅެން ރާއްޖެ ނުކުންނަނީ: އޭރުގެ ކެޕްޓަން ތޮއްޑޫ ނިޒާމަކީ 1997 ވަނަ އަހަރުގެ މުބާރާތުގެ ސެމީ ފައިނަލުގައި ލަންކާ ކޮޅަށް ލަނޑު ޖެހި ކުޅުންތެރިޔެއް،\nލަންކާގެ ޤައުމީ ފުޓްބޯޅަ ޓީމާއި ދިވެހިރާއްޖޭގެ ޤައުމީ ފުޓްބޯޅަ ޓީމާއި ދެމެދު އެންމެ ފުރަތަމަ ކުޅެވުނު މެޗަކީ 1984 ލަންކާގައި ކުޅެވުނު ބައިނަލްއަގުވާމީ އެކުވެރިކަމުގެ މެޗެއްގައެވެ.\nއެމެޗު 5-2 ލަންކާ ކާމިޔާބުކުރި އިރު، ފާއިތުވި 36 އަހަރުތެރޭގައި ދިވެހިރާއްޖެއާ ލަންކާ އާއި ދެމެދު 21 މެޗު ކުޅެވިފައިވެއެވެ.\nދިވެހިރާއްޖެ 08 މެޗުން ލަންކާގެ މައްޗަށް ކުރިހޯދާފައި ވާއިރު ލަންކާއަށް ދިވެހިރާއްޖެ ބަލިކުރެވިފައިވަނީ 03 މެޗުންނެވެ. މީގެ އިތުރުން މިދެޓީމު ވާދަކުރި 10 މެޗެއް ނިމިފައިވަނީ ދެޓީމު އެއްވަރުވެގެންނެވެ.\nބައިނަލްއަގުވާމީ ވާދަވެރި މެޗެއްގައި ލަންކާއަށް ދިވެހިންގެ މައްޗަށް ކުރިހޯދިފައިވަނީ އެންމެ ފަހަރެއްގައެވެ. އެއީ 2000 ވަނަ އަހަރު މާލޭގައި ބޭއްވުނު ގޯލްޑަންޖުބުލީ އިންވިޓޭޝަނަލް ފުޓްބޯޅަ މުބާރާތުގެ ފައިނަލްގައި ޕެނަލްޓި ޖަހައިގެން 7-6 ނެވެ.\n1984 ވަނަ އަހަރު ލަންކާ އިން ރާއްޖެ ކޮޅަށް ފަސް ގޯލް ޖެހި ނަމަވެސް 1991 ވަނަ އަހަރު ބައިނަލްއަޤުވާމީ މެޗެއްގައި ލަންކާއާއި ވާދަކުރި ފުރަތަމަ ފަހަރު ދިވެހި ޓީމް ވަނީ 1-0 ލަންކާގެ މައްޗަށް ކުރިހޯދާފައެވެ. އޭގެ ފަހުން 1998 އަހަރު އެކުވެރިކަމުގެ މެޗެއްގައި 2-2 ރާއްޖެއާއި އެއްވަރުކުރި މެޗު ފިޔަވާ ލަންކާއަށް ރާއްޖޭގެ ގޯލައް މެޗެއްގައި އެއް ލަނޑައްވުރެ ގިނަ ލނަޑު ވައްދާލެވިފައެއް ނުވެއެވެ.\nނަމަވެސް ދިވެހިރާއްޖެއިން ވަނީ 1999 އަހަރު ސާފް ގޭމްސްގައި 4-0، 2009 އަހަރު ސާފްޗެންޕިއަންޝިޕްގައި 5-1 އަދި 2013 ވަނަ އަހަރުގެ ސާފްޗެމްޕިއަންޝިޕްގައި 10-0 ލަންކާގެ މައްޗަށް ކުރި ހޯދާފައެވެ.\nސްރީ ލަންކާގައި މިއަދު ފެށި މަހިންދަ ރާޖަޕަކްސަ ފޯ ނޭޝަންސް ކަޕްގެ ފުޓްބޯޅަ މުބާރާތުގައި ފުރަތަމަ މެޗުގައި ރާއްޖޭން ހަތަރު ގޯލުގެ ލީޑެއް ނަގާފައިވަނިކޮށް ފަހުހާފުގައި ލަންކާއިން މިވަނީ ރާއްޖެ ކޮޅަށް4ލަނޑުޖަހައި މެޗުގެ ނަތީޖާ އެއްވަރުކޮށްފައެވެ.\nމި މެޗުގެ ނަތީޖާ އެއްވަރުވެގެން ނިމުނުކަމުގައި ވިޔަސް މިއީ ލަންކާއަށް ފުޓްބޯޅައަށް ލިބުނު ވަރަށް ބޮޑު ކާމިޔާބެކެވެ. ފާއިތުވީ 36 އަހަރު އެޓީމަށް ހާސިލު ނުކުރެވުނު ކަމެއް މިއަދު އެޓީމަށް ހާސިލުވެއްޖެއެވެ.